
I. Introducere 


Această lucrare a apărut în urma frământărilor de a-mi păstra conştiinţa 
Dumnezeirii, frământări pe care le-am avut în timpul orânduirii comuniste. Gândirea 
comunistă este atee - ea îl contestă pe Dumnezeu; astfel, conştiinţa omului rămâne fără 
suport existenţial. Sloganul de bază al partidului comunist, stăpân al unei societăţi de 
curând apuse, a fost: religia este tolerată spre dispariţie, până ia eliminarea deplină a 
conştiinţei Dumnezeirii din gândirea umană. Prin educaţia materialist-dialectică a 
partidului comunist, omului i s-a insuflat ideea că este doar materie ajunsă la conştiinţa 
de sine. Credinţa în Dumnezeu a fost atacată cu argumente logice, iar religia creştină a 
primit, astfel, o lovitură nimicitoare. în această fază, creştinismul nu era pregătit pentru 
lupta ideologică a partidului comunist. Conştiinţa Dumnezeirii nu mai putea fi păstrată 
prin observarea cu atenţie a însuşirilor lui Dumnezeu; omului i s-a impus o paradigmă al 
cărei suport existenţial avea să fie dat de zeul ştiinţei evoluţiei darwiniste. Conştiinţa 
Dumnezeirii a rămas, pentru unii, doar o formă de manifestare instinctuală - o experienţă 
a ajutorului dumnezeirii în situaţiile limită ale condiţiei umane (Ecl.3:11; Rom.1:20-21). 
împreună cu propaganda comunistă ce avea un suport raţional dat de ştiinţă, a început 
să fie atacată gândirea biblică prin aşa zisele antinomii, care demonstrau logic că Biblia 
este plină de contradicţii. Dacă Biblia, suportul gândirii religioase a omului, este plină de 
contradicţii, nu se mai poate păstra în om conştiinţa Dumnezeirii. 

Ultimul refugiu pentru conştiinţa religioasă a omului, Biblia, a fost distrus. 
,,Dumnezeu a murit", spunea filosoful Friedrich Nietzsche. Pe fundalul acestei confuzii cu 
privire la conştiinţa Dumnezeirii, în anul 1978 am avut un vis, a cărui temă era dată de 
un cântec: 


„Celui ce călătoreşte către cer pe drumul greu, 

Cuvântul Meu îţi grăieşte: te conduce Cuvântul Meu." 

Refrenul acesta s-a repetat de trei ori. La părtăşia pe care o aveam în bisericile 
familiale din timpul comunismului, unde am mărturisit acest vis, am ajuns la concluzia că 
laitmotivul acestei cântări este: Cuvântul iui Dumnezeu ai Bibliei este propriul iui 
interpret. Astfel, pas cu pas, antinomie după antinomie îşi găseau rezolvarea. Lucrarea 
de faţă dă o posibilă rezolvare acestor antinomii după principiul: Biblia este propriul ei 
interpret. 


4 



Notă 


Antinomie (gr. antinomia : anti = contra, nomos = lege) 

1. împotriva unei teze, a unui principiu considerat raţional. 

2. contradicţie aparent insolubilă între două teze, două legi sau două principii, care 
se exclud reciproc şi care totuşi pot fi demonstrate, fiecare în parte, la fel de 
concludent. 1 

3. contradicţie aparentă. 2 


Ne vom apleca asupra contradicţiilor aflate în doctrinele biblice ce aparţin 
escatologiei. Subiectele antinomice cele mai cunoscute sunt venirea a doua, învierea, 
răpirea, moartea şi pedeapsa veşnică. Mai există antinomii ce au în vedere doctrina 
despre biserică, dintre care amintesc doar două: botezul şi euharistia (cina). Majoritatea 
creştinilor nu-şi pun întrebări în legătură cu aceste subiecte, considerând că participarea 
regulată (sau ocazională) la slujbele religioase este suficientă pentru viaţa religioasă. Cei 
religioşi îşi liniştesc conştiinţele cu sloganul: ce-o fi cu ceilalţi, va fi şi cu mine. Totuşi, 
pentru unele persoane, relaţia cu Dumnezeu este bazată pe modul de înţelegere a 
Cuvântului Lui. Confuzia creată de antinomiile biblice îi nelinişteşte şi le zdruncină 
credinţa. Atât eu, cât şi unii creştini sinceri cu care am abordat subiectele antinomiilor 
biblice, ne-am confruntat cu contradicţiile izvorâte din interpretarea Cuvântului lui 
Dumnezeu. Diferenţa de opinii în legătură cu doctrinele biblice diminuează încrederea în 
coerenţa învăţăturilor Scripturii. Pentru unii, pierderea acestei încrederi conduce la 
pierderea credinţei. 

Aşadar, după multe cercetări asupra acestor subiecte controversate ale Bibliei, am 
ajuns la concluzii interpretative pe care m-am gândit să le împărtăşesc şi altora pentru a 
elimina suspiciunea faţă de Cuvântul lui Dumnezeu. 


1 Compendiu, Dicţionar enciclopedic (Chişinău: Cartier, 2001) 

2 Wayne Grudem, Teologie sistematică (Oradea: Făclia, 2004), p. 35 

Un posibil răspuns, o posibilă interpretare 


în ce priveşte modul de interpretare a temelor pe care le abordăm, putem spune 
doar: un posibil răspuns, sau o posibilă interpretare. Posibila interpretare a unor teme 
escatologice controversate poate fi un răspuns ce devine certitudine pentru unii, iar 
pentru alţii rămâne doar o încercare de a mai adăuga o interpretare la altele deja 
existente. Există teme biblice în care teologii şi majoritatea credincioşilor au un spirit 
unitar, însă în temele escatologice acest lucru este foarte dificil, datorită condiţiei noastre 
existenţiale. Nu numai temele escatologice au stârnit controverse între teologi, ci 
escatologia, ca ramură a teologiei, este abordată în mod diferit de teologi. Există o gamă 
de concepţii referitoare la statutul escatologiei: este considerată când o anexă a celorlalte 
doctrine, când una dintre doctrinele majore, când doctrina supremă şi teologia însăşi. 3 
Dumnezeu a pus hotare cunoaşterii noastre (Fap. 17:26, 27) - cunoaştem în parte 
(lCor.l3:12). Cu toate că suntem într-un proces de întregire a cunoaşterii, ea rămâne în 
parte. Dar acest în parte se lămureşte în funcţie de cât cercetăm Scripturile. Plinătatea 
vieţii veşnice este determinată de raportul cunoaşterii Dumnezeirii (Ioan.l7:3, 
Rom.5:17b) 

în temele escatologice avem lumi şi veşnicii ce interferează pentru a scoate în 
evidenţă un eveniment sau o lucrare. Aceste evidenţe aparţin - la un moment sau situaţie 
dată, la două sau mai multe lumi, veacuri, veşnicii - atât temporalităţii, cât şi 
atemporalităţii. Cel mai concludent exemplu al interferenţei este împărăţia lui Dumnezeu, 
care interferează cu împărăţia acestei lumi (Mat.l2:26-28, 13:24-43, Luc.17:20-21, 
Ioan.12:31). Apocalipsa abundă în exemple ale interferenţei dintre cer şi pământ, dintre 
lumi, veacuri/veşnicii diferite. 

în unele cazuri, un cuvânt poate avea mai multe sensuri, motiv pentru care, deşi 
au preferat unul, unii traducători le-au consemnat pe celelalte la subsolul paginii. Să 
urmărim un exemplu în acest sens: cuvântul aionos (veacuri, veşnicii; segmente de timp; 
lumi cosmice), din Evrei 1:2, este tradus în mod diferit de traducători ca: veacuri>, 
veşnicii, lumi. Toate sensurile sunt valabile, deoarece Dumnezeu a creat atât veacurile, 
cât şi veşniciile, iar fiecare dintre acestea au lumile lor. Când încercăm să facem o 
interpretare a unei teme escatologice nu putem afirma că am spus ultimul cuvânt despre 
ea, ci doar că interpretarea indică spre un posibil răspuns. Tema escatologică este un 
adevăr incontestabil, dar înţelegerea modalităţii împlinirii ei rămâne un posibil răspuns. 


3 M. J. Erickson, Teologie creştină (Oradea: Cartea Creştină, 2004), p. 338 

Veridicitatea surselor textului Noului Testament 


Noul Testament este cea mai demnă de încredere lucrare scrisă care a 
supravieţuit din Antichitate. Pentru reconstituirea lui există cele mai multe documente 
scrise, mai multe decât pentru orice alt document din epoca clasică. Astfel, avem în 
prezent cinci tipuri diferite de surse. Avem fragmente ale manuscriselor Noului Testament 
în limba greacă din secolul al doilea, iar din secolul al patrulea avem două manuscrise 
întregi, care se pare că au fost comandate de Constantin pentru biserici, manuscrise 
aflate în British Museum şi în Biblioteca Vaticanului. Aceste manuscrise păstrate întregi 
sunt cunoscute ca unciale. Alte surse de informaţii sunt numeroasele versiuni sau 
traduceri în siriacă şi latină. Acestea s-au bazat pe cele mai vechi manuscrise greceşti 
produse, cel mai probabil, în a doua jumătate a secolului al doilea. Există în prezent mai 
mult de 5300 de manuscrise în greacă ale Noului Testament, peste 10000 de exemplare 
în latina Vulgata şi cel puţin 9300 ale altor versiuni timpurii. Toate sursele care au stat la 
baza constituirii canonului Noului Testament sunt copii sau recopieri ale unor manuscrise 
care au avut la bază scrierile originale. De asemenea, persoanele care au validat canonul 
Noului Testament s-au folosit de manuscrise diferite, în limbi diferite 4 . în ciuda varietăţii 
de manuscrise în diferite limbi, la o comparaţie atentă, acestea prezintă foarte mici 
diferenţe în conţinut. 

Vom folosi multe citate ale Noului Testament din noua traducere Cornilescu, care 
este considerată mai fidelă originalului. 


I. Timpul unor expresii verbale ale Bibliei 


Multe evenimente descrise în Biblie aparţin unor aioni (veacuri, veşnicii, lumi) ce 
interferează. Unele dintre aceste evenimente, deşi interferează cu axa timpului uman, nu 
aparţin timpului uman. Astfel, autorii înşişi a scrierilor biblice au exprimat cu dificultate 
timpul verbal al evenimentelor, şi cu atât mai mult traducătorii. De aceea, pentru a 
lămuri desfăşurarea unui eveniment, este necesar să urmărim cu precădere natura lui, şi 
nu timpul calendarului uman. 

De-a lungul timpului, un manuscris care astăzi este folosit ca original a fost copiat 
şi recopiat de mai multe ori. în acest sens, Joseph Angus 5 , citat de Josh McDowell 6 , ne 
atenţionează, menţionând câteva neajunsuri ale citatelor din scrierile primilor autori 
creştini: 


4 Josh McDowell, Mărturii care cer un verdict(Oradea: Here's iife, 1992), p. 44 

5 Joseph Angus, The Bible Handbook(London: Marshall, Morgan & Scott, 1952), p.56 

6 Josh McDowell, Mărturii care cer un verdict(Oradea: Here's iife, 1992), p. 69 


7 



1. Citatele sunt uneori folosite fără acurateţe verbală. 

2. Unii copişti aveau tendinţa de a face greşeli sau modificări intenţionate, după cum 

considerau mai bine. 

Un alt factor care ar fi putut crea probleme în exprimarea timpului verbelor 
vizează chiar autorii cărţilor Noului Testament, pentru care a fost imposibil de redat 
complexitatea şi discontinuitatea unor fenomene, întâmplări şi lucrări ce se desfăşoară 
prin interferenţa temporalităţii cu atemporalitatea în epoci (veacuri) diferite şi veşnicii 
diferite cu lumile lor diferite. 

O altă aparentă dilemă în legătură cu exprimarea timpului verbal este indusă de 
prorocii ce au folosit timpul trecut pentru evenimente ce s-au întâmplat în viitor. Isaia 53 
este cel mai concludent în acest sens. Se pare că toată suferinţa şi jertfa lui Hristos 
veneau de dincolo de veşnicii, din adâncul fiinţei Dumnezeirii ( vezi şi: Isaia 9:6). Situaţii 
similare vom întâlni şi în Noul Testament, unde evenimente ce folosesc verbul la timpul 
viitor s-au împlinit în Hristos, în timpul Său mesianic, şi se consumă în viitor. Făgăduinţa 
sau făgăduinţele făcute de Dumnezeu s-au împlinit în Hristos, dar se consumă în timp, 
sau dincolo de timp (Fapt.l3:32-33). Spre exemplu: împărăţia lui Hristos şi unele 
evenimente ce-i aparţin, precum mântuirea, învierea şi judecata. Ele s-au împlinit parţial 
sau integral pentru o anumită categorie de oameni ce au părăsit deja lumea timpului 
terestru. 

NOTA BENE: întrebuinţarea timpurilor verbelor, în ceea ce priveşte unele lucrări ale 
împărăţiei lui Dumnezeu, ies din sfera de mod a timpului clasificării gramaticale, şi nu se 
pot înţelege decât pe principiul elaborat de Hoekema: deja, dar nu încă, sau împlinit dar 
nu consumat, al lui G.Ladd. 

Scriitorii Bibliei au avut responsabilitatea stabilirii timpurilor verbale, ţinând cont de 
faptul că unele evenimente realizate în trecut se găsesc cu un verb la viitor; sau unele 
evenimente, ce aveau în vedere viitorul, sunt redate cu un verb la trecut. Ex: expresiile 
din Isaia 53: El a fost, era, a purtat. Trecutul acestor verbe vine din planul Dumnezeirii, 
de dincolo de veşnicii. în Isaia 9:6 este redat un eveniment viitor cu un timp al 
indicativului. Ziua Domnului este redată cu trecut, prezent şi viitor, şi se realizează ca 
atare. Găsim aioni cu evenimentele lor ce se interferează: împărăţia cerurilor cu 
împărăţia lui Satan, sau cu aionul veacului acestuia, a acestei lumi. Apocalipsa abundă în 
aceste interferenţe de aioni diferiţi. Au putut stabili autorii cărţilor Bibliei timpul verbal în 
acest caz, în care noi gândim într-o desfăşurare liniară a timpului? Oare copiştii nu l-au 
modificat? Ar trebui refăcut timpul unor evenimente, nu prin raportarea la timpul verbal, 
ci prin raportarea la definirea evenimentelor şi a naturii lor? în acest caz, ar trebui 
refăcut timpul evenimentelor, ţinând cont de natura lor (a evenimentului aionic), care 
este dincolo de exprimarea liniară a timpului uman. Venirea a doua ar trebui înlocuită cu 
prezentul continuu al expresiilor Venirea, Cel ce vine, sau cu un timp ce are un început, 
definit sau nedefinit şi continuă într-o desfăşurare a unei acţiuni la timpul unui mod 
gerunziu, ca mergând, lucrând, etc. Ziua Domnului este prezentă în istorie cu 

intermitenţă - ori de câte ori este necesară: la trecut, prezent şi viitor - acest principiu se 
aplică şi altor evenimente. în acest caz, aşa zisa escatologie ar trebui regândită şi ar 
dispărea antinomiile biblice. 


Omniprezenţa lui Dumnezeu 


Noi avem o înţelegere liniară a timpului, şi-l exprimăm la trecut, prezent şi viitor. 
Biblia îl arată pe Dumnezeu atotcuprinzător şi atotprezent în raport cu timpul, 
transcendent faţă de timp, veşnicie, veşnicii, dar totodată prezent şi în ele. El este 
Părintele veşniciilor, dar este şi dincolo de veşnicii - „ mai înainte de toţi vecii, sau toate 
veşniciile.'' (Isaia 9:6, Iuda 25 - în greacă, cuvântul folosit aici este aionos - veacuri, 
veşnicii). Dumnezeu este imanent - există şi acţionează prin Sine însuşi, nedeterminat de 
o cauză externă. Atotprezenţa Lui reiese din expresiile: Cel ce este, Cel ce era, Cel ce 
vine (Ex.3:14, Ap.1:4,8). Să luăm un exemplu pentru exprimarea atotprezenţei lui 
Dumnezeu în raport cu axa timpului istoriei umane: 

Asemănăm atotprezenţa Dumnezeirii cu o sferă transparentă. în interiorul 
sferei, o linie cuprinsă între alfa şi omega, ce reprezintă axa timpului istoric. 

Pentru orice punct (dată calendaristică) de pe axa liniei istoriei, Dumnezeu 
este concomitent, fără a fi la trecut, prezent şi viitor. El cuprinde din toate 
părţile linia timpului istoric. Pentru toată axa timpului istoriei, care este 
redată în Biblie prin: „Eu sunt Alfa şi Omega, începutul şi Sfârşitul" 
(Apoc.l:8), El este un prezent continuu: Cel ce este. 

Se pune întrebarea: dacă El este omniprezent, de ce este necesară venirea? Oare 
omniprezenţa Lui nu este suficientă pentru a defini şi acţiunea venirii sale? Venirea 
înseamnă acţiune în spaţiul atotprezent. Să luăm un exemplu: O autoritate de stat ce 
menţine ordinea în societate instalează camere de luat vederi, iar acestea arată prezenţa 
autorităţii în supraveghere. Venirea arată acţiunea autorităţilor pentru a menţine această 
ordine, răsplătind pe cei ce o respectă şi pedepsind pe cei ce o încalcă. Cu atât mai mult 
Omniprezenţa şi Venirea Dumnezeirii au în vedere menţinerea autorităţii Sale în tot 
Universul. Venirea Domnului este caracterizată de expresia „Cel ce vine", expresie ce 
arată atotprezenţa Lui şi nici într-un caz venirea întâia, venirea a doua, venirea a treia. 
De fapt, expresiile venirea întâia, venirea a doua nu se găsesc în Biblie. Aceste expresii, 
atribuite unor evenimente biblice, creează unele antinomii imposibil de rezolvat. 

Aion 


Unii traducători traduc cuvântul grecesc aionos prin lumile, alţii prin veacuri, iar 
alţii, în unele cazuri, prin veşnicii. Toate aceste sensuri ale cuvântului grecesc aion 
(veşnic, veşnicie) sunt corecte. Ideea ce trebuie transmisă impune sensul care va fi 
întrebuinţat. Cornilescu traduce, în prima sa traducere a Bibliei, cuvântul aionos prin 
veacurile : 

„După ce a vorbit în vechime părinţilor noştri prin prooroci, în multe rânduri şi în 
multe chipuri. Dumnezeu, la sfârşitul acestor zile, ne-a vorbit prin Fiui pe care L-a pus 
moştenitor al tuturor lucrurilor şi prin care a făcut şi veacurile." 

(Ev. 1:2) 

în traducerea din 1931, Cornilescu traduce cuvântul aionos prin lumile. O 
traducere riguroasă a termenului ar fi „veacurile, veşniciile, lumile" sau „lumile 
veşniciilor". 


Se poate discuta despre câteva sensuri ale termenului aion: 

1. Veacurile (erele): redă un sens mai restrâns al termenului, care poate însemna 
veacurile sau erele timpului liniar al istoriei 

2. Veşniciile-, transmite atemporalitatea, eternitatea 

3. Lumile-, cu sensul de natură a veşniciilor ( aionului). Fiecare aion are o lume şi 
existenţă proprie (ex: Erele sclavagistă, feudală, capitalistă au fost caracterizate 
atât de un timp propriu, cât şi de o lume proprie) 


Vocabularul uman este în mod deosebit expresie a efemerului, raportare la 
efemer. în Biblie găsim adesea adevăruri (realităţi) pentru care vocabularul uman nu are 
cuvinte corespunzătoare, caz în care intervine exprimarea metaforică, alegorică, ce 
permite măcar o idee vagă a realităţii. Cine poate descrie din temporalitate vreuna dintre 
veşnicii şi lumea ei? în plus, trebuie să avem în vedere existenţa mai multor veşnicii: 
Cuvântul veşnic poate însemna o veşnicie sau mai multe, aşa cum Dumnezeu are atât 
exprimare singulară, cât şi plurală. Dumnezeu este veşnic, însă El este şi dincolo de 
veşnicii, deoarece din El curg toate veşniciile (Părintele veşniciilor - Isaia 9:6). Iată că El 
dă naştere veşniciilor. Acest exemplu ilustrează limitarea limbajului uman. Noi credem că 
termenul veşnic exprimă natura Dumnezeirii, dar El este dincolo de ceea ce credem noi 
că este. Apostolul Pavel ne arată limitarea limbajului uman: 

„Dar, după cum este scris: Lucruri pe care ochiul nu le-a văzut, urechea nu ie-a auzit, şi 
ia inima omului nu s-au suit, aşa sunt lucrurile pe care ie-a pregătit Dumnezeu pentru cei 

ce-L iubesc ." 


io 






(lCor.2:9) 


„...ştiu că omul acesta [...] a fost răpit în rai şi a auzit cuvinte care nu se pot spune şi pe 
care nu-i este îngăduit unui om să le rostească." 

(2Cor. 12:3-4) 


Logos, Rhema şi Akoei 


în majoritatea traducerilor Bibliei, termenul grecesc logos este tradus prin cuvânt. 
Procedând astfel, se evită o mulţime de interpretări ale termenului logos, cu deschiderea 
sa în evantai. Elementul central şi unificator în doctrina biblică a Logosului lui Dumnezeu 
este comunicarea divină transcendentă mediată de Hristosul cel etern. Cuvântul lui 
Dumnezeu este personal şi raţional. Adevărul lui Dumnezeu, dat în descoperire generală 
sau specială incluzând revelaţia culminantă a Logosului în Hristosul întrupat, poate fi 
formulat în mod propoziţional. întreaga revelaţie divină mediată omului este încarnată, 
deoarece este dată în istorie, în conceptele şi în limbajul uman. Chiar şi revelaţia 
personală supremă manifestată istoric de către Hristos cel întrupat conţine această 
posibilitate de exprimare propoziţională şi verbală 7 . Revelaţia Logosului este mentală şi 
include componente conceptuale şi lingvistice. Doctrina nou-testamentară a Logosului lui 
Dumnezeu are legături remarcabile cu V. Testament şi anticipări din acesta. Septuaginta 
traduce termenul ebraic dabar (cuvânt) a Vechiului Testament prin logos şi prin rhema. 
Cuvântul lui Dumnezeu este însăşi raţiunea, gândul şi fapta lui Dumnezeu, propria Lui 
persoană. Cuvântul nu este numai mesajul lui Isus, ci, mai mult, el este deplina Lui 
manifestare de Sine - gândirea, simţirea, faptele şi învăţăturile Lui. 

Noul Testament foloseşte doi termeni greceşti, care în majoritatea limbilor în care 
a fost tradusă Biblia au fost traduşi prin Cuvânt. Aceşti termeni sunt: logos , utilizat de 
330 de ori, şi rhema , utilizat de 70 de ori. Cuvintele acestea sunt adesea sinonime şi 
interschimbabile, dar exprimă totuşi nuanţe diferite. Acest fapt se observă chiar în 
evanghelia lui Ioan, care începe cu renumitul prolog al logosului. Aici, logos semnifică un 
mesaj sau o idee comunicată, care are în vedere însăşi raţiunea (gândirea), simţirea 
persoanei Hristosului întrupat (Ioan.2:22; 4:41,50; 5:24,38), în timp ce rhema pune 
accentul pe cuvintele deja pronunţate şi care sunt folosite (vehiculate) pentru a transmite 
un mesaj (Ioan.6:63,68; 14:10; 17:8; Rom.10:17,18). 

Akoei are în vedere capacitatea de a auzi, asculta, înţelege, percepe, relata 
(Mat.l3:16; Lc.7:l; 9:35; Ioan.5:25; Rom.10:17,18; lTes:2.13). Deşi cuvântul akoei 


7 Cari F. H. Henry, Dumnezeu, revelaţie şi autoritate, voi. 3 (Oradea: Ed. Cartea Creştină,?), p. 216 

înseamnă capacitatea de a auzi, asculta, el este totdeauna folosit în raport cu rhema. în 
Rom. 10:17,18 întâlnim atât rhema - cuvântul pronunţat şi vehiculat, cât şi akoei - auzirea 
cuvântului. Am mai putea spune că logosul este originalul, rhema - originalul vehiculat, 
întrebuinţat, iar akoei este ceea ce s-a recepţionat din rhema întrebuinţat. De la rhema- 
cuvântul întrebuinţat, spre akoei - cuvântul recepţionat, contribuţia omului este tot mai 
pronunţată, de aceea şi pericolul îndepărtării de sursă este tot mai evident, aşa că 
revenirea în permanenţă la sursă (original) este imperios necesară. în acest sens, avem: 

- îndemnul Domnului Hristos - „ Cercetaţi Scripturile [...] ele mărturisesc despre 
Af/'/?e"(Ioan.5:39) 

- afirmaţia Domnului Hristos - „ Cuvântul Tău este adevărul" (loar\.17\17) 

- exemplul creştinilor - „[...] Au primit Cuvântul cu toată râvna şi cercetau Scripturile 
în fiecare zi, ca să vadă dacă ceea ce li se spunea este aşa. "(Fap.17:11) 


Tensiunea dintre deja şi nu încă, dintre împlinit şi nu 

consumat 


Am considerat că este bine să facem o scurtă prezentare a principiului deja, dar 
nu încă, elaborat de A. Hoekema în cartea The Bible and the Future 8 , sau împlinit, dar nu 
consumat, elaborat de autorul George Ladd în lucrarea The Presence of the Future. Acest 
principiu va folosi la explicarea unor teme pe care le abordăm. Escatologia N.Testament 
şi unele profeţii ale V. Testament sunt marcate de o aparentă tensiune între deja şi nu 
încă. Vom demonstra pe parcurs că Venirea, învierea şi Răpirea funcţionează după acest 
principiu de desfăşurare. G. Ladd remarcă bine faptul că împărăţia lui Dumnezeu s-a 
împlinit, dar nu s-a consumat; după acelaşi principiu se desfăşoară majoritatea 
evenimentelor împărăţiei: 

1. Mântuirea: 

trecut: „căci prin har aţi fost mântuiţi" (Ef.2\8) 
prezent: 

♦ „prin har sunteţi mântuiţi. "(Ef. 2:5). 

♦ „Mântuiţi-vă din mijlocul acestui neam... '(Fap.2:40). 

♦ „Ca nişte prunci născuţi de curând, să doriţi laptele duhovnicesc şi curat, 
pentru ca prin el să creşteţi spre mântuire. " (1 Pet. 2:2) 

viitor: „pentru că veţi dobândi, ca sfârşit ai credinţei voastre, mântuirea sufletelor 
voastre." (1 Pet. 1:9) 


8 Anthony Hoekema, The Bible and the Future (Michigan: Eerdmans, 1994) 

2. Moartea. Este prezentă de la naştere în fiecare individ al rasei umane, dar se 
consumă la moartea trupului, respectiv a sufletului, în pedeapsa aionilor (vecilor) 
(Mat.l0:28). 

3. împărăţia lui Dumnezeu. Domnul Isus ne-a învăţat că împărăţia lui Dumnezeu 
aparţine atât prezentului 9 , cât şi viitorului 10 . Cel mai concludent exemplu este în Ioan 
5:25: „Vine ceasul, şi acum a şi venit." Expresiile venirea Domnului (2Tim.4:8) şi Cel ce 
vine (Ap.1:4,8) redau un prezent continuu. 

4. Statutul de copii ai lui Dumnezeu. Ioan subliniază contrastul dintre ceea ce 
suntem şi ceea ce vom fi: „preaiubiţilor, acum suntem copii ai lui Dumnezeu. Şi ce vom fi 
nu s-a arătat încă. Dar ştim că atunci când se va arăta El, vom fi ca El." (lIoan.3:2). 

5. Ziua Domnului. Ea cuprinde atât timpul Vechiului Testament, cât şi cel al Noului 
Testament: ,,[...]se apropie ziua Domnului, zi întunecoasă; aceasta va fi vremea 
neamurilor" (Ezec.30:3; Ţef. 1:7,14). Ziua Domnului s-a împlinit odată cu pedepsirea lui 
Iuda prin robia babiloniană, dar nu s-a consumat: „Ziua Domnului va veni [...]" 
(lTes.5:2). 

Sa luăm în considerare următorul fapt: relaţia dintre deja şi nu încă nu este 
antitetică, ci este o relaţie de continuitate - deja este anticipaţia lui nu încă. 


II. Explicaţii ale unor termeni biblici ce creează 

antinomiile 


în timp ce tratăm antinomiile, vor apărea câţiva termeni ce se cer lămuriţi pentru 
a înţelege Cuvântul lui Dumnezeu, dintre care amintim: zi, ceas, ziua de apoi, venirea, 
trâmbiţa, doi Adami, două trâmbiţe, arhanghelul, strigătul, mort în Hristos, viu în Hristos, 
adormit în Hristos. Sensul etimologic al unor termeni biblici nu este întotdeauna suficient 
pentru lămurirea lor, caz în care trebuie să le căutăm întregirea în diferite părţi ale Bibliei, 
folosind concordanţa. S-ar putea să găsim lămurirea unui termen în sinonimul lui. Biblia 
exprimă acţiuni, întâmplări, lucrări, fenomene sau procese ce se desfăşoară pe planuri 
aionice (epoci) diferite ce interferează cu intermitenţe şi discontinuităţi. Sunt termeni 
care ascund în ei lucrări tainice. Termenii aceştia se cer explicaţi, urmărindu-le folosirea 
într-o idee sau mai multe în diferite părţi ale Bibliei. Am putea asemăna termenii 
complementari cu subansamble folosite în construcţii, prin care un arhitect priceput 


9 „împărăţia cerurilor se aseamănă" (Mat.22:2); „împărăţia lui Dumnezeu este înlăuntrul vostru" (Lc.l7:21) 

10 „împărăţia cerurilor se va asemăna"(Mat.25:l;25.14); „Când va veni Fiul Omului în împărăţia Sa" 
(Mat.25:31) 

poate obţine multe variante de corpuri de clădiri; componentele adunate într-un anumit 
fel, după reguli hermeneutice, ne dau întregul. 

Cei ce nu au avut ocazia să-şi însuşească un curs de hermeneutică biblică pot 
folosi un principiu foarte simplu, la îndemâna oricui: Biblia este propriul ei interpret 11 . în 
acest sens, Domnul Hristos şi apostolul Pavel ne dau cele mai bune exemple de 
interpretare a Bibliei prin expresiile: „ este scris", „s-a scris", „potrivit celor scrise", „s-a 
spus", „n-aţi citit", „ca să se împlinească cele spuse". Astăzi nu mai putem face exegeză 
biblică fără o concordanţă. NB: adesea semnificaţia unui cuvânt se găseşte în sinonimele 
sale; aşa că ar fi bine să dispunem şi de un dicţionar de sinonime (problemă uşor de 
rezolvat pentru cei familiarizaţi cu internetul). Pentru o bună înţelegere a temelor 
{botezul, venirea, Cel ce vine, mort şi viu în Hristos, învierea în Hristos, răpirea şi altele), 
trebuie însuşiţi cu rigurozitate termenii complementari. Aceşti termeni sunt ca verigile 
unui lanţ: lipseşte o verigă, lanţul este inutilizabil; sau ca regulile matematice care 
trebuie cunoscute bine pentru a rezolva o ecuaţie, pentru a face demonstraţia unei 
teoreme. 


Numerologia termenilor biblici 


Numărul şapte: considerat un număr sacru cu simboluri multiple: săptămâna 
creaţiei, evenimentele cuceririi Ierihonului (Ios.6:4), şapte ziceri ale Domnului Isus pe 
cruce, şapte biserici, şapte Duhuri, şapte trâmbiţe, şapte îngeri, şapte note muzicale fac 
posibilă muzica, cele şapte culori ale luminii, şaptezeci de ani în robia babiloniană, 
şaptezeci de săptămâni din Daniel 9:24, şi altele. Moise a făcut Sfeşnicul după chipul care 
i s-a arătat pe munte şi l-a aşezat în locul sfânt (partea întâia a cortului). Sfeşnicul cu 
şapte braţe reprezintă cele şapte biserici (Ap. 1:20). „...înaintea scaunului de domnie 
ardeau şapte lămpi de foc, care sunt cele şapte Duhuri ale iui Dumnezeu" (Ap.4:5) 
„...cele şapte Duhuri ale iui Dumnezeu trimise în tot pământul" (Ap.5:6b). Cele şapte 
Duhuri ale lui Dumnezeu reprezintă şi cele şapte Duhuri slujitoare ale celor şapte biserici. 
Cartea Apocalipsa abundă în folosirea termenului şapte ş i a semnificaţiei lui. 

Numărul doi: Doi Adami, două trâmbiţe, doi stăpâni (stăpânul acestei lumi şi 
Stăpânul Absolut - Dumnezeu), doi fii, două popoare (Israelul şi Poporul sfânt al 
Bisericii), doi martori, doi măslini, doi unşi (Zah.4:3,14; Ap. 11:4), două împărăţii. 

Numărul trei: Sfânta Treime, trei zile petrecute de Iona în pântecele peştelui, 
trei zile şi trei nopţi petrecute de Fiul omului în adâncimile pământului. 


11 2 Petru 1:20 

Numărul patru: patru animale, patru împărăţii (Dan.7:17), patru care, patru cai 
(Zah.6:l-3; Ap.6.1), patru făpturi vii (Ap.4:6). 

Lista acestor numere poate continua. Frecvenţa numerică a termenilor biblici ne 
arată ordinea existentă în lucrarea Dumnezeirii. 


Semnificaţia termenului Zi 


Deoarece se vorbeşte de multe ori în Biblie despre zi ca timpul celor 24 de ore, dar 
mai ales ca timp nedefinit, să încercăm să cunoaştem semnificaţia multiplă a acestui 
termen. Acesta defineşte: 

1. Timpul celor 24 de ore. 

2. Timpul unei seri şi dimineţi (Gen. 1:5). Aici nu se vorbeşte despre prezenţa soarelui 
ca sursă de lumină, deci ar putea fi vorba despre o zi diferită de cea de 24 de ore. 

3. Ziua de apoi este ziua nedefinită ca timp. Ea urmează după ziua mesianică a 
Domnului Isus Hristos şi identifică timpul învierii în Domnul Isus Hristos a celor ce 
cred în El (Ioan.6:39,44,54). 

4. O nouă zi (expresia harului lui Hristos - AstăziX Evr.3:7;4:7). De două mii de ani 
este tot Astăzi - ziua chemării la Odihnă. în timpul zilei de Astăzi se aude 
chemarea Domnului Isus: „ Veniţi la Mine, toţi cei trudiţi şi împovăraţi, şi Eu vă voi 
da odihnă"(Mat 11:28). Această chemare pretinde un răspuns neîntârziat. 

5. Ziua lucrării Domnului Isus Hristos (Ioan.8:56) este timpul lucrării Mesianice 
(Ioan.9:4). 

6. Ziua mântuirii (2Cor.6:2) - ziua în care oricine cheamă Numele Domnului va fi 
mântuit (Rom. 10:13). Această zi este operaţională de la Hristosul mort şi înviat, 
până la sfârşitul istoriei umane (Mat.24:14). 

7. Ziua Dom/7i//i//'(Ezech.30:l-5; Ioel.2:1-2; Ţef.l:14-15; ITes.5:2-3). Ziua Domnului 
are caracter nedefinit, cu manifestare intermitentă, fiind timpul în care se 
realizează pedeapsa lui Dumnezeu pentru popoare şi între popoare, prezentă în 
istorie oridecâteori Dumnezeu are o judecată cu pedeapsă. Ea se poate manifesta 
prin epidemii, războaie, calamităţi şi moarte. De la Hristos, această zi nu-i 
surprinde pe cei ce veghează, ci este o zi a mântuirii şi a izbăvirii. (ITes.5:5-10; 
Mat.24:42-44; 25:13) 

8. O zi ca o mie de ani (2Pet.3:8). Aici avem de-a face cu un timp care se poate 
comprima sau extinde. Un exemplu concludent este ziua morţii lui Adam 
(Gen.2:17): moartea lui se putea consuma într-o zi calendaristică, însă Dumnezeu 
a extins această zi pe timpul a aproape o mie de ani. 

Ziua poate avea caracter de intermitenţă, discontinuitate, ca în cazul zilei 
Domnului. Când termenul nu se referă la o zi bine definită, se urmăreşte un timp în care 
se execută o lucrare cu un caracter specific {„Cât este ziuă, trebuie să lucrez lucrările 
Celui ce m-a trimes"- Ioan 9:4). Putem concluziona că termenul de zi se referă la timpul 
de o zi sau la un timp nedefinit, în care caracterul lucrării determină durata zilei. 


Ziua Domnului 

în Vechiul Testament, ziua Domnului se referă la: 

1. Timpul judecăţii şi pedepsei lui Dumnezeu (Ezech.30:1-5; Ioel.l:15; 2:1,11; 

3:14,15; Ţef.l:14-15; Amos.5:18,20) 

Ziua Domnului este prezentată în mod interesant în Isaia, ca Ziua Aceea (cap. 
2-27), unde se arată judecăţile şi pedepsele asupra întregului pământ, asupra împărăţiilor 
care au stăpânit peste Israel şi Iuda, asupra popoarelor ce înconjurau Ierusalimul, care 
au avut diferite relaţii cu Ierusalimul, şi chiar asupra oştirii cerului. (Is.2:10-22; 
3:1,13,14; 7:18-25; 13:6-13; 13:19-22; 17:4-13; 19:16; 23:15; 34:4). Concomitent, Ziua 
Domnului ca pedeapsă este prezentă asupra oştirii de sus, asupra împăraţilor pământului, 
asupra Babilonului şi asupra căpeteniei lui din cer, Luceafărul strălucitor, fiu al zorilor. 
(Is. 14:4-23; 24:18-23; 27; 34:4). Aceste pedepse ale Zilei Domnului cuprind sute, mii de 
ani, ba chiar veşnicii în afara timpului terestru. 

2. Epoca Harului: mântuire, eliberare şi recuperare pentru poporul Domnului 

(Is.10:27; 11:10-12; 12:1; 14:1-4; 26:1-2; 27:12-13) 

în Noul Testament, Ziua Domnului este: 

1. Atât pedeapsă şi judecată pentru necredincioşi, lume, cer şi pământ, cât şi 

mântuire şi proslăvire pentru sfinţi (2Tes.l:5-10; 2Pet.3:10-14; lTes.5:l-10) 

2. Mutare acasă la Domnul (2Tim.4:8) 

Ziua Domnului vine ca un hoţ peste toată omenirea care trăieşte în nepăsare, 
adormită de promisiunea unei siguranţe iluzorii. (lTes.5:l-8). Această zi face cele mai 
multe victime şi cuprinde toată omenirea pe parcursul istoriei ei. Bivalenţa libertăţii de a 
alege între bine (viaţă) şi rău (moarte) rămâne valabilă în desfăşurarea zilei Domnului 
pentru omenire (Deut.30:15). Ziua Domnului va încheia nimicirea actualului cer şi 
pământ, pregătind un cer şi un pământ nou. (2Pet.3:10-13) 


Zilele din urmă (Fapte 2:17) 

Aceste zile au în vedere semnificaţia timpului reprezentat de Sfeşnic (Apoc.l:13) 
şi nu zilele calendaristice ale sfârşitului istoriei umane. Sfeşnicul reprezintă calendarul 

biblic al erelor istoriei umane. Tiparul creaţiei pământului în şapte zile se aplică şi în cazul 
existenţei lumii pământene, desfăşurată pe durata a şapte zile biblice (ere). Până la jertfa 
Domnului Isus Hristos, reprezentată de braţul din mijloc, avem primele zile ale 
săptămânii biblice. Braţul din mijloc ce susţine tot sfeşnicul reprezintă Ziua mesianică a 
Domnului Isus Hristos (Ioan.8:56), adică timpul lucrării mesianice (Ioan.9:4). După jertfa 
Domnului Hristos încep ultimele zile ale săptămânii biblice. De-o parte şi de alta a 
piciorului din mijloc a Menorei, care reprezintă pe Hristos şi perioada mesianică, stau 
Israelul şi Biserica. 

„în zilele din urmă, zice Dumnezeu, voi turna din Duhul Meu peste orice făptură..." 

(Fap.2:17a) 

Acest fapt s-a împlinit la Rusalii (Fap.2:33), dar se consumă până când Evanghelia 
împărăţiei va fi vestită în toată lumea (Mat.24:14). De la Rusalii, ploaia Duhului Sfânt 
curge peste toată omenirea, dar numai cei ce cred în Domnul Hristos beau această apă. 
Precum jertfa Mântuitorului, ploaia Duhului Sfânt este pentru toată lumea ( orice făptură), 
însă numai cei ce cred în Domnul Hristos beneficiază de ea (Ioan.3:16; Gal.3:14). 
Sfârşitul zilelor (sau: zilele din urmă) arată lucrarea ultimă a lui Dumnezeu în Isus Hristos 
pentru omenire. După lucrarea mesianică a zilei Domnului Isus Hristos, Dumnezeu nu 
mai are ce să facă pentru omenire în ceea ce priveşte mântuirea. 

„...Dar tocmai pentru aceasta am venit până la ceasul acesta!" 

(Ioan.12:27) 

„Dar lucrurile acestea [făcute de Hristos, în lucrarea Sa mesianică] au fost scrise, pentru 
ca voi să credeţi că Isus este Hristosul’, Fiul lui Dumnezeu; şi crezând să aveţi viaţă 

veşnică în Numele Lui." 

(Ioan.20:31) 

Lucrarea mesianică din Ziua Domnului Isus Hristos (piciorul sfeşnicului) susţine 
zilele istoriei umane. în ziua Sa mesianică, Hristos Şi-a sfârşit lucrarea în lume şi pentru 
lume. „S-a isprăvit!", a strigat Isus Hristos cu glas tare, pe cruce (Ioan. 19:30). în zilele 
din urmă, Duhul Sfânt realizează lucrarea de proslăvire a Domnului Isus Hristos în cei ce 
cred în El (Ioan. 16:7-14). 


Ziua de Apoi 

Tot după jertfa Domnului Hristos începe şi Ziua de apoi (sau: Ziua învierii) pentru 
toţi cei ce cred în Domnul Isus Hristos. 


„Voia Tatălui Meu este ca oricine vede pe Fiul, şi crede în El, să aibă viaţă veşnică; 

şi Eu îl voi învia în ziua de apoi." 

(Ioan 6:40) 

„Cine mănâncă Trupul Meu şi bea sângele Meu, are viaţa veşnică; şi Eu îl voi învia 

în ziua de apoi." 

(Ioan 6:54) 

A vedea (Ioan.6:40) are sensul de a vedea pe Hristos revelat de Duhul în Scripturi. 
După cum israeliţii muşcaţi de şerpi priveau la şarpele de aramă şi trăiau, oricine priveşte 
la Hristosul Cel Răstignit trăieşte şi are viaţă veşnică. Privirea este un act de credinţă. 
Sunt trei elemente ce definesc ziua de apoi, elemente care au început să fie operaţionale 
după jertfa Domnului Hristos şi se continuă pe tot parcursul zilei de apoi: 

1. credinţa (privirea) 

2. părtăşia cu trupul şi sângele Domnului Hristos 

3. învierea 

Isus Hristos oferă învierea şi viaţa veşnică celor ce cred în El şi consumă viaţa 
trupului şi al sângelui Său. Laitmotivul zilei de apoi apare în versetele 39, 40, 44, şi 54 
din Ioan 6. în Ziua de apoi are loc învierea celor ce cred în Hristos: 

„şi voia Celui ce M-a trimis este să nu pierd nimic din tot ce Mi-a dat Ei, ci să-i înviez în 

ziua de apoi" 

(Ioan.6:39) 

Se impune foarte uşor concluzia: ziua de apoi a început după jertfa şi învierea 
Domnului Isus Hristos. Ziua de apoi în înţelegerea Martei era o zi îndepărtată a învierii, 
zi adesea menţionată şi în tradiţia bisericilor creştine. Isus Hristos prin răspunsul Lui : 

"Eu sunt învierea şi Viaţa. Cine crede în Mine, chiar dacă ar fi murit, va trăi. Şi 
oricine trăieşte şi crede în Mine nu va muri niciodată." 

(Ioan 11:25-26) 

ne arată că El în persoană este învierea şi Viaţa. învierea nu este determinată de o zi 
anume ci de manifestarea prezentă a Domnului Isus Hristos, care a început după ziua 
mesianică. în ziua mesianică Isus Hristos a sfârşit tot planul mântuirii, aşa cum a spus 
pe cruce " S-a isprăvit" (Ioan 19:30). în acest strigăt tot planul mântuirii a fost realizat. 
Ziua de apoi ne arată acţiunea planului mântuirii pentru omenire. Nu este nevoie să 
căutăm ziua de apoi prin alte veacuri. Ziua de apoi este ziua ce a urmat după ziua 
mesianică. 

"Căci El zice: "La vremea potrivita, te-am ascultat; în ziua mântuirii, te-am ajutat. 

Iată ca acum este vremea potrivită; iată ca acum este ziua mântuirii." 

2 Corinteni 6:2 

Suntem în timpul acestei zile, în ziua învierii. Să beneficiem de această zi: să credem în 
Domnul Isus Hristos, să mâncăm Pâinea trupului jertfit al lui Hristos şi să bem Viaţa 

sângelui Domnului Isus Hristos. 


Semnificaţia termenului ceas 


Ceasul măsoară timpul, ne arată că timpul este bine măsurat. Ceasul nu este 
neapărat timpul de o oră, dar este un timp bine măsurat, un timp cu o semnificaţie 
deosebită. De exemplu: 

„Vi se va da în ceasul acela" (Mat.l0:19; Mc.13:11) 

„despre ziua şi ceasul acela" (Mat.24:36; 25:13) 

„A sosit ceasul să fie proslăvit Fiul Omului" (loan 12:22) 

„Tată, a sosit ceasul" (loan 17:1) 

„Dar tocmai pentru ceasul acesta am venit " (loan 12:27) 

„Ceasul încercării" (Ap.3:10) 

„Vine ceasul şi acum a şi venit (loan 5:25) 

Ceasul este un timp bine măsurat dat omului pentru a auzi şi a asculta Evanghelia. 
Perioada de timp pe care o are la dispoziţie un om ca să asculte Evanghelia şi să se 
decidă pentru Hristos poate fi foarte scurtă şi irepetabilă. Cine nu ia seama la glasul 
Evangheliei Domnului Hristos a pierdut ora învierii. 


Două Trâmbiţe şi doi Adami 


Doi Adami (lCor.l5:45-49) 

în ICor. 15:45-47 se vorbeşte despre doi Adami: Primul Adam şi Ultimul Adam. 
Unele traduceri folosesc cuvintele primul ş i al doilea Adam. Aceste traduceri sunt corecte, 
deoarece au fost numai doi Adami: primul şi al doilea, sau primul şi ultimul. 

„Omul dintâi Adam a fost făcut un suflet viu, Ultimul Adam este un duh dătător de viaţă." 

(lCor.5:45) 

„Cel dintâi Adam a fost o icoană preînchipuitoare a celui ce avea să vină" 

(Rom.5:14b) 

„Prin primul Adam a intrat păcatul în lume, şi prin păcat moartea, prin al doilea Adam a 

venit neprihă ni rea care dă viaţa." 

(Rom.5.12,18b) 

Expresiile primul şi al doilea (sau: ultimul Adam) ne spun că numai doi Adami au 
fost: primul, din care provine omenirea creată şi ultimul, din care provine omenirea 
născută din Dumnezeu. Isus Hristos este Ultimul Adam, care anunţă sfârşitul erei 
omenirii create şi începutul erei în care Dumnezeu naşte oameni prin Isus Hristos, din El. 
Primul Adam este prototipul omenirii create, ultimul Adam este prototipul celor întâi 
născuţi din Dumnezeu. Prin primul au venit păcatul şi moartea, prin al doilea 
neprihănirea şi viaţa. Omul dintâi Adam a fost făcut un suflet viu, din ţărână, pământesc. 
Toţi descendenţii primului Adam sunt pământeşti şi, prin urmare, muritori. 
(ICor. 15:45-48). în ICor. 15:50, Pavel conchide:,,... nu poate carnea şi sângele să 
moştenească împărăţia lui Dumnezeu, nici putrezirea nu moşteneşte neputrezirea."îr\ 
împărăţia lui Dumnezeu intră numai omul duhovnicesc, neputrezitor. Al doilea, sau 
Ultimul, Adam (Hristos) este Duh dătător de viaţă (v.45). Omul al doilea este din cer şi 
aşa sunt cei cereşti (10or.l5:46-49). Cei cereşti sunt cei născuţi din Dumnezeu. în clipa 
în care cineva a crezut în Hristos şi l-a primit pe Hristos, el este născut din Dumnezeu şi 
este ceresc dacă rămâne până la sfârşitul alergării în această stare. Procesul tranziţiei 
dinspre pământesc spre duhovnicesc se realizează pe tot parcursul alergării credinţei, 
deoarece crucea răstignirii noastre, a morţii şi învierii în Hristos, operează pe toată durata 
acestui proces. 

Pavel anunţă o taină ce intră în acţiune pentru a realiza omul duhovnicesc: 
schimbarea determinată de sunetul ultimei Trâmbiţe a Ultimului Adam. Pentru a deveni 
nemuritori, descendenţii primului Adam trebuie să asculte sunetul ultimei Trâmbiţe: 
glasul lui Hristos sau Evanghelia. în 1 Corinteni 15 găsim o asociere între doi Adami şi 
două Trâmbiţe; primul Adam şi al doilea (ultimul) Adam, prima Trâmbiţă şi a doua 
(ultima) Trâmbiţă. Când spunem primul şi al doilea Adam, sau prima şi a doua trâmbiţă, 
se are în vedere numărul. Când spunem întâiul şi ultimul Adam, sau întâia şi ultima 
trâmbiţă, se are în vedere timpul. 


Două Trâmbiţe 


„Fă-ţi două trâmbiţe de argint; să le faci din argint bătut. Ele să-ţi slujească pentru 
chemarea adunării şi pentru pornirea taberelor [...] când veţi merge la război [...] 
împotriva vrăjmaşului, să sunaţi cu vâlvă din trâmbiţe [...] în zilele de bucurie [...] 
sărbători [...j când veţi aduce arderile de tot şi jertfele de mulţumire, sunaţi din trâmbiţe" 

(Num.10:1-10) 

Domnul i-a cerut lui Moise să facă două trâmbiţe de argint bătut. Orice activitate a 
taberelor lui Israel se făcea numai la sunetul celor două trâmbiţe. Ne întrebăm de ce 
două trâmbiţe şi nu şapte, cum găsim adesea în Biblie (Ios.6:4; Ap.8:2). 

Prima trâmbiţă însoţeşte darea Legii: 

„Trâmbiţa răsuna cu putere..." 

(Ex.19:16) 

„Trâmbiţa răsuna tot mai puternic [...] şi Dumnezeu răspundea cu glas tare" 

(Ex.19:19) 

Această trâmbiţă sună dreptatea Legii şi moartea (Rom.7:7,12-13). 

A doua (ultima) trâmbiţă sună învierea şi Viaţa (Mat.24:31). „...Trâmbiţa va suna 
şi morţii vor învia..." (ICor. 15:52). Această trâmbiţă realizează aceeaşi lucrare ca Isus 
Hristos: învierea (Ioan.5:25; 2Tim.l:10). Această trâmbiţă nu trebuie identificată cu nici 
una dintre cele şapte trâmbiţe ale Apocalipsei. Din cele şapte trâmbiţe sună câte un 
înger. Din trâmbiţa din Ex.19:13,16,19 şi trâmbiţa din lCor.l5:52 nu sună nimeni, ci ele 
însele sună. Aceste trâmbiţe au viaţă în ele însele. Ele sunt o persoană a dumnezeirii, 
persoana care-şi sună mesajul în cele două trâmbiţe este Domnul Isus Hristos. 

Să analizăm cu atenţie următoarele versete: 

„...cei morţi vor auzi glasul Fiului iui Dumnezeu; şi cei ce-L vor asculta vor învia.” 

(Ioan 5:25) 

„...Trâmbiţa va suna, morţii vor învia..." 

(lCor.l5:52) 

Găsim o idee comună în aceste versete: morţii vor învia. Această lucrare este 
realizată de glasul Fiului lui Dumnezeu, sau de ultima Trâmbiţă, deoarece Hristos este 
învierea şi Viaţa (Ioan 11:25). Putem formula concluzia celor trei versete într-o singură 
idee: Trâmbiţa - Glasul iui Hristos - sună şi morţii înviază, deoarece Hristos este învierea 
şi Viaţa. Cum se realizează acest fapt? Răspunsul se găseşte în 2Tim.l:10: „Mântuitorul 
nostru Hristos Isus; care a nimicit moartea şi a adus ia lumină viaţa şi neputrezirea, prin 
Evanghelie". Glasul lui Hristos, Ultima Trâmbiţă şi Evanghelia sunt elemente identice de 
manifestare ale lui Hristos - învierea şi Viaţa, sau feţe ale aceluiaşi adevăr: Isus Hristos. 

Dumnezeu i-a spus lui Moise să facă numai două trâmbiţe pentru Israel, şi numai 
două trâmbiţe sunt pentru toată lumea, prin care Dumnezeu a sunat Adevărul (Logosul) 
ce s-a dezbrăcat de Sine devenind Rhema (Cuvânt întrupat), pentru a putea fi asimilat de 
toţi morţii omenirii. Cele două Trâmbiţe în care Dumnezeul Hristos sună pentru 
omenire sunt Legea (Cuvântul lui Dumnezeu al Vechiului Testament) şi Evanghelia 
(Cuvântul lui Dumnezeu al Noului Testament). Prima Trâmbiţă a adus dreptatea, 
cunoştinţa păcatului şi moartea; a doua (sau: ultima) trâmbiţă a adus învierea şi viaţa. 

După ultima Trâmbiţă nu mai sună nici o altă trâmbiţă la sunetul căreia morţii să învieze 
în Hristos - viaţa. Cine a neglijat şansa ascultării acestei Trâmbiţe a pierdut învierea şi 
Viaţa. Trâmbiţa va mai suna pentru cei din morminte - locuinţa morţilor. Să nu înţelegem 
că aceasta ar fi o altă şansă pentru cei cărora le-a sunat Trâmbiţa învierii în ceasul de 
acum şi n-au ascultat-o. Atunci Trâmbiţa va suna învierea pentru judecata celor din 
morminte (locuinţa morţilor - Ioan 5:28-29). în Ezechiel, capitolele 28-31, găsim locuinţa 
morţilor pentru neamuri, unde se foloseşte expresia de morminte şi gropi. 
Să fim încredinţaţi că nu este vorba de Biserica Celor întâi Născuţi din Dumnezeu, care 
este mutată acasă la Domnul şi nu ajunge în locuinţa morţilor. 

în concluzie, prin Glasul Lui, Ultima Trâmbiţă sau Evanghelia, Domnul Isus Hristos 
ne înviază şi ne aduce la lumină, viaţă şi neputrezire. De fapt, „ Evanghelia este puterea 
lui Dumnezeu pentru mântuirea fiecăruia care crede în Isus Hristos." (Rom. 1:16). 
Mântuire înseamnă mai întâi înviere. Ce minunată este metafora Trâmbiţei... 
Melodicitatea sunetului de trâmbiţă are în vedere armonia şi puterea de pătrundere a 
glasului Domnului Isus Hristos. Nici un instrument nu poate suna în valea umbrelor morţii 
ca să-i învie pe cei morţi, în afară de Glasul Domnului Isus Hristos. 

Răsună Trâmbiţa-nvierii 
peste a morţii nimicire; 
şi toţi acei ce-s morţi din fire, 
ce-ascultă Glasul de iubire 
a Dătătorului de fericire 
vor învia spre Nemurire. 


Sufletul 


Dumnezeu l-a făcut pe om din ţărână ca trup, a suflat în el suflare de viaţă din 
Sine, şi omul a devenit astfel un suflet viu (Gen.2:7). Suflarea de viaţă a conţinut atât 
sufletul, cât şi duhul omului. Sufletul omului, fiind din Dumnezeu, este diferit de suflarea 
de viaţă a animalelor (Ecl.3:21). Dumnezeu este Duh, iar suflarea de viaţă din Dumnezeu 
în om este de natură duhovnicească. Conexiunile pe care le poate realiza sufletul omului 
depăşesc cu mult sfera instinctuală, specifică regnului animal. Inteligenţa este dată de 
conexiunile sufletului, iar înţelepciunea este dată de funcţia duhului (Iov.32:8). Sufletul 
desemnează persoana: „ sufletele ieşite din coapsele iui Iacov erau şaptezeci.” (Ex.l:5). 
Prin procreere omul transmite urmaşilor săi toate cele trei componente: trup, suflet şi 
duh. Venim din Dumnezeu ca suflare de viaţă şi avem marea şansă de a ne întoarce în 
Dumnezeu ca persoane distincte. 

Sufletul omului este conexiunea dintre funcţia trupului şi a duhului. Este asemenea 
unei pânze de brodat tablouri, căreia noi îi dăm culoare şi expresie prin mijlocirea 
simţurilor trupului şi a funcţiei duhului. Pe suflet brodăm ceea ce trăim, în suflet devenim 

ceea ce trăim. Pentru a înţelege mai bine relaţia dintre trup, suflet şi duh, putem asocia 
sufletul cu hard disk-ul calculatorului. Prin mijlocirea simţurilor trupului şi a funcţiei 
duhului - conştiinţa (cugetul) - imprimăm pe suflet tot ceea ce trăim. Dacă ceea ce 
imprimăm este spiritul acestei lumi, ne formăm chipul păcătos al lumii şi sfârşim în 
moarte. O pânză murdară din naştere, cu o broderie ce poartă chipul unei vieţi 
păcătoase, este sortită focului. Singura şansă este o nouă pânză şi o broderie care să 
exprime viaţa curată dumnezeiască, obţinută prin naşterea din Dumnezeu. în acest fel 
suflarea de viaţă din Dumnezeu se poate întoarce ca persoană după chipul şi 
asemănarea lui Dumnezeu, în Dumnezeu (Rom.11:36). 

în concluzie, sufletul desemnează persoana omului ca suflare de viaţă din 
Dumnezeu, pe care imprimăm prin mijlocirea simţurilor trupului şi a funcţiei duhului un 
mod de trai. 


Moartea adamică 


Doctrina morţii spirituale 

Nu intenţionăm să facem un studiu despre moarte, ci doar să urmărim acea 
interpretare prin care se consideră că moartea lui Adam s-a realizat în două etape: 
spirituală', când a mâncat din pomul oprit, şi fizică, după nouă sute treizeci de ani. 

Majoritatea teologilor consideră succesiunea morţii ca fiind întâi spirituală şi apoi 
fizică. S-a considerat că moartea omului are două etape pentru a rezolva dilema morţii lui 
Adam cu privire la ziua când a mâncat din fructul pomului. Această doctrină este 
promovată în mod deosebit în bisericile neoprotestante. Pasajul din care se deduce 
moartea spirituală a omului se află în Ef.2:l,2: „ Voi eraţi morţi în greşelile şi-n păcatele 
voastre în care trăiaţi odinioară." Doctrina a fost dezvoltată ca răspuns pentru întrebarea: 
De ce nu a murit Adam, în ziua când a mâncat, potrivit sentinţei date de Dumnezeu, şi a 
mai trăit până ia 930 de ani? (Gen.5:3-5) 


Problemele inerente doctrinei morţii spirituale 

Ideea că omul este întâi mort spiritual ridică o serie de probleme. Următoarele 
enunţuri relevă şi contrazic această idee: 

Ce responsabilitate mai are omul fără conştiinţă (cuget), având în vedere că 
aceasta este funcţie a duhului? Moartea spirituală implică pierderea conştiinţei. Datorită 
pierderii facultăţilor morale ce îşi au originea în conştiinţă, omul nu poate distinge între 
bine şi rău. Astfel, omul nu cunoaşte păcatul şi nu răspunde pentru propria moralitate. 
Această idee intră în contradicţie cu Rom.2:14-15: „ Neamurile [...] dovedesc că lucrarea 
Legii este scrisă în inimile lor; despre lucrarea aceasta mărturiseşte cugetul lor şi 

gândurile lor, care sau se dezvinovăţesc sau se învinovăţesc între ele". în Rom. 1:28 se 
spune: „ Fiindcă n-au căutat să păstreze pe Dumnezeu în conştiinţa lor > Dumnezeu i-a 
lăsat în voia minţii lor blestemate Observăm existenţa conştiinţei şi că neexersarea 
acesteia duce la atrofierea funcţiei duhului. Conştiinţa, ca funcţie a duhului, este 
operantă sau inactivă în funcţie de opţiunea omului, pentru care poate fi tras la 
răspundere. 

O altă contradicţie biblică ce rezultă din doctrina morţii spirituale este afirmaţia că 
„trupul fără duh este mort" (Iac.2:26). în slaba funcţionalitate a conştiinţei, sau în 
disfuncţionalitatea ei, observăm mai degrabă prezent morbul (boala) de moarte, decât 
moartea definitivă a spiritului. Omul este într-un proces al morţii, ce începe la naştere şi 
se consumă la finalul pedepsei aionice, conform principiului deja , dar nu încă. 

Pavel socoteşte omenirea care trăieşte în păcat („ după mersul lumii acesteia, după 
domnul puterii văzduhului, a duhului care lucrează acum în fiii neascultărifj ca moartă. 
„Voi care eraţi morţi în greşelile voastre şi în firea voastră necircumcisă..." (Ef.2:l-2; 
Col.2:13 - trad. Cornilescu, IGBVA). Majoritatea, analizând textul din Ef.2:l-2, trag 
concluzia că moartea în păcat \nseamnă moarte spirituală. Nu contestăm acest fapt. Dar 
în Col.2:13 vedem că omenirea este moartă, atât pe plan spiritual, cât şi pe plan carnal 
(fizic). Rezultă, deci, că în nici un caz nu se poate susţine doctrina că omul este mort 
numai spiritual în timpul trăirii în trupul carnal, iar moartea fizică se realizează numai la 
moartea trupului. Moartea nu are un efect intensiv asupra duhului, ci se extinde asupra 
întregii fiinţe. Moartea este deja prezentă în om (în trupului, sufletul şi duhul acestuia) de 
la naştere ca potenţă, dar încă nu împlinită. Ea se consumă în moartea a doua. 

A susţine că moartea lui Adam a fost în două etape şi că acest fapt e tipic pentru 
întreaga omenire ne duce inevitabil la ideea că şi învierea are două etape: spirituală, apoi 
fizică. Vom vedea mai târziu ce paradoxuri creează învierea în două etape. 


Moartea imediată a lui Adam 

„Domnul Dumnezeu a dat omului porunca aceasta: „Poţi să mănânci după plăcere din 
orice pom din grădină, dar din pomul cunoştinţei binelui şi răului să nu mănânci, căci, în 
ziua în care vei mânca din ei, vei muri negreşit." 

(Gen. 2:16-17) 

Dumnezeu a hotărât că Adam avea să moară în ziua în care va păcătui. Totuşi, 
ştim că Adam a trăit încă 930 de ani de la ziua când a fost pedepsit şi izgonit din grădina 
Edenului. Cum se explică această aparentă contradicţie? 

Adam a fost creat neutru în raport cu viaţa şi moartea. Până la păcat, Adam nu 
avea în el nici viaţa veşnică, pentru că nu consumase din pomul vieţii şi nici moartea, ci 
doar viaţă, adică trăia. Adam a fost făcut un suflet viu caracterizat prin trăire, dar nu prin 

viaţă nemuritoare. Libera lui alegere îi putea aduce fie viaţa, fie moartea. Biblia nu îi 
atribuie lui Adam o moarte în două etape. Moartea a intrat în el, spiritual şi trupeşte, prin 
păcatul consumului din fructul pomului binelui şi răului. Această moarte era deja 
prezentă, dar nu încă împlinită 12 . Gustând din rodul pomului binelui şi răului, Adam a 
căpătat o natură păcătoasă. Natura păcătoasă zămisleşte păcat şi moarte. Persoana 
bolnavă de o boală incurabilă a intrat într-o moarte inevitabilă. Pentru un om muşcat de 
un şarpe veninos, moartea este prezentă în el din clipa când a fost muşcat, însă se 
finalizează după câteva ore sau zile. în acest timp, funcţiile trupului se diminuează. 
Condamnatul la moarte intră în moarte din clipa sentinţei, chiar dacă execuţia are loc mai 
târziu. Dumnezeu a hotărât sentinţa morţii pentru Adam. Prin urmare, în momentul în 
care acesta a săvârşit păcatul, a intrat în moarte, iar moartea a intrat în el, atât pe plan 
trupesc, cât şi spiritual. 

Un alt posibil răspuns este legat de comprimarea şi dilatarea timpului, indicate de 
expresia „ pentru Domnul, o zi este ca o mie de ani, şi o mie de ani sunt ca o zi" (2 
Pet.3:8). Ziua în care Adam a murit a durat aproape o mie (930) de ani. Asemenea 
expresii, în care termenul de zi nu cuprinde numai timpul celor 24 de ore, sunt des 
întâlnite în Biblie şi au în vedere natura unei lucrări: ziua Domnului, ziua de apoi, ziua de 
odihnă, ziua Domnului Isus 13 . 

Ne punem întrebarea: De ce nu a spus Dumnezeu că Adam va muri în sau pe 
timpul a o mie de ani, datorită păcatului, ci: „în ziua când vei mânca vei muri"? Textul 
subliniază că moartea este o prezenţă inevitabilă din clipa în care păcătuim. La 
Dumnezeu nu există discordanţă între cuvânt şi faptă. Ceea ce zice se împlineşte 
întocmai. 

Prin aceste interpretări am încercat să dăm posibile răspunsuri în legătură cu 
moartea lui Adam din ziua când a mâncat şi faptul că moartea lui Adam nu s-a realizat în 
două ipostaze, ci concomitent fizic şi spiritual, după principiul împlinit, dar nu consumat; 
sau deja, dar nu încă. Astfel, am formulat ideea că moartea lui Adam a fost deja 
prezentă când a mâncat din pom, dar nu încă consumată. 


Mort în păcat 

Moartea se realizează pe principiul deja, dar nu încă, sau împlinit, dar nu 
consumat, pentru fiecare individ al rasei umane. Datorită naturii păcătoase, pe care a 
dobândit-o Adam în urma consumării din rodul pomului cunoştinţei binelui şi răului, 
moartea este prezentă în rasa umană de la Adam şi-n fiecare individ de la naştere. 
Omenirea se naşte cu o natură păcătoasă: „Iată că sunt născut în nelegiuire şi-n păcat' 
(Ps.51:5). Trăirea omenirii, precum natura ei, este păcătoasă. Din acest motiv, păcatul şi 


12 Vezi Tensiunea dintre deia si nu încă, dintre împlinit si nu consumat 

13 Vezi Semnificaţia termenului Zi 

moartea sunt deja prezente din naştere, dar nu încă, decât la consumarea trăirii în trupul 
de ţărână, respectiv pedeapsa aionilor. Moartea este evidenţa dramatică a dispariţiei 
vieţii biologice a omului ca trup şi suflet. Evidenţa morţii este dată de procesul 
îmbătrânirii şi apoi de moartea trupului. După moartea trupului, sufletul omului merge în 
Locuinţa morţilor, unde aşteaptă judecata şi, dacă este găsit vinovat, intră în moartea a 
doua (Mat.l0:28; Ap.20:6,13-15). Putem trage concluzia că moartea omului are două 
etape: întâi a trupului, apoi a sufletului (Ezec. 18:4,20; Lc. 12:20). Moartea sufletului ce a 
păcătuit se consumă în focul aionilor (vecilor), unde se plăteşte, până la ultimul bănuţ, 
totul (Mat.5:26; Lc. 12:58,59). Prima moarte este trăirea omului cu natură păcătoasă în 
păcat şi se încheie cu moartea trupului. A doua moarte este suportarea consecinţelor 
păcatului - moartea sufletului în pedeapsa aionică (veşnică). Domnul Isus Hristos îi 
numeşte pe toţi oamenii morţi : „iasă morţii să-şi îngroape morţii" (Mat.8:22; Lc.9:60; 
Ioan.5:25). Prima categorie de morţi despre care vorbeşte Domnul Hristos cuprinde toţi 
oamenii care trăiesc în păcat şi au parte de prima moarte - moartea trupului. Morţii ce 
sunt îngropaţi sunt la fel ca morţii ce-i îngroapă, diferenţa fiind că cei dintâi şi-au pierdut 
trupul şi nu mai pot săvârşi păcatul. După moartea trupului, oamenii intră în moartea a 
doua - moartea sufletului, în pedeapsa aionilor (vecilor). (Ap.20:6;21.8; Ezec. 18:4b,20; 
Mat. 10:28) 

Ce se întâmplă cu duhul omului? Avem puţine indicii în Biblie în legătură cu soarta 
duhului. Duhul omului se întoarce la Dumnezeu (Ecl.l2:7). în lPet.3:19 găsim duhurile 
oamenilor răzvrătiţi în închisoare. Se poate ca, după pedeapsa aionilor, adică moartea 
sufletului, conştiinţa de sine să se păstreze în duh. Dar să nu fabulăm. 

Şansa vieţii, pierdută de Adam, este posibilă într-o nouă ipostază, pentru fiecare 
om. Cei ce cred în Isus Hristos au murit şi înviat împreună cu Hristos. Ei nu mai mor, 
deoarece ei trăiesc în omul duhovnicesc, iar trupul carnal nu mai este o condiţie a vieţii 
veşnice, el fiind numit vasul de lut necesar formării chipului lui Hristos în noi în timpul 
alergării şi luptei credinţei. Pentru sfinţi, moartea trupului nu este moarte, ci dezbrăcarea 
de trupul de ţărână, de cortul carnal (2Pet.l:14), şi mutarea acasă la Domnul (2Cor.5:8). 
Omenirea carnală îşi încetează trăirea în păcat odată cu moartea trupului şi intră în 
moartea aionică a sufletului (vecilor) - moartea a doua. Dar să reţinem: „Isus Hristos are 
cheile locuinţei morţii"{ Ap.1:18). în ce priveşte aceasta, ne oprim şi zicem ca Pavel: „O, 
adâncul bogăţiei, înţelepciunii şi ştiinţei lui Dumnezeu! Cât de nepătrunse sunt judecăţile 
Lui... "(Rom. 11:33). 

Mort în Hristos şi viu în Hristos 


Expresia mort în Hristos, din lTes.4:16, este prezentă de mai multe ori în epistolele 
lui Pavel. Iată câteva exemple: 

„Dacă am murit împreună cu Hristos, credem că vom şi trăi împreună cu Hristos" 

(Rom.6:8) 

„Dacă aţi murit împreună cu Hristos..." 

(Col. 2:20) 

„dacă am murit împreună cu Hristos; vom şi trăi împreună cu Hristos." 

(2Tim.2:ll) 


Variaţiuni ale ideii mort în Hristos se găsesc în învăţătura Domnului Isus: 

„Dacă voieşte cineva să vină după Mine, să se lepede de sine, să-şi ia crucea, şi să Mă 

urmeze" 

(Mat.l6:24) 


„...oricine îşi pierde viaţa pentru Mine, o va câştiga". 
(Mat.l6:25) 


Expresiile mort în Hristos şi viu în Hristos au un caracter unitar, deoarece, în 
funcţie de cât murim în Hristos, înviem în Hristos. Moartea are două feţe: de drept şi de 
fapt. 

1. Moartea de drept: „Cine a murit de drept, este izbăvit de păcat' (Rom.6:7) 

„Nu ştiţi că toţi câţi am fost botezaţi în Hristos, am fost botezaţi în moartea Lui?" 
(Rom.6:3). în Rom.6:7-8 se spune că suntem consideraţi morţi de drept, prin botezul în 
moartea lui Hristos. Moartea de drept face referire la ceea ce suntem consideraţi de 
Dumnezeu, potrivit justiţiei Lui, prin substituirea morţii noastre, făcută de Hristos în 
moartea Lui. 

2. Moartea de fapt face referire la ceea ce trebuie să devenim. 

Moartea de fapt este devenirea de fapt a ceea ce suntem consideraţi de 
Dumnezeu: morţi în Hristos. Acest de fapt se realizează lepădându-ne de noi, 
pierzându-ne viaţa, socotindu-ne morţi faţă de păcat, omorând mădularele păcatului din 
noi (Mat.l6:24-25, Rom.6:11-13; Col.3:5). Moartea de fapt este un proces ce se 
consumă pe toată perioada trăirii în trupul de carne. în măsura în care ne socotim morţi 
faţă de păcat, în aceeaşi măsură trebuie să ne socotim vii pentru Dumnezeu 
(Rom.6:11-13). Moartea şi învierea în Hristos sunt concomitente şi se realizează prin 
trăirea în Hristosul Cuvânt, prin Duhul Sfânt. Legea Duhului de Viaţă (Cuvântul şi Duhul) 
în Hristos, aplicată în noi, lucrează moartea şi învierea în Hristos (Rom.8:1-2). 

Mai mult, a muri şi învia în Hristos înseamnă dezbrăcarea de omul vechi şi 
îmbrăcarea cu omul nou (Ef.4:22-24). Trebuie să conştientizăm în permanenţă faptul că 
suntem în Hristos, să ne facem socoteala morţii în Hristos, iar când suntem confruntaţi cu 
ispita, să omorâm mădularele păcatului (Col.3:5). Cea mai grea luptă pe care o dă 
credinciosul este pentru a muri şi învia în Hristos. Acesta luptă este afirmată şi de Pavel 
printr-un strigăt dramatic: „O, nenorocitul de mine! Cine mă va izbăvi de acest trup de 
moarte. .. ?" (Rom. 7:14-2 5). 


„dacă am murit împreună cu Ei, vom şi trăi împreună cu Ei" 

(2 Tim.2:ll) 

Prin afirmaţia lui Pavel înţelegem că procesul voit al morţii noastre ca oameni 
carnali şi învierea noastră ca oameni duhovniceşti se petrece acum, în timpul trăirii în 
trupul carnal (vasul de lut). Când cineva a primit pe Hristos, a crezut în Hristos, se naşte 
din Dumnezeu şi în el încep să opereze moartea şi învierea în Hristos, deoarece Hristos 
este învierea şi Viaţa (Ioan. 1:12-13; Gal.2:20; Rom.6:1-12). Credinciosul se consideră 
duhovnicesc şi trăieşte ca un om duhovnicesc, cum spune Pavel: „ Voi nu mai sunteţi 
pământeşti, ci duhovniceşti..." (Rom.8:9). Exemplul concludent în acest sens este omida, 
care în interiorul coconului se transformă în fluture. Aşa se întâmplă cu cel ce moare şi 
învie în Hristos: moare omul vechi, carnal şi învie omul nou, duhovnicesc. Pavel ia ca 
exemplu bobul de grâu, care în timp ce moare înviază (ICor. 15:36-38). Aşa putem 
înţelege afirmaţia lui Pavel mort , morţi în Hristos (lTes.4:16), şi implicit şi „noi, cei vii" 
(lTes.4:15,17). Afirmaţia „noi, cei vii" nu se referă la faptul de a fi viu în trupul carnal 
(fizic). Oamenii pot trăi în trupul biologic, carnal, dar în nici un caz nu pot fi consideraţi 
vii. Această afirmaţie se referă numai la calitatea de a fi viu în Hristos. 


„Cei ce sunt în Hristos Isus, şi-au răstignit firea pământească împreună cu poftele şi 

patimile ef 

(Gal.5:24) 


Cei morţi şi vii în Hristos sunt cei ce au înviat în Hristos, prin credinţă, şi îşi omoară 
natura păcătoasă, se leapădă de sine, îşi pierd viaţa pentru Hristos şi astfel o câştigă 
(Mat. 16:25). Principiul deja , dar nu încă se aplică şi-n cazul morţii şi învierii în Hristos. 
Expresiile mort, morţi în Hristos înseamnă lepădarea de sine, pierderea vieţii, omorârea 
omului firesc prin răstignire, omorârea mădularelor firii. Cei ce au murit şi înviat în Hristos 
nu mai mor, ci, potrivit celor spuse de Pavel, adorm şi sunt răpiţi sau mutaţi acasă la 
Domnul. Apostolul Petru spune „...dezbrăcarea de cortul meu va veni deodată..." 
(2Pet.l:14), fără a pomeni ceva despre moartea sa. Dezbrăcarea de cort este identică 
cu moartea trupului de carne, dar nu moartea credinciosului şi nici moartea trupului său 
spiritual. Cel ce a murit şi înviat în Hristos este un om duhovnicesc, el nu mai moare. 
Adevărata lui moarte s-a petrecut în Hristos. 


Adormirea Sfinţilor 


în Noul Testament nu se foloseşte cuvântul moarte pentru sfinţii care îşi sfârşesc 
alergarea şi lupta credinţei, ci cuvântul adormire, dezbrăcare de vasul de lut 
(2Pet. 1:13-14) sau mutare acasă la Domnul (Fii.1:23). Cel ce a murit în Hristos nu mai 
are în ce să moară şi de ce să moară, ci este de acum este un om duhovnicesc 
(Rom.8:9), care adoarme în Hristos. Din clipa când cineva L-a primit pe Hristos prin 
credinţă, totul se petrece numai în Hristos. Aceasta este marea taină a credinciosului. 
Trupul de carne nu mai este o condiţie a vieţii, ci doar cortul în care se produce marea 
taină a metamorfozei credinciosului din om vechi în om nou. Cine a murit şi înviat în 
Hristos trăieşte şi adoarme în Hristos (2Tim.2:ll; Ioan. 11:25-26). Iată câteva versete 
care prezintă adormirea credincioşilor la sfârşitul alergării - a dezbrăcării de vasul de lut: 

1. Martirizarea lui Ştefan: „...şi după ce a spus aceste vorbe a adormit" (Fapte.7:60) 

2. lCor.15 abundă în acest cuvânt: 

a. „unii au adormit' (v.6) 

b. „. ..şi cei ce au adormit în Hristos" (v. 18) 

c. „... Hristos a înviat din morţi, pârga celor adormiţî' (v.20) 

3. lTes.4: 

a. „Nu voim, fraţilor, să fiţi în necunoştinţă despre cei ce au adormit." (v.13) 

b. „...Dumnezeu va aduce înapoi împreună cu Isus pe cei ce au adormit în El." 
(v-14) 

c. „...nu vom lua-o înaintea celor adormiţi." (v. 15) 

Apostolul Pavel nu ne spune că adormirea este o stare de somn sau inconştienţă, 
cum susţin unele doctrine religioase, ci doar un scurt eveniment, al dezbrăcării de vasul 
de lut înaintea mutării acasă la Domnul. Adormirea este o trecere din valea umbrelor 
morţii a acestui veac, spre dimineaţa veşnicei vieţi. Să argumentăm acest adevăr. 

„...Eu Mă duc să vă pregătesc un loc, şi după ce mă voi duce şi vă voi pregăti un 
loc, Mă voi întoarce şi vă voi lua cu mine, ca acolo unde sunt Eu, să fiţi şi voi." 

(Ioan.14:2-3) 

„...aş dori să mă mut să fiu împreună cu Hristos..." 

(Fii.1:23) 

„...şi ne place mult mai mult să părăsim trupul acesta, ca să fim acasă la 

Domnul" 

(2Cor.5:8) 

Aceste versete subliniază că adormirea este o scurtă trecere din vasul de lut 
(dezbrăcarea de cortul pământesc) spre acasă la Domnul şi nicidecum o stare în care 
intră credinciosul până la aşa-zisa înviere. O expresie confuză pe care o auzim adesea 
spune: „a murit fratele/sora, dar la venirea a doua, la învierea zilei de apoi, va învia". 
Această învăţătură transmite că, între aşa-zisa moarte şi înviere, este o stare de 
aşteptare, de inconştienţă, sau despărţire de Hristos până la înviere. 
Apostolul Pavel spune: „Cine ne va despărţi pe noi de dragostea lui Hristos? [...] nici 
moartea, nici viaţa [...] nici lucrurile de acum, nici cele viitoare [...] nici o altă făptură nu 
vor fi în stare să ne despartă de dragostea lui Dumnezeu, care este în Hristos, Domnul." 
(Rom.8:35-39). Conform acestor versete, credinciosul nu este şi nu va fi despărţit 
niciodată de Hristos. Din clipa când L-a primit pe Hristos prin credinţă, el este pentru 
totdeauna în Hristos şi Hristos în el (Col. 3:1-3). Un alt verset care ne arată că nu există 
o stare intermediară între adormire şi aşa-zisa înviere este lTes.4:14: „...Dumnezeu va 
aduce înapoi împreună cu Hristos pe cei ce au adormit în El." Datorită legăturii 
indestructibile dintre Hristos şi credinciosul ce a murit şi înviat în El, acesta nu moare, iar 
adormirea este doar sfârşitul alergării, a dezbrăcării de trupul de ţărână. 

De ce apostolul Pavel foloseşte cuvântul adormire ? Urmărind vieţile credincioşilor 
ce se dezbracă de cortul de lut, vom observa că, oricât de frământată a fost alergarea 
credincioşilor, ea a fost pe un fond de încredere, iar plecarea lor acasă la Domnul se 
petrece în liniştea adormirii. 

Venire şi arătare 


Parousia (.gr) = venire 

Apokalupsis (gr.) = descoperire, revelare 


S-a calculat că, în N.Testament, 319 versete (unul din 25) vorbesc despre venirea, 
descoperirea (revelarea) sau arătarea Domnului Isus Hristos 14 . Cei mai mulţi autori care 
tratează venirea şi arătarea sau chiar revelarea Domnului Isus Hristos nu fac nici o 
deosebire între ele. 

Venirea Domnului este caracterizată de un prezent continuu cu intermitenţă. Ea 
este vizibilă doar când este însoţită de arătare. Expresiile venirea a doua şi a doua venire 
nu se găsesc în Biblie, dar creează mari confuzii doctrinare. Venirea lui Isus Hristos, în 
mod deosebit, este caracterizată de expresia Cei ce vine, şi în nici un caz de expresia A 
Doua Venire. Expresia Cel ce vine are în vedere permanenţa sau prezentul continuu al 
venirii. Venirea Domnului Isus Hristos cuprinde într-un singur caz şi arătarea Lui, ca Fiu al 
Omului dezbrăcat de glorie, ca să şteargă păcatul (Evr.9:26). La prima arătare, Hristos a 
venit în lume dezbrăcat de Sine (Fii.2:6-7). După ce s-a înălţat la cer, Hristos a fost 
îmbrăcat cu gloria pe care o avusese dinainte de întemeierea lumii (Ioan.l7:5; 
Fapte.2:36). în starea de glorie actuală, El nu Se poate arăta şi nici nu poate fi văzut. 
Chiar şi Ioan, care stătuse la pieptul Domnului Hristos, a căzut la picioarele Lui ca mort 
când L-a văzut, deşi Hristos era într-o reprezentare (Ap. 1:17). A doua arătare se 
realizează într-o stare de glorie, având în vedere confirmarea mântuirii celor mântuiţi. A 
doua arătare nu se face în acest veac, pe pământul păcătos, ci acasă la Domnul, pentru 
confirmarea mântuirii. 

„Hristosui, după ce S-a adus o singură dată jertfă, ca să poarte păcatele multora, Se va 
arăta a doua oară, fără păcat, pentru mântuirea celor care îl aşteaptă." 

(Evr.9:28, GBV 31, Cornilescu) 

Isus Hristos L-a proslăvit pe Tatăl pe pământ, realizând lucrarea încredinţată Lui 
de Tatăl, iar El a fost proslăvit de Tatăl în cer (Ioan. 17:4-5; Fapt.2:36). La fel, sfinţii îl 
proslăvesc pe Isus Hristos pe pământ, luptând lupta cea bună a credinţei (2Tim.4:7-8). 
Isus Hristos face confirmarea proslăvirii Sale în sfinţii Săi, la a doua arătare în cer 
(2Tes.l:10). La arătarea a doua, toţi credincioşii care au fost pe pământ sunt deja acasă 
la Domnul. Argumentul în acest sens este dat de Pavel: 


14 Rene Pache, A doua venire (Braşov: Casa Literaturii Creştine, 1942), p. 17 

„...clipa plecării mele este aproape. M-am luptat lupta cea bună, mi-am isprăvit alergarea, 
am păzit credinţa. De acum mă aşteaptă cununa neprihănirii, pe care mi-o va da în ziua 
aceea Domnul [...] şi nu numai mie, ci tuturor celor ce vor fi iubit venirea Lui." 

(2Tim.4:6-8) 

Ziua aceea nu are în vedere o zi calendaristică, ci este un aion (veac, veşnicie) 
nepământean. Domnul Hristos nu amestecă Biserica Sa cu lumea. Venirea şi arătarea Sa 
pentru credincioşi este diferită de venirea Sa pentru lume. Arătarea a doua necesită o 
condiţie de glorie şi pentru credincioşi, ca să-L poată vedea pe Hristos în glorie: „când va 
veni în ziua aceea, ca să fie proslăvit în sfinţii Săi şi privit cu uimire în toţi cei ce vor fi 
crezut..." (2Tes.l:10). Doar sfinţii îl pot vedea faţă în faţă, după ce sunt mutaţi acasă la 
Domnul, la a doua arătare în cer: „Peste puţină vreme, lumea nu Mă va mai vedea, dar 
voi Mă veţi vedea; pentru că Eu trăiesc şi voi veţi trăi."{ Ioan.l4:19). 

Expresia venirea Domnului (sau: Cel ce vine ) arată caracterul prezentului continuu 
al venirii Domnului pe tot parcursul existenţei Bisericii celor întâi născuţi din Dumnezeu. 
Venirea Domnului este definită de expresia Cel ce vine, iar arătarea Domnului este 
precizată doar în cele două arătări : în vederea păcatului, şi pentru confirmarea mântuirii 
celor mântuiţi (Evr.9:26,28). Pasajul cel mai concludent al legăturii dintre cele două 
evenimente ( venire şi arătare) se află în Evrei. în acest caz, venirea şi arătarea Domnului 
Isus Hristos sunt două lucrări realizate ca Fiu al Omului: 


„Dar Hristos a venit ca Mare Preot al bunurilor viitoare." 

(Evr.9:ll) 

„...S-a arătat o singură dată ca să şteargă păcătui prin jertfa Sa." 

(Evr.9:26) 

Să nu confundăm arătarea Sa a doua oară cu venirea în prezent continuu şi 
arătarea în nor pentru toate popoarele din Ap. 1:7 - sunt evenimente diferite, în planuri 
aionice diferite. Norul ascunde strălucirea gloriei lui Hristos pentru a face posibilă venirea 
şi prezenţa Sa. Pentru a se arăta din nou lumii, Hristos ar trebui să se dezbrace încă 
odată de glorie - în starea existenţială de glorie, El nu Se poate arăta şi nici nu poate fi 
văzut. Starea existenţială de glorie a lui Hristos Domnul nu este compatibilă cu starea 
naturii păcătoase a omenirii. 

Prima venire a lui Hristos cu arătare s-a realizat cu două mii de ani în urmă, când 
a ispăşit păcatul prin jertfa Sa. A doua arătare se realizează pe un alt plan aionic (al 
veşniciei). Aceasta îi are în vedere numai pe credincioşii care au trăit, trăiesc şi vor trăi în 
Hristos. Prin acesta am dorit să demonstrăm că arătarea a doua a lui Hristos este pentru 

confirmarea mântuirii celor ce-L aşteaptă, şi nu pentru lume, realizându-se pe un plan 
aionic al gloriei. 


Norul 


între Vechiul Testament şi Noul Testament există o legătură bine stabilită. Noul 
Testament este oglindit în Vechiul Testament. Cuvântul Lui Dumnezeu a Legii Vechiului 
Testament era un pedagog, îndrumător spre Hristos, umbră a lucrurilor viitoare; este 
Cuvântul lui Dumnezeu împlinit în Hristos; este Cuvântul lui Dumnezeu al prorocilor 
Vechiului Testament, care vestea patimile lui Hristos şi gloriile ce aveau să le urmeze 
(Gal.3:24; Evr.lO:l; Mat.5:17; lPet.l:10-12). Deoarece Legea şi prorocii vorbesc despre 
patimile şi gloria lui Hristos, atunci şi norul Legii Vechiului Testament trebuie să ne 
vorbească despre un fapt inedit, ce are în vedere Noul Testament. în Vechiul Testament, 
norul purta în sine prezenţa Domnului (Ex.13:21; 14:19,24; Num.14:14; Deut.l:33). 
Norul a rămas prezent şi în Noul Testament, cu aceleaşi caracteristici: purtându-L pe 
Domnul Hristos cel răstignit şi glorificat. Aşa cum a fost prezent peste tabăra lui Israel, 
este prezent acum peste tabăra sfinţilor lui Hristos răspândită pe toată suprafaţa 
Pământului. Cel mai concludent fapt ce anunţă prezenţa Domnului Isus Hristos, atât la 
dreapta puterii lui Dumnezeu, cât şi pe norii cerului, este dat de afirmaţia Domnului Isus 
Hristos făcută în prezenţa marelui preot: „Da", i-a răspuns Isus, „sunt! Ba mai mult; vă 
spun că de acum încolo veţi vedea pe Fi ui omului şezând ia dreapta puterii iui Dumnezeu 
şi venind pe norii cerului." (Mat.26:64). Toată lucrarea Domnului Isus Hristos în univers, 
şi în mod deosebit pentru omenire, se realizează în, pe şi cu norii. Deşi El este prezent la 
dreapta puterii lui Dumnezeu, El îşi exercită puterea prin care îşi supune toate lucrurile în 
lucrarea norului. 

„M-am uitat în timpul vedeniilor mele de noapte şi iată că pe norii cerurilor a venit 
unui ca un fiu ai omului; a înaintat spre Cel îmbătrânit de zile şi a fost adus înaintea Lui. 

I s-a dat stăpânire, slavă şi putere împărătească, pentru ca să-I slujească toate 
popoarele, neamurile şi oamenii de toate limbile. Stăpânirea Lui este o stăpânire veşnică 
şi nu va trece nicidecum, şi împărăţia Lui nu va fi nimicită niciodată." 

(Dan.7:13) 


Norul în Vechiul Testament 

1. Element de protecţie pentru tabăra lui Israel, urmărită de armata Egiptenilor. 
(Ex.13:21-22; 14:19-20) 

2. Călăuzire şi lumină. (Ex.13:21; Deut.l:33; Neem.9:18-19) 

3. Domnul din nor le-a dat Duhul Său cel bun, hrană şi apă. (Neem.9:15,19-21) 

4. Protecţie împotriva arşiţei pustiei. (Num.10:34; 14:14; Ps.105:39; Is.25:4) 

5. Norul era peste toată tabăra lui Israel, şi-n mod special deasupra cortului, de unde 

Domnul îi călăuzea. (Num.10:34; 14:14; Ex.16:19; 40:34,38; Num.9:15-23; 

16:42; Lev.9:23) 

6. Domnul a dat Legea din nor. (Ex.19:9,16; 20:21) 

7. Domnul era în nor. (Ex.13:21; 14:20,24; 34:5) 

8. Domnul ca slavă s-a arătat în nor, numai în cort, deasupra capacului ispăşirii. 

(Ex.25:22; 40:34; Lv.l6:2) 

9. Norul este carul Domnului (Ps.104:3; Dan.7:13; Mat.24:30; Mc.13:26: Ap.1:7). 

Din aceste exemple este evident că norul reprezintă prezenţa Dumnezeirii, că în 
nor era însuşi Domnul, că norul îl purta pe Domnul şi că din nor Domnul acţiona pentru 
tabăra lui Israel. Domnul Dumnezeu se înconjoară cu nori negri şi groşi când coboară să 
realizeze vreo acţiune în lumea terestră sau între vrăjmaşii Săi, deoarece strălucirea ce-L 
înconjoară ar nimici tot ce nu este compatibil cu caracterul sfinţeniei Sale (Ps. 18:1-24). 
Psalmul 18 este un psalm Mesianic, ce are în vedere eliberarea Fiului Său din albia apelor 
demonice ale adâncului locuinţei morţilor, locuinţei morţilor, în timpul cât a stat în inima 
pământului, asemenea lui Iona în pântecul peştelui. Strălucirea condiţiei de glorie a lui 
Dumnezeu Tatăl ar fi nimicit toate fiinţele demonice ale locuinţei morţilor, dacă nu s-ar fi 
înconjurat cu ape întunecoase şi nori negri, şi nu ar fi coborât pe un nor gros 
(Ps.18:9-12). 


„în îndurarea Ta fără margini, nu i-ai părăsit în pustie, şi stâlpul de nor n-a încetat să-i 
călăuzească ziua pe drum, nici stâlpul de foc să le lumineze noaptea drumul, pe care 
aveau să-l urmeze. Le-ai dat Duhul Tău ce! bun, ca să-i facă înţelepţi..." 

(Neem.9.19-20) 

„...Unde este Acela care punea în mijlocul lor Duhul Lui Cel Sfânt; care povăţuia dreapta 
lui Moise, cu braţul Său slăvit; [...] care îi călăuzea [...]' 

(Isaia 63:11-12) 

Observăm un atribut comun al norului şi al Duhului Sfânt, în exemplele de mai 
sus: călăuzirea, învăţarea, purtarea de grijă timp de patruzeci de ani. Prin elementele 
comune ale norului şi Duhului Sfânt, putem trage concluzia că există o identitate între 
aceştia. 

Pentru a defini mai clar norul, să urmărim un exemplu: 

„Iată, Domnul călăreşte pe un nor iute şi vine în Egipt. Idolii Egiptului tremură înaintea 

Lui, şi li se îndoaie inima egiptenilor în ei." 

(Is. 19:1) 

Idolii reprezentau religia egiptenilor cu căpeteniile demonice ale văzduhului care 
erau în spatele idolilor, slujiţi de preoţimea religioasă (Is.l9:12). Lucrarea Domnului din 
nor asupra Egiptului continuă nimicind duhul egiptenilor (Is.l9:3). Domnul răspândeşte 
în egipteni un duh de ameţeală pentru a-i face să se clatine ca popor, ca împărăţie 
vestită a lumii, ajungând astfel un popor slab (Is. 19:14-17). Isaia a rostit această 
proorocie cu peste o sută de ani înainte de a începe să se împlinească. Pentru aceasta, 
Domnul trebuia să realizeze o mulţime de lucrări în rândul egiptenilor: trebuiau 
schimbate căpetenii ale văzduhului pentru a se schimba situaţia jos pe pământul 
Egiptului, trebuiau pregătite căpeteniile din văzduh a Babilonului, prin care avea să 
primească împărăţia Egiptului lovitura de nimicire. Deşi nu ni se spune cu cine a venit 
Domnul pe nor pentru această lucrare, ştim că nici o lucrare de pe pământ nu se 
desfăşoară fără a fi planificată şi apoi controlată de Domnul prin slujitorii Săi din nor. 
Putem trage concluzia că norul purta în sine pe Domnul, dar şi pe slujitorii îngeri, ce au 
participat la această lucrare. 


Norul în Noul Testament 

Rezolvarea enigmei norului se găseşte în legătura dintre Vechiul Testament şi Noul 
Testament: 

„Fraţilor [...] părinţii noştri toţi au fost sub nor [...] toţi au fost botezaţi în nor [...] din 

pricina iui Moise." 

(lCor.lO:l-2) 


„Căci toţi am fost botezaţi într-un singur Duh , [de către Hristos] ca să alcătuim un singur 
Trup [...] şi toţi am fost adăpaţi dintr-un singur Duh." 

(lCor.l2:13) 

în exemplele din Corinteni apare iarăşi un element comun atât norului, cât şi 
Duhului: botezul. Apostolul Pavel ne arată că prezenţa norului peste tabăra lui Israel a 
fost botezul lor în nor. Iar despre credincioşi, Pavel afirmă că „toţi au fost botezaţi într-un 
singur Duh, ca să alcătuiască un singur Trup". Este un singur Botez care are mai multe 
feţe. Una dintre feţele de bază ale Botezului este botezul realizat de Domnul Hristos cu 
Duhul Sfânt. în timpul botezului lui Israel în nor, a murit evreul egiptean şi s-a născut 
evreul restrictiv al pustiei, ce avea să moştenească Canaanul; la fel prin botezul în Duh, 
se realizează moartea în Hristos ca om vechi, şi învierea în Hristos, ca om nou. Aceasta 
este lucrarea de bază a botezului ca proces al trăirii credincioşilor în Duh. 

Norul era prezenţa Dumnezeirii peste tabăra lui Israel şi îl purta în sine pe Domnul 
însuşi. Astăzi, Norul Duhului poartă pe Hristos peste tot cerul pământului, iar Slava lui 
Dumnezeu coboară în Hristos Domnul peste tabăra Trupului Său - Biserica celor întâi 

născuţi din Dumnezeu, şi ori unde sunt doi sau trei adunaţi în Numele Său (Mat. 18:20; 
Ioan. 14:16-17,23). Duhul ca nor este prezent peste toată lumea ca să îi dovedească că 
are nevoie de Hristos Domnul, dar în caracteristicile manifestate pentru poporul lui Israel, 
El este prezent numai pentru tabăra sfinţilor, a poporului lui Dumnezeu (Ioan. 16:7-14). 
Astfel, norul Vechiului Testament nu a dispărut. El este prezent în Noul Testament, ca 
prezenţă a Dumnezeirii peste tabăra poporului lui Dumnezeu. Ceea ce a fost Domnul în 
nor ca umbră a Legii peste Israel devine împlinire deplină pentru tabăra sfinţilor Săi, în 
perioada Evangheliei împărăţiei. 

Norul ascundea Dumnezeirea în condiţia de glorie, pentru a face posibilă prezenţa 
Dumnezeirii pentru poporul Israel. După înălţare, Hristos este îmbrăcat din nou în 
condiţia existenţială a gloriei avută înainte de întemeierea lumii (Ioan. 17:5), aşa că 
prezenţa Lui nu este posibilă decât în nor, pentru lume, şi chiar pentru sfinţii Săi, care 
încă nu au pe pământ o condiţie existenţială de glorie. După botezul cu Duhul Sfânt de la 
Rusalii, Fiul Omului vine pe acelaşi nor (nori) peste toate neamurile, coborând în condiţia 
de Hristos glorificat în jertfă numai în adunările unde se află cel puţin doi sau trei în 
Numele Lui (Cuvântul lui Dumnezeu) - care au ca temei de închinare motivaţia Hristosului 
Răstignit şi înviat (Mat. 18:20). 

„Când va veni Fiul omului în slava Sa, cu toţi sfinţii îngeri [...] " 

(Mat.25:31) 

Deşi în acest text nu se vorbeşte de nor, se subînţelege prezenţa norului, 
deoarece orice venire a Domnului pentru omenire în condiţia de glorie, atât în Vechiul cât 
şi în Noul Testament se realizează doar în şi pe nor. Un alt caz care ne arată că norul are 
în vedere prezenţa unei mulţimi de sfinţi se află la lTes.4:17: „Apoi noi cei vii, care vom 
fi rămas, vom fi răpiţi toţi împreună cu ei în nor, ca să întâmpinăm pe Domnul în 
văzduh." Expresia „împreună cu ei în nori"(UesA\lA-17) arată că norul este compus din 
sfinţii ce s-au mutat mai înainte la Domnul. 

„Şi noi, dar (de aceea), fiindcă suntem înconjuraţi de un nor aşa de mare de 
martori, să dăm la o parte orice piedică şi păcătui care ne înfăşoară aşa de lesne, şi să 
alergăm cu stăruinţă în alergarea care ne stă înainte, privind ţintă la Isus, Căpetenia şi 

Desăvârşitorul credinţei..." 

(Evr.l2:l-2) 

Este foarte clar din acest text că norul de martori înseamnă persoane. Expresia 
„nor aşa de mare de martori"are în vedere eroii credinţei din Evrei 11, care deja sunt în 
prezenţa Dumnezeirii. Dar ei sunt mult mai mulţi decât cei expuşi în cap. 11. Aici sunt 
redaţi cei semnificativi. Apoi, de-a lungul veacurilor, s-a mai adăugat o mare mulţime de 
sfinţi care deja sunt acasă la Domnul împreună cu Hristos (lTes.4:14). Pe lângă aceştia, 
mai există mulţimea duhurilor slujitoare ce îndeplinesc slujbe pentru cei ce moştenesc 
mântuirea (Evr.l:14). Observăm că în norii ce îl poartă pe Domnul se mai află mulţimea 
slujitorilor dintre sfinţi, care sunt în condiţia existenţială de îngeri şi, împreună cu 

Domnul, participă la desfăşurarea istoriei umane după un plan stabilit. Ei nu sunt doar 
spectatori pasivi, ci slujitori a lui Hristos în plină activitate. 

Dumnezeu este Duh. Sfinţii sunt, încă de pe pământ, duhovniceşti în omul nou, 
deoarece sunt născuţi din Dumnezeul Duh. După ce sunt mutaţi acasă la Domnul, ei au o 
condiţie existenţială duhovnicească de glorie, asemenea lui Hristos. Am putea trage 
concluzia că norul este manifestarea Dumnezeirii în Duh, împreună cu mulţimea 
slujitorilor Săi, ce L-a purtat pe Domnul (ca îngerul Domnului) peste şi pentru tabăra lui 
Israel, şi poartă pe Hristos Domnul ca Fiu al Omului peste toată omenirea, pentru tabăra 
sfinţilor Săi. Norul poate fi şi o substanţă de natură duhovnicească care îl poartă pe Fiul 
Omului, Hristos Domnul, pe cerul pământului, pentru a-şi manifesta controlul asupra 
căpeteniilor, domniilor, stăpânitorilor întunericului acestui veac, asupra duhurilor răutăţii 
care sunt în locurile cereşti (Ef.6:12). 

Să nu fim contrariaţi de expresiile norii cerului sau nor, întâlnite mai ales în 
Evanghelii, căci şi împărăţia lui Dumnezeu din Evanghelia după Luca este aceeaşi cu 
împărăţia Cerurilor din Evanghelia lui Matei. Expresia din Luca arată Autorul împărăţiei, 
iar cea din Matei arată Natura împărăţiei. Deşi împărăţia este a cerurilor, ea se manifestă 
şi pe pământ; la fel norul este în cer sau pe cer, dar se manifestă pe pământ şi chiar 
peste omenirea din locuinţa morţilor, cum vom vedea imediat. 


Natura duhovnicească a norului 

Dumnezeu este Duh (Ioan.4:24). Fiinţele care alcătuiesc natura norului au, de 
asemenea, condiţii existenţiale de duhuri. De la Rusalii, prezenţa Domnului se realizează 
prin venirea Lui în Duh. Această venire are un caracter global şi continuu. Tatăl, Fiul şi 
Duhul una sunt (Ioan.l:l; lIo.5:7). Cu toate că avem de-a face cu manifestarea 
Dumnezeirii în Duh, Duhul, la venirea în credincios, îi aduce în mod deosebit pe Tatăl şi 
pe Fiul. Astfel, orice credincios se roagă Tatălui în numele lui Isus Hristos, deoarece 
temeiul motivaţiei noastre în rugăciune către Tatăl este numai Domnul nostru Isus 
Hristos. (Fii.2:1). Şi această rugăciune este prin Duhul. ( Efes.6.18) Cine nu are în el 
suspinul Duhului, care îl face să strige: „Ava, adică Tată", nu-L are pe Duhul 
(Rom.8:15-16; Gal.4:6). 

Lucrarea Duhului în lume este să dovedească lumea vinovată în ceea ce priveşte 
păcatul şi consecinţele lui, neprihănirea realizată de Hristos, necesitatea însuşirii acestei 
neprihăniri şi judecata pe care o realizează Hristos pentru toată lumea (Ioan.l6:8). 
Lucrarea Duhului în ucenicii Domnului Isus are ca scop proslăvirea lui Hristos în ei prin 
descoperirea Adevărului Cuvântului (Ioan. 16:13-15). în ambele cazuri, scopul lucrat de 
venirea Duhului este venirea (aducerea) Domnului Isus Hristos ca dar oferit omenirii. 

Venirea Domnului se face pe nori, în nori şi cu nori. Este dificil de scos în evidenţă 
nuanţele venirii Lui în funcţie de cele trei prepoziţii: pe, în, cu. Venirea pe, în, cu norii, ne 

arată că El vine cu diferite categorii de slujitori necesari caracterului fiecărei lucrări ce 
trebuie executate. Venirea pe, în, cu nori ne arată că în acei slujitori este voia şi puterea 
Domnului, pe care ei o şi execută. Aşa cum Dumnezeirea vine în noi prin Duhul, fără o 
prezenţă vizibilă, Domnul vine în nori fără o prezenţă vizibilă pentru noi. Duhul poartă 
Dumnezeirea cu putere, fără a fi nevoie de vizualizarea venirii Lui; doar evenimentele îi 
dovedesc prezenţa. Domnul îngăduie stăpânitorului acestei lumi să lucreze în ea, dar nu 
lasă lumea la discreţia lui, ci, prin venirea Lui cu norii, controlează acţiunea răului, 
invadând împărăţia lumii cu împărăţia Cerurilor. Dumnezeu menţine o stare de echilibru 
în lupta dintre împărăţia celui rău şi împărăţia Lui. în văzduhul cerului pământului se află 
oştirea duhurilor răutăţii, iar în norii cerului se află oştirea Domnului (Ef.6:12; 
2Tes.1:7-10; Iuda.14; Deut.33:2; Zah.14:5b). 


Timpul venirii Fiului Omului pe nori 

Timpul venirii pe nori este identificat ca fiind venirea a doua de către majoritatea 
teologilor. Din textele analizate am observat că venirea Lui pe nori era prezentă pe tot 
timpul Vechiului Testament, în timpul Noului Testament şi în afara timpului terestru. 
Istoria umană este delimitată de evenimente ce stabilesc timpurile şi secvenţele istoriei. 
De obicei, începutul şi sfârşitul fiecărei secvenţe arată mai pregnant intervenţia Domnului 
din nor. Astfel, putem vorbi de caracterul de discontinuitate (intermitenţă) a venirii Lui pe 
nori. Venirea Domnului pe, în, cu nori nu defineşte un timp şi o secvenţă a calendarului 
istoriei umane, cum ar fi aşa-zisa venire a doua, ci o prezenţă continuă, globală, în 
acţiuni intermitente, secvenţiale. Aşa cum am văzut, Ziua Domnului {ziua aceea ) este 
realizată în secvenţe intermitente, de câte ori este necesar ca Domnul să-şi arate 
prezenţa lucrării Sale. 


Venirea pe, în sau cu norii 

Scopul venirii Domnului cu norii (categoriile de slujitori) este de a conduce istoria 
umană potrivit unui plan stabilit din veşnicii. în Vechiul Testament, Domnul a venit peste 
tabăra lui Israel în nor. în Noul Testament, de la Rusalii până la sfârşitul veacului, El vine 
pentru ai Săi, peste tabăra sfinţilor de pe tot pământul, tot în nor, sau pe nori. Pentru cei 
ce L-au străpuns şi pentru toate neamurile pământului, El vine cu norii (Ap. 1:7). Numai 
norul oferă posibilitatea prezenţei Dumnezeirii peste omenire, datorită condiţiei 
existenţiale de glorie a Dumnezeirii, care nu este compatibilă cu starea de păcat a 
omenirii. între prezenţa lui Hristos pe (sau: în) norii cerului din Mat.24:30 şi cu norii din 
Ap.1:7 există identitate. Expresiile pe, în pot arăta că Fiul Omului este Domnul pe şi în 
aceşti nori. Expresia cu norii ne arată prezenţa împreună cu Fiul Omului a slujitorilor Săi, 
sau mai precis a categoriilor de slujitori cu care execută judecata neamurilor. 

Venirea Domnului pe, în, cu norii este însoţită de diferite categorii de slujitori, cum 
sunt îngerii, şi sfinţii îngerii (Ev.1:13-14; Mat.25:31). Sfinţii îngeri sunt slujitorii lui Hristos 
dintre oameni, ce s-au sfinţit prin Cuvântul Domnului şi prin Duhul Sfânt, iar după ce au 
sfârşit alergarea şi lupta credinţei au fost mutaţi acasă la Domnul, fiind îmbrăcaţi într-o 
condiţie existenţială de glorie asemenea îngerilor, ba chiar mai mult (Mat.22:30; 
Evr.2:5-7; lTes.4:17; Ev. 12:1). îngerii creaţi sunt doar îngeri, ei nu au fost sfinţiţi prin 
sângele Mielului, însă slujind sfinţii oameni de pe pământ, ei privesc cu plăcere şi uimire 
la biruinţa sfinţilor de pe pământ ce îl biruiesc pe Satana prin jertfa lui Hristos, prin 
cuvântul mărturisirii lor şi prin pierderea vieţii - lepădarea de sine, sau chiar martiriul 
(Ap. 12:11). De asemenea, ei îndeplinesc slujbe pentru cei ce moştenesc mântuirea 
(Ev. 1:14). 

Cuvântul Iată din Ap. 1:7 arată prezenţa şi permanenţa Celui ce vine. Apocalipsa 
arată din început prezenţa Domnului în nor peste veacurile pământene şi subpământene 
ale lumii umane. Dumnezeu nu lasă lumea la dispoziţia diavolului. Diavolul îşi manifestă 
caracterul în această lume încadrat într-un plan al răului şi al biruinţei asupra răului de 
către sfinţi. Acest plan se derulează până la epuizarea lui, pentru ca toată creaţia fiinţă să 
conştientizeze drama trăirii fără Dumnezeu, iar la sfârşit să-L accepte pe Dumnezeul 
dreptăţii şi iubirii. 


Primirea cetăţilor din Matei 25 


în pilda polilor sau a talanţilor, Domnul ne vorbeşte despre un fapt viitor al 
împărăţiei Cerurilor. Dar lucrarea împărăţiei despre care se vorbeşte în această pildă a 
început în timpul activităţii împărăţiei din acest veac. Acum, în timpul vieţii pământene, 
robii buni şi credincioşi pun în negoţ darurile Duhului Sfânt, cu care sunt înzestraţi 
(Mat.25:14-17). 

Stăpânul său i-a zis: „Bine, rob bun şi credincios; ai fost credincios în puţine lucruri, te voi 
pune peste multe lucruri; intră în bucuria stăpânului tău." 

(Mat.25:21-23) 

El i-a zis: „Bine, rob bun; fiindcă ai fost credincios în puţine lucruri, primeşte cârmuirea a 

zece cetăţi [...] cinci cetăţi." 

(Lc.19:17,19) 

Aici credincioşia robilor se manifestă în puţine lucruri, dar dincolo (după ce 
ajungem acasă la Domnul), la evaluarea vieţii pământene (judecata), vor primi multe 
lucruri - cetăţi. Cetăţile sunt categorii de fiinţe umane ce au trecut prin judecata Fiului 
Omului făcută de sfinţi (lCor.6:2-3; Dan.7:22; Ap.2:26). Prima categorie de cetăţi luate 
în primire de sfinţii care au trăit ca robi ai lui Hristos este a celor dintre neamurile 

pământului ce au făcut bine (Ioan.5:28-29). Aceştia trebuie să învie spre viaţă. în acest 
sens, în Ap.22:2, se vorbeşte despre o vindecare a neamurilor. Sfinţii se ocupă de 
ambele categorii de persoane ale neamurilor, atât de cei ce au făcut binele ce învie spre 
viaţă, cât şi de cei ce au făcut răul şi învie spre judecată şi pedeapsă. 


Bocetul neamurilor 


„Iată că El vine cu norii. Şi orice ochi îl va vedea; şi cei ce L-au străpuns. Şi toate 
seminţiile pământului se vor boci din pricina Lui! Da. Amin!" 

(Ap. 1:7) 

Hristos vine cu norii (sfinţii Săi) pentru a judeca neamurile adunate de-a lungul 
secolelor în Locuinţa morţilor. Criteriul de judecată va fi Evanghelia Domnului Hristos 
sau Cartea Vieţii (Rom.2:16; Ap.20:15). în Apoc.l:7 expresia „se vor boci din pricina 
Lui” arată motivul bocetului. Bocetul este o consecinţă a judecăţii. ( Ioan 16:8-9) Acest 
motiv este întărit de faptul că vor vedea Semnul Fiului Omului, menţionat de Hristos 
poporului evreu. Acest semn este Hristosul răstignit, ce a ispăşit păcatul omenirii stând 
trei zile şi trei nopţi în inima pământului (Mat.24:30; Mat. 12:39-40). Semnul este acelaşi 
pentru toate neamurile pământului, deoarece nu există altul mai important, la care 
cineva să poată lua seama pentru a-i putea fi trezită conştiinţa. Când neamurile 
pământului vor conştientiza ce a însemnat Hristosul mort şi înviat pentru ele, se vor boci 
plângând cu amar. Astfel se împlineşte cuvântul spus de Pavel prin care şi cei de sub 
pământ îşi vor pleca în Numele lui Isus genunchiul, mărturisind spre slava lui Dumnezeu 
Tatăl că Isus Hristos este Domnul (Fii.2:10-11). Nimeni nu poate spune că Isus este 
Domnul decât prin Duhul Sfânt (lCor.l2:3). Iar Duhul se primeşte numai prin credinţa în 
Evanghelia Domnului Isus Hristos (Ef.l:13). Evanghelia Domnului Isus este o Evanghelie 
veşnică, ce trebuie vestită şi neamurilor ce vor învia din locuinţa morţilor (Ioan.5:28-29; 
Ap.14:6). 

Cine a avut harul credinţei şi n-a crezut nu va scăpa de locuinţa morţilor şi de 
judecată. Doar acum, în timpul trăirii în trupul de carne, cei ce au avut harul credinţei se 
nasc din Dumnezeu, mor şi înviază în Hristos şi devin fii ai lui Dumnezeu. Să ne îngrozim 
şi să ne cutremurăm la gândul că am putea pierde harul credinţei şi al mântuirii în Isus 
Hristos. 

Cine este Dumnezeu? 


Dacă ne întreabă cineva cine suntem, ne spunem numele şi enumerăm unele 
caracteristici pe care le considerăm relevante pentru ceilalţi. Dar acestea doar ne 
identifică persoana în raport cu alţii. Fiecare persoană este un univers de trăiri umane. 
Cine suntem din punct de vedere ontologic, existenţial? Deocamdată, omul nu a putut (şi 
nici nu va putea) da un răspuns în acest sens. Aceasta este o taină ce ne-a fost ascunsă 
de Dumnezeu. Datorită naturii păcătoase a omului, nu am putea purta descoperirea 
acestei taine. Este o taină ascunsă în Dumnezeu, precum este ascuns şi Dumnezeu din 
punct de vedere existenţial. Dar aşa cum nu ne putem îndoi de existenţa noastră, nu ne 
putem îndoi nici de existenţa Dumnezeirii. 

Autorii Bibliei au fost caracterizaţi de evlavie (respect sfânt) şi insuflaţi de Duhul 
Sfânt în transmiterea mesajului. Acest motiv face din Biblie cea mai autentică scriere a 
omenirii. Dumnezeul Bibliei este un Dumnezeu ce s-a revelat în mod vizibil în timpul 
Vechiului Testament în persoana îngerului Domnului şi a lui Melhisedec. în timpul Noului 
Testament, El s-a întrupat trăind printre noi, aducând o învăţătură unică Dumnezeiască 
pentru om. Totuşi, învăţătura aceasta este una profund umană, căci Hristos a murit şi a 
înviat pentru omenire, apoi s-a înălţat la Tatăl. Cei ce au primit pe Hristos se întorc în 
Dumnezeu ca fii de Dumnezeu, mântuiţi complet ca trup, suflet, duh 15 . Ceilalţi se duc în 
locuinţa morţilor: cei ce au făcut binele sunt recuperaţi spre viaţă, iar cei ce au făcut răul 
intră în pedeapsa aionilor, pierzându-şi sufletul, iar conştiinţa de sine le rămâne doar în 
duh (Mat.l0:28; Ioan.5:29; lPet.3:19; 4:6; Ecl.l2:7). 

„Care este numele Tău?" îl întreabă Moise pe Dumnezeu (Ex.3:13). La această 
întrebare, Moise primeşte răspunsul sub forma unui joc de cuvinte: „Ehyeh aşher Ehyeh”. 
Termenul ehyeh se traduce prin YAHWEH. YAHWEH este o formă abreviată a lui ehyeh 
asher ehyeh. Evreii au legat corect numele YAHWEH de hayah (a fi). în afara dificultăţilor 
etimologice legate de sensul termenului YHWH, există incertitudine cu privire la 
întrebarea dacă Tetragrama este o formă nominală sau verbală. Dacă este verbală, ea 
poate fi interpretată ca: „ce! pasionat , cel ce iubeşte cu pasiune ", sau având o conotaţie 
cauzală, drept Cel care ,, cheamă ia existenţă ", sau „cauzează existenţa" 16 . Dumnezeu nu 
poate fi definit din punct de vedere distinctiv, deoarece nu se poate raporta decât la 
Sine, aşa că spune: „sunt Cel ce sunt", „devin ceea ce devin", sau „ceea ce sunt, devin". 
Martin Buber traduce: „Voi fi aşa cum voi fi". După Richard Wurmbrand, evreu şi bun 
ebraist, „traducerea literală a numelui divin ebraic descoperit lui Moise este: voi deveni ce 
voi deveni. în majoritatea limbilor, expresia Ehyeh aşher Ehyeh este tradusă prin Eu sunt 


15 Vezi Sufletul şi Moartea adamică 

16 Cari F. H. Henry, Dumnezeu, revelaţie şi autoritate, voi. 2 (Oradea: Ed. Cartea Creştină,?), p. 266 

Cel ce sunt. Cuvântul sunt exprimă un verb al infinitivului a fi. Realitatea nu cunoaşte un 
a fi, ci numai a deveni. Dacă ne întrebăm ce înseamnă a fi, răspunsul este: a deveni, a se 
dezvolta, a se mişca. Limba ebraică evită cuvântul este. Filosoful Heraclit din Efes 
(540-475 î.Hr), a cărui filozofie se fundamentează pe ideea transformării, a curgerii 
neîncetate, spune: ceea ce uneşte totalitatea elementelor aflate în mişcare este Logosul. 
El a spus: Panta rhei- totul curge. Atomul, ca părticică elementară a materiei este într-o 
mişcare fantastică a elementelor ce-l compun, aşa că putem spune că nu este ceva ce 
este, ci numai ceva ce devine. Kant spune, în Critica raţiunii pure că „a fi nu este un 
predicat real...a fi este numai cupola unui raţionament". Realitatea care este sub cupola 
raţionamentului este: Panta rhei, totul se mişcă, totul devine." Cum poate Cel ce mişcă 
totul să fie El însuşi nemişcat? Filozoful savant John Scotus Eriugena a scris: Esse (lat. a 
fi) ai lui Dumnezeu, nu este esse din vorbirea curentă." 17 

Revenind la expresia prin care Dumnezeu se defineşte pe Sine, „Ehyeh aşher 
Ehyeh", aceasta se poate traduce în următoarele variante: „voi deveni ce voi deveni" sau 
„Eu sunt Cel ce sunt" (care este mai mult o interpretare decât o traducere fidelă), 
înţelegând sunt prin a deveni. „Eu cauzez să fie ceea ce cauzez să fie. Eu cauzez să fie 
ceea ce se întâmplă" (Ioan.l:3). în sprijinul variantei de devenire pentru Numele lui 
Dumnezeu, ne vom folosi şi de cuvântul Ei, cuvânt de origine semitică, ce înseamnă 
Dumnezeu. în ebraică, termenul este un predicat definitoriu, care arată o mişcare: o 
venire şi devenire, o direcţie, de la alfa spre omega (Ap. 1:8). E/este asociat întotdeauna 
unui adjectiv: El-Shaddai (Dumnezeul Cel Atotputernic: Gen. 17:1), El-Elion (Dumnezeul 
Cel Preaînalt: Gen.14:18), El-Olan (Dumnezeul Cel Veşnic: Gen.21:33), El-Hai 
(Dumnezeul Cel Viu: Ios.3:10), El-Gana, Elohim, Eloah. Adjectivul arată aspectul de 
caracter al Dumnezeirii în mişcare, spre a deveni ceea ce este în toată creaţia. 

„Sunt ce Sunt" are două variante de interpretare: 

1. „Sunt prin Mine" - nu am o cauză exterioară Mie. Cuvântul sunt vine de la 

infinitivul a fi, iar a fi nu este ceva static, ci înseamnă a deveni, a se întâmpla. 

Dacă Dumnezeu se întâmplă, devine în Sine, mai poate fi infinit, veşnic? Sau cum 
se spune: „fără început al zilelor"(Evv.7\3), ori „în care nu este schimbare, nici umbră de 
mutare." (Iac. 1:17). Citatul din Iacov 1:17-18 nu vorbeşte neapărat despre existenţa Sa 
ci se poate referi la caracterul Său în ce priveşte credincioşia Sa şi la felul Său de a fi 
neschimbător în raport cu oamenii. Oare există un infinit sau o veşnicie absolută, când în 
Isaia 9:6 se spune că El este părintele veşniciilor? Dumnezeu este denumit Cel veşnic şi 
totodată din El curg şi devin veşniciile; adică El este şi dincolo de veşnicii. Putem spune 
că Dumnezeu este şi dincolo de noţiunile noastre despre infinit. 

Logica definirii adevărului este bivalentă: viâţă-moarte, bine-rău, lumină-întuneric, 
iubire-ură, materie-antimaterie, om ca fiinţă cauzată - Dumnezeu ca fiinţă necauzată. 
Dacă logica (raţiunea, Logosul) n-ar fi bivalentă, nu s-ar putea defini nimic. Logica 

17 Richard Wurmbrand, Umpleţi vidul (Bucureşti: Ed. Stephanus, 2011) 

bivalentă ne sugerează că dacă există fiinţe cauzate de Cauza Ultimă, Cauza Cauzelor 
(Dumnezeu) poate fi şi o Fiinţă ce se cauzează în Sine. Această idee ar putea introduce 
noţiunea de început al Dumnezeirii, de neconceput pentru mulţi filozofi şi teologi creştini, 
într-adevăr, ideea de început al Dumnezeirii, cauza ce se cauzează pe Sine, este de 
neconceput pentru unii. Nu putem vorbi de un început în afara timpului. Dumnezeu nu 
este numai dincolo de timp, ci şi dincolo de veşnicii, deoarece veşniciile curg din El. La 
tema aionului 18 am definit parţial aionul (veşnicia, veşniciile), spunând că acesta nu 
înseamnă decât arareori timpuri. Nu timpul caracterizează aionul, ci starea, natura şi 
lumea, cu caracterul ei unic. 

Prologul Evangheliei după Ioan începe cu: ,, La început era Logosul”. Geneza, la 
rândul ei, spune: „La început , Dumnezeu a creat cerurile şi pământul”. La începutul 
tuturor lucrurilor, Logosul era deja prezent. Fiind prezent, El era şi dincolo de început, 
începutul poate arăta apariţia aionilor şi a timpurilor aparţinând unor aioni ce provin din 
El. Dincolo de început era El, cauza ce se cauza, sau aşa cum arată expresia, ehyeh 
aşher ehyeh. 

Majoritatea filozofilor şi teologilor sunt tributari gândirii aristotelice, care îl descrie 
pe Dumnezeu ca Marele Mişcător Nemişcat. Dar cauza este şi o mişcare, o devenire, deci 
Dumnezeu este Nemişcătorul lui Aristotel doar în sensul că El nu poate fi mişcat de nimic 
din afara Sa, dar El se mişcă în Sine şi din Sine, sau devine în Sine şi din Sine. Pentru a 
înţelege cât de cât acest fapt (Dumnezeu ce devine în Sine), nu ne putem raporta la 
infinitul sau veşniciile ce devin din Sine, ci doar la Sine. în felul cum se defineşte 
Dumnezeu prin expresiile Ehyeh aşher Ehyeh, sau El, vedem că Dumnezeu este o 
mişcare în Sine şi ceea ce se întâmplă (este) în Sine devine şi-n fiinţele create. Această 
devenire, mişcare a Lui Dumnezeu, nu trebuie înţeleasă ca un început, ci doar ca o 
mişcare în Sine, şi din Sine. Despre un început se poate vorbi doar când Dumnezeu se 
exteriorizează creând. în Sine, Dumnezeu nu are început, deoarece El se raportează doar 
la Sine. El, fiind înainte de orice veşnicie, nu a fost influenţat de nimic, aşa că putea să-şi 
fie Sieşi cauză. Oricâte speculaţii am face în legătură cu natura existenţială a lui 
Dumnezeu, ea ne-a fost ascunsă, deoarece drumul spre Pomul Vieţii a fost oprit omului 
ce a păcătuit, pentru a nu eterniza şi definitiva drama omului. Drumul spre Pomul Vieţii 
s-a redeschis celor ce vor deveni ca El. 

2. „Sunt ce sunt, sau devin ce devin". Devenirea, sau umplerea Lui Dumnezeu, a 
tuturor lucrurilor se realizează în aionii ce curg din El (Is.9:6). Această idee este 
exprimată pe parcursul Bibliei prin versetele: 

„Nu umplu Eu cerurile şi pământul? zice Domnul." 

(Ier. 23:24) 

„El [...] să umple toate lucrurile” 


18 Vezi Aion 

(Ef.4:10) 


„[...] pentru ca Dumnezeu să fie totul în toţi." 

(ICor. 15:28) 

Noi gândim în cuvinte, iar cuvintele sunt expresie a simţurilor, a puterii noastre de 
abstractizare. Din punct de vedere existenţial, Dumnezeu nu poate fi exprimat prin 
simţurile noastre, prin abstractizare, decât în mod parţial. Când a vrut să şi-L imagineze 
pe Dumnezeu, omul L-a asemănat cu sine, deoarece n-a văzut o altă persoană în afara 
omului la care să se raporteze. Când privim la efortul deosebit şi meritoriu prin care 
filozofii şi teologii au încercat să-L definească pe Dumnezeu, trebuie să avem în vedere şi 
limita umană. Din punct de vedere existenţial, Dumnezeu nu poate fi definit - acest 
aspect al Dumnezeirii ni s-a ascuns (Deut.29:29). Vom înţelege acest aspect doar când 
vom deveni ca El în toată plinătatea, după ce vom fi mutaţi acasă la Domnul (lIo.3:2). 
Această taină a existenţei va fi descoperită numai sfinţilor care au ajuns la starea trăirii 
lui Pavel „[...] nu mai trăiesc eu; ci Hristos trăieşte în mine...” (Gal.2:20). 

„Cu cine voiţi să asemănaţi pe Dumnezeu? Şi cu ce asemănare îl veţi asemăna?" 

(Is.40:18) 

Vreţi să ştiţi cine sunt Eu?, spune Dumnezeu, priviţi ia toată creaţia. Priviţi ia 
pământ şi ia ceruri şi, în mod deosebit, priviţi ia Mine prin Fiui Meu întrupat! (Is.40-46; 
51-53). Dumnezeu prezintă universul ca expresie a Logosului, aşa cum îl descoperă şi 
ştiinţa. Dar nu toţi oamenii de ştiinţă descoperă realitatea lucrurilor, deoarece nu au 
instrumente de verificare în afara simţurilor şi atunci apelează la speculaţii, dând naştere 
unor teorii pseudo-ştiinţifice. Universul raţional este expresia planului Lui Dumnezeu. 

Dumnezeu ni s-a descoperit ca persoană în Fiul Său ca Fiu al Omului. Isus Hristos 
s-a numit Dumnezeu, spunând: „cine m-a văzut pe Mine, a văzut pe Tatăl. [...] Eu sunt 
în Tatăl şi Tatăl este în Mine...” (Ioan. 14:9-10). De asemenea, Dumnezeu Tatăl ni L-a 
descoperit ca Fiu al Său (Mat.3:17;17:5). Karl Barth are dreptate când afirmă că revelaţia 
deplină a lui Dumnezeu este numai în Isus Hristos. Numele lui Dumnezeu este Isus 
Hristos, Fiul Său: 

„Tată, proslăveşte Numele Tău! Şi din cer s-a auzit un glas care zicea: L-am 
proslăvit şi-L voi mai proslăvi!” 

(Ioan.12:28) 

„Acum, Tată, proslăveşte-Mă la Tine însuţi cu slava pe care o aveam la Tine 

înainte de a fi lumea." 

(Ioan.17:5) 

Din aceste exemple observăm cu claritate că Numele lui Dumnezeu este Isus 
Hristos, Fiul Său. Tetragrama YHWH a Vechiului Testament era doar umbra Numelui 
Domnului Isus Hristos. îngerul Domnului din rugul aprins ce se arată lui Moise este 

Domnul Dumnezeu, Isus Hristos (Ex.3:2,4). Dumnezeu Tatăl, care este în ceruri 
(Mat.6:9) nu a coborât din ceruri pe pământ, datorită condiţiei Sale existenţiale de glorie, 
pe care n-ar fi suportat-o pământul deja păcătos şi întinat. Dezbrăcarea Domnului Hristos 
de Sine se vede deja prezentă în condiţia de înger al Domnului în Vechiul Testament. 
Peste tot în Vechiul Testament, îngerul Domnului este chiar Domnul, Fiul lui Dumnezeu 
(Gen.12:1,7; 17:1; 18:1,16,17; 22:10,12; Ex.3:2,4,14; Jud. 13:3,17,18, Is.9:6). 

Din punct de vedere existenţial, metafizic, Dumnezeu Tatăl rămâne ascuns: 

„Lucrurile ascunse sunt ale Domnului, Dumnezeului nostru, iar lucrurile 
descoperite sunt ale noastre..." 

(Deut.29:29) 

„Dumnezeu a pus hotare cunoaşterii umane, ca oamenii să caute pe Dumnezeu, şi să se 

silească Să-l găsească bâjbâind." 

(Fap.17:26-27) 

Dumnezeu ni s-a descoperit în Fiul Său, care este Logos - Cuvânt, conţinut, 
substanţă, raţiune, exprimare raţională, inteligibilă - ce zice, iar ceea ce zice se face şi 
devine. Cuvintele umane sunt adesea doar vorbe goale. Cuvântul lui Dumnezeu este 
exprimare faptică. La El Cuvântul este întotdeauna faptă. în Geneza 1, Dumnezeu a zis: 
„Să fie...!", iar creaţia a luat fiinţă. 


Născuţi din Dumnezeu 


Biblia aminteşte trei feţe ale naşterii celor ce cred în Hristos: Dumnezeu, Apa şi 
Duhul (Ioan.l:13; 3:5). Aceste aparente surse nu sunt decât feţe care întruchipează 
Dumnezeirea: Tatăl, Fiul şi Duhul Sfânt. 

Dumnezeu Tatăl şi Fiul se identifică şi se întruchipează în Cuvânt. 

„La început era Cuvântul şi Cuvântul era cu Dumnezeu, şi Cuvântul era Dumnezeu." 

(Ioan.l:l) 

De asemenea, Hristos-Cuvântul este simbolizat prin Apă. 

„...tu singură ai fi cerut să bei şi El ţi-ar fi dat apă vie." 

(Ioan.4:10) 

„Dar oricui va bea din apa pe care I-o voi da Eu, în veac nu-i va mai fi sete..." 

(Ioan.4:14) 

Apa semnifică atât pe Fiul cât şi pe Duhul Sfânt (Ioan.7:37-39). Hristos a folosit 
cuvinte precum apa, sămânţa, vântul, ca să putem înţelege modul în care se implică 
Dumnezeirea în naşterea omului din Dumnezeu. Cuvântul este numit sămânţă: 

„Aţi fost născuţi din nou [...] dintr-o sămânţă care nu poate putrezi ; prin Cuvântul iui 

Dumnezeu 

(lPet.l:23) 

Iată etapele naşterii din Dumnezeu: auzirea şi ascultarea Cuvântului, lucrarea 
Duhului Sfânt spre convertire prin credinţă, primirea, acceptarea lui Hristos şi naşterea 
din Dumnezeu. Nu putem şti succesiunea exactă a etapelor, sau concomitenţa lor. în 
acest caz avem de-a face cu factori interni şi externi ai persoanei care crede 
(Ioan.1:12-13; 3:3,5; 5:25; 16:8,13). 

Vom încerca să dăm o explicaţie a naşterii din Dumnezeu, fără a avea pretenţia 
unui răspuns definitiv. Din simbioza seminţei Cuvântului şi a Duhului, în cel ce crede în 
Isus Hristos ia naştere un om nou, asemenea unui făt în pântecele femeii. Din acest 
moment începe metamorfoza, metanoia celui ce a primit pe Isus Hristos. Aşa cum în 
coconul viermelui se produce metamorfoza spre fluture, în cel ce crede în Hristos se 
produce metanoia (transformarea) din om carnal în om duhovnicesc, iar când se desface 
coconul trupului (dezbrăcarea de trup), fluturele - omul nou - zboară să întâmpine pe 
Domnul în văzduh, în nori, pentru a fi întotdeauna cu Domnul. 

Cei ce au primit pe Hristos, ce cred în El, se nasc din Dumnezeu, ca oameni 
duhovniceşti. 

Să explicăm naşterea din Dumnezeu folosind câteva exemple: când o femeie 
rămâne însărcinată, în ea ia fiinţă un copil. Exemplul suportă comparaţie doar prin faptul 
că poate apărea o altă fiinţă (fătul) în acelaşi trup, în care trăiesc o perioadă împreună. 
Când cineva se naşte din Dumnezeu, el devine un om nou în vasul lui de lut, sau cortul 
carnal. Dar exemplele viermelui ce în interiorul coconului se transformă în fluture, sau a 
seminţei care, pusă în pământ, sub acţiunea mediului, se transformă în plantă, sunt cele 
mai adecvate (ICor. 15:35-38). 

Un mare adevăr se cere înţeles: cei ce cred nu se nasc din Dumnezeu 

handicapaţi. Ei se nasc om - om nou. Om înseamnă fiinţă: cu trup, suflet şi duh. Aşa se 
nasc din Dumnezeu cei ce cred în El: om cu toate cele trei componente: trup, suflet şi 
duh; noutatea stă în faptul că toate sunt de natură duhovnicească, dumnezeiască. 
Apostolul Pavel foloseşte expresiile omul din lăuntru şi omul cel nou, pentru a defini pe 
cel născut din Dumnezeu (Rom.7:22; 2Cor.4:16; Ef.4:24; Col.3:10). Ba mai mult, se şi 
roagă pentru, duhul, sufletul şi trupul sfinţilor, ca acestea să fie păzite întregi, la venirea 
Domnului (lTes.5:23). Numai componentele omului nou pot fi păstrate întregi la venirea 
Domnului, deoarece de trupul de ţărână ne dezbrăcăm la sfârşitul luptei credinţei, a 
alergării noastre. 

Din momentul credinţei, a primirii lui Hristos, creştinul trăieşte taina metanoiei, a 
dezbrăcării de omul vechi şi a îmbrăcării în Hristos, cu omul nou. 

Demonstrăm astfel că cel ce crede se naşte din Dumnezeu om nou, cu toate cele trei 
componente: trup, suflet şi duh, de natură duhovnicească. Naşterea din Dumnezeu este 
rezultatul lucrării de înviere a lui Hristos - învierea şi Viaţa. Naşterea este efectuată de 
Duhul Sfânt, din Dumnezeul Cuvânt. Noi vorbim despre Dumnezeu Tatăl, Fiul şi Duhul 
Sfânt ca fiind persoane distincte, dar ele sunt una, iar distincţia lucrărilor persoanelor 
Dumnezeirii este greu de făcut. Fiul prezintă pe Tatăl şi lucrarea Lui (Ioan.5:19; 8:28; 
14:8-11). Duhul Sfânt nu se scoate pe Sine în evidenţă, ci numai pe Fiul (Ioan. 15:26; 
16:13-14). 


îmbrăca rea în Hristos 


în capitolele anterioare am expus părerile teologilor şi a majorităţii doctrinelor 
religioase, care susţin că îmbrăcarea cu trupul ceresc se va produce la învierea venirii a 
doua, prin învierea trupului fizic din ţărână şi îmbrăcarea cu trupul ceresc peste cel din 
ţărână, sau transformarea trupului de ţărână în trup duhovnicesc. Doar Daevis se apropie 
de adevăr, spunând că îmbrăcarea cu trupul ceresc se face înaintea morţii şi imediat 
după moarte. El este criticat de M. Erickson şi alţi teologi care exprimă doctrina 
tradiţională, predicată în bisericile evanghelice. 

în acest caz apar câteva întrebări: dacă naşterea celor ce cred este din 
Dumnezeu, se poate ca o componentă a fiinţei lor, trupul, să fie din ţărână? Hristos este 
învierea şi Viaţa, şi numai în Hristos se realizează acest proces al învierii, în timpul trăirii 
în trupul de carne, deoarece în acest timp are loc aplicarea crucii, pierderea vieţii prin 
lepădarea de sine, şi recuperarea ei, moartea şi învierea în Hristos, îmbrăcarea în Hristos. 
Dacă toate acestea se întâmplă astăzi în Hristos, se poate ca învierea trupului să fie 
undeva în viitorul nedefinit şi nu din Hristos, ci din ţărână? Cu siguranţă, ipoteza aceasta 
este aberantă. 

Din Dumnezeu nu ne naştem incompleţi, ci oameni întregi, din punct de vedere 
duhovnicesc. 

„Dacă Hristos este în voi, trupul vostru este muritor din cauza păcatului, dar duhul este 

viaţă, datorită dreptăţii." 

(Rom.8:10) 

„Dacă Duhul Celui care a înviat pe Isus dintre morţi locuieşte în voi, Cei care a înviat pe 

Hristos dintre morţi va face vii şi trupurile voastre muritoare, datorită Duhului Său care 

locuieşte în voi." 


47 



(Rom.8:10-11) 


Pavel spune că trupurile noastre muritoare sunt făcute vii de Duhul, prin procesul 
metamorfozei (transformării) din trup carnal în trup duhovnicesc, din om carnal în om 
duhovnicesc. în v. 11, Pavel vorbeşte despre învierea trupurilor muritoare prin procesul 
concomitent al morţii omului vechi şi al învierii omului nou în Hristos, explicat în 
Ef.4:22-24 şi în Col.3:5-10. Pavel nu spune: trupuri care au murit, ci trupuri muritoare, 
adică trupuri care sunt într-un proces al morţii. în timpul vieţii biologice trupurile sunt 
într-un proces al îmbătrânirii, al morţii lente. 

Acum se produc moartea şi învierea în Hristos, acum se produce dezbrăcarea 
credincioşilor ca oameni carnali şi îmbrăcarea în Hristos, ca oameni duhovniceşti. 
Această taină se experimentează numai în trupul de carne şi în timpul trupului carnal. 
Niciodată nu ne vom reîncarna pentru a experimenta moartea şi învierea în Hristos, 
puterea lui Dumnezeu - crucea lui Hristos, decât în timpul existenţei în trupul de carne 
(Gal.6:14; lCor.l:18,24; Mat.l6:24). 

Iată explicaţia tainei îmbrăcării în Hristos. Când sună Trâmbiţa Evangheliei 
Domnului Isus Hristos - Glasul Lui - în noi, îl primim pe Hristos prin credinţă, ne naştem 
din Dumnezeu, într-o clipeală din ochi suntem schimbaţi şi începe procesul metanoiei 
spre o schimbare deplină. Expresia clipeală din ochi defineşte începutul schimbării 
noastre. Tot ce se întâmplă în cei ce cred se întâmplă în Hristos şi acum, în ceea ce 
priveşte învierea şi viaţa. Când ne mutăm acasă la Domnul şi El ni se arată în glorie, 
suntem îmbrăcaţi cu gloria Lui, cu viaţă deplină, potrivit cu ceea ce s-a realizat aici în 
Hristos (Col.3:3-4). 

Pavel vorbeşte despre credincioşii care sunt, concomitent, om din afară ce se 
trece, îmbătrâneşte, şi om din lăuntru, născut din Dumnezeu, ce se înnoieşte; apostolul 
descrie două fapte ce se petrec concomitent: desfacerea cortului pământesc prin 
procesul îmbătrânirii şi îmbrăcarea cu trupul duhovnicesc, ceresc (2Cor.4:16; 5:1-4). 
Expresiile în timp ce şi din zi în zi definesc un proces ce se desfăşoară în timpul existenţei 
în trupul de carne (2Cor.4:16). Conform lui Pavel, îmbrăcarea cu trupul ceresc se face în 
timpul existenţei noastre în cortul pământesc. 

„chiar dacă om ui de afară se trece, om ui din lăuntru se înnoieşte din zi în zi." 

(2Cor.4:16) 

„ştim, în adevăr, că dacă se desface casa pământească a cortului nostru trupesc, 
avem o clădire în cer de la Dumnezeu, o casă care nu este făcută de mână ci este 
veşnică. Şi gemem în cortul acesta, plini de dorinţa să ne îmbrăcăm peste el cu locaşul 

nostru ceresc." 

(2Cor.5:l,2) 

„Pentru că, în adevăr, noi, care suntem în cort, gemem împovăraţi, pentru că nu dorim 
să fim dezbrăcaţi, ci îmbrăcaţi, pentru ca ceea ce este muritor să fie înghiţit de viaţă." 

(2Cor.5:4) 


Pavel nu exprimă dorinţe deşarte, ci singura realitate în Hristos. Am putea spune 
că este doar o dorinţă a lui Pavel, dacă nu ar fi şi un avertisment serios în ceea ce 
priveşte îmbrăcarea. „în adevăr fiind şi îmbrăcaţi ! , nu vom fi găsiţi dezbrăcaţi" ( 2Cor.5:3). 
Cum se înţelege acest fapt? în timp ce suntem îmbrăcaţi de Duhul în Hristos, în omul cel 
nou, trebuie să realizăm concomitent dezbrăcarea de omul vechi cu faptele lui. Nu se 
poate produce îmbrăcarea în ceea ce este nou fără dezbrăcarea de ceea ce este vechi. 
Cuvântul spune: „Vegheaţi, fiţi plini de Duh; Cuvântul iui Hristos să locuiască din belşug 
în voi." Să nu constatăm că la sfârşitul alergării, când ar trebui să se finalizeze 
îmbrăcarea noastră în Hristos, ne găsim dezbrăcaţi. 

Pentru a înţelege avertismentul lui Pavel din expresia: „dacă, în adevăr, când vom 
fi şi îmbrăcaţi, nu vom fi găsiţi dezbrăcaţi" (sau, într-o altă traducere: „negreşit, dacă 
atunci când vom fi îmbrăcaţi, nu vom fi găsiţi dezbrăcaţi de ei.'), voi da un exemplu 
foarte sugestiv: 

Prin anii 1978 eram frământat de antinomiile religioase, printre care şi cea din 
2Cor.5:3 - timpul îmbrăcării cu trupul ceresc. în acea vreme antinomiile religioase erau 
folosite cu iscusinţă de propaganda ateist-comunistă, mai ales în centrele universitare, 
unde erau şi creştini intelectuali ce erau sensibili la asemenea probleme, aşa că eram 
destul de derutat. în biserici se ocolea adesea dezbaterea antinomiilor din lipsă de 
material, şi din cauză că antinomiile creau controverse între teologi, fiind probleme 
nerezolvate ale teologiei. M-am rugat Domnului pentru a primi răspuns la această 
antinomie. Era o zi de duminică. Pe atunci, fetiţele mele (gemene) aveau aproximativ trei 
ani. Se jucau în spatele blocului în nisip împreună cu alţi copilaşi. Le-am adus în 
apartament, le-am spălat; le-am îmbrăcat cu haine curate, pregătindu-ne să mergem la o 
adunare creştină şi m-am dus ia baie să mă pregătesc. Când m-am întors în camera unde 
erau fetiţele, pentru a pleca la adunare am fost surplns să descopăr căfetiţele erau 
dezbrăcate de hainele de sărbătoare şi se chinuiau să se îmbrace cu hainele de joacă, 
cugândul la groapa de nisip şi la copiii de acolo. Atunci, în duhul meu, am primit 
următorul răspuns referitor ia antinomia ce mă frământa: „aşa faceţi adesea şi voi, 
creştinii: în timp ce sunteţi îmbrăcaţi cu omul nou; vă dezbrăcaţi de el pentru a 
fi din nou în omul carnal, deoarece sunteţi cu gândul şi inima la groapa de 
nisip a lumii, şi nu vedeţi gloria Tatălui." 


Acum suntem îmbrăcaţi ca om nou, dar finalizarea îmbrăcării are loc când se 
termină alergarea şi lupta credinţei. 

„Preaiubiţilor, acum suntem copii ai lui Dumnezeu. Şi ce vom fi nu s-a arătat încă. Dar 
ştim că, atunci când Se va arăta El, vom fi ca El; pentru că îl vom vedea aşa cum este." 

(l!oan.3:2) 

„El va schimba trupul stării noastre smerite şi-l va face asemenea trupului slavei Sale, 
prin lucrarea puterii pe care o are de a-şi supune toate lucrurile." 

(Fii.3:21) 


„Căci voi aţi murit, şi viaţa voastră este ascunsă cu Hristos în Dumnezeu. Când se va 
arăta Hristos, viaţa voastră, atunci vă veţi arăta şi voi împreună cu El în slavă." 

(Col.3:3-5) 

Finalizarea îmbrăcării va fi tot în Hristos, acasă la Domnul, într-o condiţie de glorie, 
în funcţie de caracterul hristic dobândit în timpul luptei credinţei. Acasă la Domnul sunt 
diferite condiţii de glorie (sau: multe locaşuri). 

„în casa Tatălui Meu sunt multe locaşuri. Dacă n-ar fi aşa, v-aş fi spus. Eu Mă duc să vă 

pregătesc un ioc." 

(Ioan.l4:2) 

Condiţia de glorie se dobândeşte aici, în timpul alergării spre ţintă (Hristos) şi a 
luptei credinţei. Să exemplificăm: în timpul pregătirii noastre în procesul de învăţământ, 
în fiecare etapă primim o diplomă. După absolvirea fiecărei etape, societatea ne oferă o 
slujbă potrivită pregătirii profesionale. Am terminat opt clase - putem să lucrăm ca 
muncitori necalificaţi; după o şcoală de meserii, ni se oferă o meserie; la terminarea 
facultăţii primim în societate o profesie mai importantă, iar în urma unei specializări sau a 
unui doctorat, poziţia noastră în societate atinge cote înalte. în acest fel putem înţelege 
şi „schimbarea în acelaşi chip cu ai Lui din glorie în glorie, prin Duhul Domnului", din 
2Cor.3:18. „Noi toţi privim cu faţa descoperită, ca într-o oglindă, slava Domnului, şi 
suntem schimbaţi în acelaşi chip ai Lui, din slavă în slavă, prin Duhul Domnului." Aici, pe 
pământ, în timpul luptei credinţei, noi absolvim diferite etape de pregătire în Hristos, iar 
acasă la Domnul ne sunt pregătite răsplăţile - condiţiile de glorie corespunzătoare. 

Cei ce primesc pe Isus Hristos (cei ce cred în El) sunt născuţi din Dumnezeu, iar în 
procesul desăvârşirii (sfinţirii) se îmbracă în omul cel nou, devenind oameni duhovniceşti 
(Ioan.1:12-13; lCor.l5:49-53; 2Cor.l3:ll; Ioan 17:17). 

Antinomia venirii Domnului 


Cel mai important eveniment în relaţia noastră cu Domnul este Venirea Lui: Isus 
Hristos vine în noi când credem în El, când îl primim (Ioan.1:11-12; Ioan.14:23; 
Efes.l:13) şi vine după noi când am terminat alergarea şi lupta credinţei (2Tim.4:6-7; 
Fii.2:23-24; lTes.4:13-14,17). 

Venirea Domnului este un prezent continuu, precum omniprezenţa, omniscienţa si 
celelalte caracteristici ale Dumnezeirii. Apostolii Pavel, Petru, Ioan şi Iacov definesc 
venirea ca un prezent continuu: venirea, Cel ce vine (2Pet.l:16; 2Pet.3:4; lIo.2:28; 
Ap.1:7; Fii.1:10; lTes.3:13; lTes.4:15; 2Tim.2:l; 2Tim.4:8; Iac.5:7-8). Toate aceste 
versete relevă un prezent continuu ce are în vedere toţi credincioşii istoriei(Mat.25:13). 
Ap.1:7 îi are în vedere pe toţi cei adunaţi în timpul istoriei umane în locuinţa morţilor. 
Aspectul cel mai important al venirii Domnului are în vedere relaţia Lui cu cei ce cred în 
El. Venirea Domnului poate să însemne cel mai apropiat timp: astăzi sau acum - primirea 
lui Hristos (Ev.4:7; Ioan.1:12; Ioan.14:23), dar şi un timp îndepărtat: mutarea acasă la 
Domnul (Ioan.14:3; 2Tim.4:6-8). 

Venirea Domnului este, cel mai adesea, tratată ca o a doua venire-, la sfârşitul 
istoriei umane va avea loc venirea a doua, moment în care se vor produce o serie de 
evenimente: învierea, răpirea, apostazia, apariţia lui Antihrist, necazul cel mare, 
pedeapsa Antihristului, mileniul, armaghedonul, biruinţa lui Hristos, pedeapsa lui Satan şi 
a îngerilor răzvrătiţi, judecata şi restauraţia. Succesiunea evenimentelor poate suferi mici 
modificări, însă toate sunt atribuite venirii a doua. Observăm că aceste evenimente se 
realizează pe planuri aionice diferite: temporale şi atemporale, terestre şi extraterestre. 

Biblia, însă, nu conţine expresia venirea a doua (sau: a doua venire). Succesiunea 
acestor evenimente nu se poate realiza potrivit doctrinei celei de-a doua veniri, ci numai 
potrivit doctrinei venirii, ca un prezent continuu. 

Venirea ne arată un prezent continuu cu intermitenţă. Venirea Domnului nu este 
vizibilă, deoarece norul îl ascunde - doar arătarea este vizibilă. Domnul aseamănă 
venirea Sa cu venirea hoţului (Mat.24:42-44; 25:13): ea este necunoscută, imprevizibilă 
şi nevăzută, confirmată doar de evenimente. 

Dumnezeu se defineşte prin expresiile: Cel ce este, Cel ce era. Cel ce vine 
(Ap. 1:4,7,8). Această definire concordă cu „Eu sunt Cel ce sunt' (Ex.3:14). Expresiile 
venirea, vin curând, Domnul vine şi El vine scot în evidenţă caracterul Celui ce vine - 
toate sunt lucrări ale aceluiaşi adevăr: venirea. între Alfa şi Omega, începutul şi Sfârşitul 
istoriei, Domnul este, era, şi vine (Ap. 1:8). Dacă Cel ce este nu era şi nu vine, n-ar fi Alfa 
şi Omega, începutul şi Sfârşitul istoriei umane: restauraţia unui Cer şi a unui Pământ 
nou. 


51 



Sunt trei cuvinte în greacă cărora li se dă înţeles de venire: parousia, apokalupsis 
şi epifaneia. 

1. parousia : prezenţă, utilizat ca venire 

2. apocalupsis : revelare, descoperire 

3. epifanie : arătare, apariţie, înfăţişare 


1. Termenul parousia este folosit în 2Tes.2:8, unde are mai mult sens de prezenţă, 
iar în lTes.4:15,17 şi Mat.24:27 are sens de venire. Sigur că ne întrebăm, de ce 
expresia parousia - prezenţă, şi nu o altă expresie care să scoată în evidenţă 
verbul a venR Hristos este, simultan, la dreapta Tatălui şi prezent peste lumea 
umană: în mod deosebit în cei ce-L iubesc. El nu este plecat undeva, pentru a 
reveni ocazional; nu lasă lumea la discreţia Satanei şi îngerilor săi. El este. 
Venirea arată prezenţa activă a Domnului. Prezenţa venirii Lui poate fi dată de 
mulţimea de slujitori - ambasadori care, pe pământ, s-au identificat cu Domnul, iar 
în condiţia existenţială de glorie, Domnul Se identifică cu ei, în lucrările şi 
problemele ce le realizează El, în timpul venirii pe, în nori. 

2. Termenul apokalupsis se găseşte în lCor.l:7, 2Tes.1:6-7, lPetl:7,13 şi lPet.4:13 
cu sensul de descoperire. 

3. Termenul epifanie se găseşte în Tit.2:13, lTim.6:14 şi 2Tim.4:8, cu sensul de 
arătare. 

Complexitatea acestor termeni nu ne lasă să-i traducem în mod unilateral cu 
sensul de venire. 

A doua venire este asociată în majoritatea doctrinelor cu un timp bine definit al 
istoriei umane. Biblia nu vorbeşte nici de venirea a doua şi nici de timpul venirii, însă 
vorbeşte de Venirea Domnului şi de Cel ce vine, arătând caracterul prezentului continuu 
cu discontinuitate. Venirea Domnului Isus Hristos nu este vizibilă, însă se poate 
recunoaşte în evenimentele pe care Cuvântul lui Dumnezeu le consemnează ca fiind 
expresie a venirii Lui (Ap.2:5,16; 3:3,11). 

Vechiul Testament confirmă prezenţa Domnului în persoana îngerului Domnului în 
relaţie cu patriarhii, cu poporul Israel, unde era prezent în norul celor patruzeci de ani ai 
pustiei şi, mai târziu, în biruinţele poporului lui Israel asupra duşmanilor. 

în majoritatea textelor din Noul Testament, venirea Domnului îi are în vedere pe 
sfinţi şi nu lumea. Noul Testament vorbeşte despre venirea, prezenţa, revelarea, 
descoperirea şi arătarea Domnului numai în relaţie cu sfinţii, cu biserica Sa. Norul 
ascunde strălucirea gloriei lui Hristos pentru a face posibilă prezenţa Sa într-un mod 
acoperit, ascuns. 


52 



Dacă urmărim cu atenţie versetele care tratează venirea Domnului, observăm că 
ele au în vedere venirea Sa în cei ce cred, în sfinţi şi venirea Sa după cei sfinţi. 

în Ioan 14:15-28, Domnul Isus vorbeşte de venirea şi prezenţa Sa şi a Tatălui în 
ucenici prin Duhul. Acesta este, de fapt, scopul principal al venirii şi al prezenţei Sale. 
Acest scop are în vedere mântuirea sfinţilor pentru a se realiza caracterul hristic, 
sfinţirea. 


„...Hristos să locuiască în inimile voastre prin credinţă” 

(Ef.3:17) 

„...nu mai trăiesc eu, ci Hristos trăieşte în mine..." 

(Gal.2:20) 

„Ci sfinţiţi în inimile voastre pe Hristos ca Domn." 

(lPet.3:15) 

„...până Hristos va lua chip în voi." 

(Gal.4:19) 

Să urmărim şi versetele care vorbesc de venirea după cei sfinţi. 

„Mă voi întoarce şi vă voi lua cu Mine" 

(Ioan.14:3) 

„Dumnezeu va aduce înapoi împreună cu Isus pe cei ce au adormit în EL" 

(lTes.4:14) 

„Cât priveşte venirea Domnului Isus Hristos şi strângerea noastră împreună cu Ei..." 

(2Te.2:l) 

„Fiţi îndelung răbdători, fraţilor, până ia venirea Domnului." 

(Iac.5:7) 

„Eu vin curând..." 

(Ap.3:11; 22:7,12,20) 


Am amintit înainte că scopul venirii Dumnezeirii în cei ce cred în Hristos este ca 
aceştia să devină asemenea Lui, să aibă chipul lui Hristos. Acest scop se finalizează aici, 
în acest veac (Ioan. 17:15,17). Condiţia existenţială de glorie se primeşte după mutarea 
acasă la Domnul, la a doua arătare, când credincioşii vor fi asemenea Lui, în chip 
glorificat (lIo.3:2). 

O altă faţă a Venirii Domnului Isus Hristos cu caracter de prezent continuu are în 
vedere relaţia Lui cu Biserica: 

„să nu judecaţi nimic înainte de vreme, până va veni Domnul” 

(lCor.4:5) 

„Altfel, voi veni la tine şi-ţi voi lua sfeşnicul'' 

(Ap.2:5) 

„Altfel, voi veni la tine curând' 

(Ap.2:16) 

„Numai ţineţi cu tărie ce aveţi, până voi veni" 

(Ap.2:25) 

„Dacă nu veghezi, voi veni ca un hoţ, şi nu vei şti în ce ceas voi veni peste tine." 

(Ap. 3:3) 

„Eu vin curând." 

(Ap.3:11) 

Venirea Domnului Isus Hristos pe, sau în nori (Ap.1:7; Fap.1:9-11) este în 
concordanţă cu Mat.25:31-32, unde Hristos vine în gloria Sa cu sfinţii Săi îngeri. Aceşti 
sfinţi îngeri sunt cei care au fost sfinţiţi în Hristos pe pământ, apoi au fost mutaţi acasă 
împreună cu Hristos în condiţia existenţială de îngeri. Aceştia sunt sfinţii îngeri şi nu 
îngerii creaţi. Sfinţii îngeri vin cu Domnul în vederea judecării lumii, a neamurilor, 
conform celor spuse de Pavel: „Nu ştiţi că sfinţii vor judeca lumea [...] vor judeca şi pe 
îngeri' (lCor.6:2-3). îngerii creaţi nu judecă lumea. Deci este foarte clar că este vorba de 
sfinţii dintre oameni. 

Venirea lui Hristos Isus pentru lume în vederea judecăţii este umbrită de nor, 
pentru a face posibilă venirea şi prezenţa Sa, în condiţia existenţială de glorie (Ap. 1:7). 
Condiţia existenţială de glorie a lui Hristos nu este compatibilă cu natura păcătoasă a 
lumii, care ar nimici totul, dacă nu ar fi norul. în Ap. 1:7 se spune „că orice ochi îl va 
vedea, [...] toate neamurile, şi cei ce L-au străpuns!'. Se susţine că acest eveniment se va 
consuma la a doua venire. Se pune întrebarea: Unde sunt cei ce L-au străpuns şi toate 
neamurile Pământului? Să zicem că unii vor fi pe pământ, deşi nu ni se vorbeşte nici de 
timpul acelei veniri şi nici de locul în care sunt acele neamuri. Potrivit celor spuse în 
Ezechiel, capitolele 28-32, şi Apocalipsa 20:11-15, putem trage concluzia că toate 
neamurile pământului sunt în locuinţa morţilor. Neamurile şi-au consumat trăirea şi 
existenţa pe pământ. Pământul şi cerul dispar; apare marea popoarelor din Ezechiel şi 
locuinţa morţilor (Ap.20:11-15). 

Iată, în acest caz, planuri aionice diferite, care interferează. Să reţinem că, în cazul din 
Ap.1:7, Hristos este văzut în nori, şi nu în gloria Lui adevărată. Norul ascunde adevărata 
glorie a Celui ce vine pe nori. Această venire pe, sau în nor nu poate fi considerată 
arătarea a doua. Aceasta îi are în vedere numai pe cei ce-L aşteaptă pe Domnul şi iubesc 
venirea Lui (2Tim.4:8; Evr.9:28). 

în concluzie, venirea Domnului are caracterul prezentului continuu în credincioşi, 
după credincioşi şi cu intermitenţă în Biserica Sa. Venirea Domnului în credincioşi a 
început cu ziua de Rusalii, de când vine în Duh, în toţi cei ce cred în El. 

Venirea Domnului după credincioşi a început cu primul martir, Ştefan, şi se încheie 
cu ultimul credincios al Trupului lui Hristos, ce se mută acasă la Domnul. Atâta timp cât 
îngerii Săi (slujitorii lui Hristos), vor avea ce să adune cu Trâmbiţa Evangheliei Domnului 
Isus Hristos, venirea Domnului Hristos va fi mereu prezentă (Mat.24:31). 

Despărţirea Domnului Isus Hristos de ucenicii Săi s-a făcut în nor; venirea după 
ucenicii Săi se face de două mii de ani, tot în nor (Fap.1:9,11. lTes.4:17). 


Ziua şi ceasul venirii Domnului 


Să ne amintim de principiul deja, dar nu încă şi de explicarea termenilor de zi şi 

ceas : 


- ziua are înţelesul timpului în care se face o lucrare, fără a se preciza durata 

„Cât este ziuă, trebuie să lucrez lucrările Celui ce M-a trimis; vine noaptea, când 

nimeni nu mai poate să lucreze.” 

(Ioan.9:4) 

- ceasul arată un timp scurt şi bine măsurat. 

Ziua se poate referi şi la timpul unei zile de 24 de ore, iar ceasul şi la un ceas a zilei. 

Ucenicii Domnului nu mai pot trăi în lume precum lumea, în nepăsare. Ei trebuie 
să conştientizeze acest mare adevăr. Avertismentul „Vegheaţi!" este singura şansă a 
păstrării relaţiei cu Cel ce vine. Cine ignoră vegherea pierde relaţia cu Cel ce vine, pierde 
venirea Domnului. 

„ Vegheaţi dar pentru ca nu ştiţi în ce zi va veni Domnul nostru." 

(Mat.24:42) 


„Vegheaţi dar, căci nu ştiţi ziua, nici ceasul în care va veni Fiul omului." 

(Mat.25:13) 

Domnul emite acest îndemn şi avertisment ca răspuns la o întrebare a ucenicilor: 
„spune-ne, când se vor întâmpla aceste lucruri? Şi care este semnul venirii Tale şi al 
sfârşitului veacului acestuia ?" (M a t. 24:3). 

Principiul deja, dar nu încă stă la baza răspunsului la aceasta întrebare. 

Deja: Răspunsul la această întrebare a fost deja la nimicirea statului evreu de 
către armata lui Titus, la dărâmarea Ierusalimului şi a templului şi exilul poporului evreu 
în diaspora. Evidenţa venirii Domnului din punct de vedere istoric era în acţiune. 

Semnul venirii este dat de Domnul numai pentru ucenici: „De aceea, când veţi vedea 
urâciunea pustiirii, despre care a vorbit prorocul Daniei, aşezată în locul sfânt" 
(Mat.24:15), sau „ Când veţi vedea Ierusalimul înconjurat de oşti, să ştiţi că pustiirea lui 
este aproape." (Lc.21:20). Acesta a fost semnul venirii Domnului pentru pedeapsa 
poporului evreu, ca ucenicii să ia seama şi să părăsească în mare grabă Ierusalimul. 

Nu încă : Domnul îi atenţionează pe ucenici să nu trăiască în starea de nepăsare şi 
neveghere a neamului evreu în relaţia faţă de Domnul, ci să vegheze să întreţină vie şi 
permanentă această relaţie. Domnul mai dă un exemplu de nepăsare, ce a caracterizat 
lumea din timpul lui Noe şi a lui Lot, ce caracterizează toată lumea de-a lungul istoriei 
umane (Mat.24:37-42). în raport cu această stare a lumii, ucenicii trebuie să contrasteze 
prin veghere. Dacă şi ucenicii Domnului sunt ca lumea, pentru cine să vină Domnul? 
îndemnul „ vegheaţi dar, că nu ştiţi ziua şi nici ceasul în care va veni Fiul omului." ne 
spune că vegherea este a noastră, iar venirea este a Lui. 

Domnul vine să locuiască în sfinţi şi apoi vine după sfinţi, conform cu Ioan 14. 
Ambele veniri trebuie să fie caracterizate de veghere în fiecare zi şi-n orice ceas. 

Ceea ce ne umple de ulei viaţa hristică este permanenta veghere în relaţia cu Cel ce vine. 
Pentru a avea ulei în vas (Duh, viaţă hristică) trebuie să veghem în orice zi şi ceas, să fim 
gata pentru a-L întâmpina pe Cel ce vine să ne umple cu Sine, cu Duh Sfânt. Nu ne 
putem permite nici măcar un ceas al zilei în care să nu veghem în ceea ce priveşte relaţia 
noastră cu Isus Hristos. în ceasul de neveghere, omul nostru carnal sau Ispititorul ne 
poate duce într-o ispită păgubitoare sau chiar fatală. De aceea, îndemnul est e\„[...j ci fiţi 
umpluţi de Duh." (Ef.5:18). 

Dacă nu veghem în fiecare zi şi ceas, riscăm să devenim fecioare neînţelepte, fără 
ulei în vasele noastre de lut (fără viaţă hristică), pierzând atât venirea Domnului în noi, 
cât şi după noi (Mat.25:13). în acest caz, ziua calendaristică şi ceasul zilei venirii Lui vor 
fi pentru noi asemenea nopţii în care hoţul vine să fure, sau ne vor găsi nepregătiţi, ca 
pe fecioarele neînţelepte (Mat.24:42-44). 

Umplerea cu Duh înseamnă umplerea cu Dumnezeu. Dumnezeu este Duh 
(Ioan.4:24). Umplerea cu Duh înseamnă umplerea cu cuvintele Domnului Isus Hristos: 

„...cuvintele pe care vi le-am spus Eu sunt Duh şi Viaţă" 

(Ioan.6:63) 

„Tatăl, Cuvântul-Hristos şi Duhul una sunt." 

(110.5:7) 


„Cuvântul lui Hristos să locuiască din belşug în voi în toată înţelepciunea" 

(Col.3:16) 

Dumnezeirea (Tatăl, Fiul şi Duhul) s-a concretizat în Cuvântul Său. A fi plin de Duh 
înseamnă a fi plin de Cuvântul lui Dumnezeu. Dacă veghem în orice zi şi ceas, pentru a-L 
întâmpina pe Cel ce vine, în Duh, în conţinutul Cuvântului în noi, ziua şi ceasul venirii 
Domnului după noi nu va fi o surpriză fatală, ci mutare acasă la Domnul. 

Ultima idee a întrebării ucenicilor, „ care va fi [...] sfârşitul veacului acestuia?" necesită o 
dezbatere aparte, dar vom da un răspuns scurt: 

„Evanghelia aceasta a împărăţiei va fi vestită în toată lumea, ca să slujească de mărturie. 

Atunci va veni sfârşitul." 

(Mat.24:14) 


Imanenţa şi iminenţa venirii Lui 


Venirea Domnului poate fi imanentă şi iminentă. Imanenţa şi iminenţa sunt două 
aspecte ale naturii venirii Domnului Hristos. 

- Imanenţa ne arată că venirea Domnului rezidă din natura Sa, El fiind Cel ce vine. 

- Iminenţa venirii Domnului ne arată că ea este pe cale de a se produce, a se 
întâmpla şi nu poate fi amânată sau evitată. 

Imanenţa şi iminenţa venirii Domnului ne spun că venirea Lui se produce, 
întâmplă, atât în sfinţi, cât şi după sfinţi. în sfinţi, venirea Domnului se produce în timpul 
existenţei lor în cortul de lut, pentru ca ei să-L proslăvească pe Domnul Isus Hristos. 
După sfinţi, venirea Lui se întâmplă la sfârşitul alergării, a dezbrăcării de cortul de lut, ca 
să fie răpiţi în nor şi mutaţi acasă la Domnul (Ioan 14:1-3,23). 

Venirea Domnului este o realitate imanentă şi iminentă de două mii de ani, şi va 
mai fi pentru toată perioada existenţei Bisericii lui Dumnezeu pe pământ. Isus Hristos 
vine în cei ce cred în El în permanenţă, ca un prezent continuu (fiind Cel ce vine ) şi vine 
după ei în ziua şi ceasul când şi-au sfârşit alergarea şi lupta credinţei (2Tim.4:7-8). 
Sfinţii nu-şi pot permite un moment de pauză în relaţia cu Domnul, deoarece El este Cel 
ce vine; ei trebuie să menţină o stare de permanentă veghere. Vegherea credincioşilor 
trebuie să fie o stare de permanenţă, aşa cum venirea Domnului în credincioşi şi după ei 
este un prezent continuu. 

Venirea Domnului pentru răpirea sfinţilor 


Doctrina despre venire şi răpire este sintetizată în teologie în felul următor: La 
Venirea a doua a Lui Hristos, se vor produce învierea credincioşilor şi răpirea. Dar tocmai 
doctrina celei de a doua Veniri crează antinomia Venirii şi Răpirii. Răpirea este unul dintre 
subiectele cele mai controversate ale teologiei. 

A Doua venire anulează caracterul Celui ce este, ce se manifestă în relaţie cu 
sfinţii, cu Biserica, ca fiind Cei ce vine, sau în prezentul continuu dat de expresia „Venirea 
Domnului". Dacă Pavel şi primii creştinii n-au avut parte de răpire, deşi au strigat cu 
toată speranţa, „ Maranata - Domnul nostru vine" (ICor. 16:22), înseamnă că Pavel a 
predicat o minciună, ei au crezut-o şi au fost înşelaţi în aşteptările lor; înseamnă că au 
primit un duh de înşelăciune; înseamnă că mulţi dintre cei ce au suferit martiriul au 
suferit pentru o minciună; înseamnă că Biblia nu este credibilă; înseamnă că nu mai este 
nici o speranţă pentru cei ce o cred. 

Dacă nu înţelegem cele spuse de Domnul Hristos şi de Pavel în legătură cu 
Venirea Domnului pentru primii creştini şi pentru toţi creştinii de-a lungul secolelor, 
rămânem într-o stare de incertitudine, cu întrebări fără răspuns şi cu o învăţătură incertă. 

Ideea de bază ce reiese din părerile unor teologi este că Isus Hristos şi Pavel s-au 
înşelat în legătură cu Venirea şi Răpirea. Din analiza textelor ce au în vedere venirea şi 
răpirea, reiese antinomia acestor teme, iar obiecţiile cercetărilor teologice par a fi 
îndreptăţite. Tocmai de aceea vom încerca să formulăm un alt punct de vedere în 
legătură cu această antinomie, ţinând cont de faptul că Biblia este propriul ei interpret, 
de respectarea cu rigurozitate a termenilor biblici în timpul interpretării, de lămurirea 
unor termeni complementari ai temelor de bază şi de principiul lansat de G. Ladd - 
împlinit, dar nu consumat, sau de A. Hoekema - deja, dar nu încă. 

Ne vom ocupa de venirea Domnului pentru sfinţi şi nu pentru lume. Pentru lume, 
Isus Hristos a venit când S-a arătat să şteargă păcatul (Ev.9:26). De asemenea, El vine 
în nor, şi cu norii, pentru planul Său între popoare, plan care are în vedere propăşirea 
Evangheliei şi judecata lumii. 

Venirea pentru sfinţi este ideea de bază care defineşte relaţia dintre Isus Hristos şi 
ucenicii Săi (sfinţii): Isus Hristos vine în ai Săi, şi vine după ai Săi. 

„Nu vă voi lăsa orfani; Mă voi întoarce ia voi, şi în voi." 

(Ioan. 14:18,23) 

„Mă duc să vă pregătesc un loc, şi după ce Mă voi duce şi vă voi pregăti un ioc, Mă voi 

întoarce şi vă voi lua cu Mine, ca acolo unde sunt Eu, să fiţi şi voi cu Mine." 

(Ioan. 14:2-3) 


între aceste două evenimente - venirea în noi şi după noi, nu intervine nici o 
pauză, nici un moment de despărţire. Vegherea noastră trebuie să se concentreze asupra 
venirii Lui Hristos în noi, şi nu asupra mutării acasă (răpirii) (Lc. 12:37; Mat.24:42). Dacă 
Hristos nu vine în noi, nu vine nici după noi. Venirea în noi este, în mod deosebit, 
problema noastră; mutarea acasă ia Domnul este problema Domnului. 

Pentru a înţelege controversatul fenomen al răpirii sau mutării acasă la Domnul, o 
serie de termeni complementari răpirii s-au cerut lămuriţi: adormit în Hristos; mort şi viu 
în Hristos, noi cei vii în Hristos; strigătul, arhanghelul, trâmbiţa, venirea. în timp ce facem 
analiza textului din lTes.4:13-18, trebuie să urmărim cu multă atenţie explicaţiile 
termenilor amintiţi în temele anterioare. Textul din lTes.4:13-18 este textul de bază care 
are în vedere tema răpirii. Acest text tratează nu numai răpirea, ci şi adormirea sfinţilor, 
venirea Domnului, strângerea împreună cu Hristos, moartea şi învierea în Hristos, sau 
prima înviere. 

Hristos Domnul a spus că Se reîntoarce să-i ia cu Sine pe cei ce cred în El 
(Ioan.14:3). Pavel spune: 

„Din pricina Ta suntem daţi morţii toată ziua; suntem socotiţi ca nişte oi de tăiat. Totuşi, 
în toate aceste lucruri, noi suntem mai mult decât biruitori, prin Acela care ne-a iubit. 

Căci sunt bine încredinţat că nici moartea, nici viaţa, nici îngerii, nici stăpânirile, nici 
puterile, nici lucrurile de acum, nici cele viitoare, nici înălţimea, nici adâncimea, nici o altă 
făptură, nu vor fi în stare să ne despartă de dragostea lui Dumnezeu care este în Isus 

Hristos, Domnul nostru." 

(Rom.8:35-39) 

Dacă Hristos Domnul n-a venit pentru creştini pe tot parcursul celor două mii de 
ani şi nu i-a adus acasă (răpit) împreună cu El, înseamnă că ei au fost despărţiţi de 
dragostea lui Dumnezeu şi nu au fost luaţi de Hristos împreună cu El. Potrivit teologiei 
unora, credincioşii sunt prin locuinţa morţilor, în sânul lui Avraam, sau într-o stare de 
inconştienţă, de adormire, până la aşa zisa Venire a Doua, când vor învia şi vor fi răpiţi. 
Dacă credincioşii vor învia numai la aşa zisa Venire a Doua, înseamnă că întâia înviere în 
Hristos (când au crezut), a fost anulată de moartea ce a survenit, ei au trebuit să ajungă 
din nou în moarte, aşteptând învierea celei de-a Doua Veniri. Unii spun că am înviat doar 
spiritual - după moarte sufletul credincioşilor merge în prezenţa Dumnezeirii, iar trupul 
merge în mormânt, aşteptând venirea a doua spre a fi înviat. în acest caz, lucrurile se 
complică şi mai mult: 

- înseamnă că, credinciosul, ca om nou, se naşte din Dumnezeu, fără trup. 

- învierea lui Hristos nu are în vedere şi răscumpărarea trupului, învierea fiind 

incompletă. 

deşi credinciosul se naşte spiritual din Dumnezeu, trupul lui va fi recuperat tot din 

■ U A U 

ţarana. 


Vom trata aceste probleme pe parcurs. 

Venirea şi răpirea sunt strâns legate între ele, deoarece nu poate exista răpire fără 

venire. 


Trebuie să înţelegem că venirea pentru credincioşi (şi răpirea lor) este un proces 
de permanenţă a prezentului continuu ce se desfăşoară pe toată perioada existenţei 
Trupului lui Hristos pe pământ. Venirea şi răpirea pot avea o zi şi un ceas al încheierii 
acestui proces, însă Biblia nu ne dă amănunte asupra acestui fapt. Dar atâta timp cât 
Hristos are persoane în care să vină prin credinţă, va veni şi după ele, să le mute 
(răpească) acasă la El. 

Hristos a plecat de pe pământ ascuns de un nor de ochii ucenicilor, şi vine după ai 
Săi tot pe nor, când aceştia îşi termină alergarea şi lupta credinţei (Fap.l:9,ll; 
lTes.4:17; 2Tim.4:6-8). 


Temele din 1 Tesaloniceni 4:13-18 

„13. Nu voim; fraţilor, să fiţi în necunoştinţă despre cei ce au adormit, ca să nu vă 

întristaţi ca şi ceilalţi, care n-au nădejde. 

14. Căci, dacă credem că Isus a murit şi a înviat, credem şi că Dumnezeu va aduce 
înapoi, împreună cu Isus, pe cei ce au adormit în El. 

15. Iată, în adevăr, ce vă spunem prin Cuvântul Domnului: noi cei vii, care vom rămâne 
până la venirea Domnului, nu vom lua-o înaintea celor adormiţi. 

16. Căci însuşi Domnul, cu un strigăt, cu glasul unui arhanghel şi cu trâmbiţa lui 
Dumnezeu, Se va coborî din cer, şi întâi vor învia cei morţi în Hristos. 

17. Apoi, noi cei vii, care vom fi rămas, vom fi răpiţi toţi împreună cu ei în nori, ca să 
întâmpinăm pe Domnul în văzduh; şi astfel vom fi totdeauna cu Domnul. 

18. Mângâiaţi-vă, dar, unii pe alţii cu aceste cuvinte." 

(lTes.4:13-18) 

Acest text este tratat ca un subiect ce are, ca temă de bază, răpirea. Textul 
tratează mai multe teme: 

- situaţia celor adormiţi (v. 13-15) 

- Dumnezeu aduce împreună cu Hristos pe cei ce au adormit (v. 14) 

- cei ce mor în Hristos şi rămân vii în Hristos până la venirea Domnului, pentru a fi 
mutaţi acasă (v. 15) 

- însuşi Domnul (v. 16) 

- cum realizează însuşi Domnul învierea (v. 16) 

- răpirea celor ce rămân vii în Hristos, în nori, pentru a întâmpina pe Domnul, 
împreună cu cei ce au adormit, (v. 17) 

- mângâiaţi-vă cu aceste cuvinte: dacă murim şi înviem în Hristos şi rămânem vii în 
Hristos până ia adormire , vine Domnul şi ne ia cu El (răpeşte) şi astfel vom fi 
totdeauna cu Domnul (v. 18) 

Trebuie să facem o distincţie foarte clară între aceste teme, fără a forţa acest text 
pentru a explica doar tema răpirii. Evenimentele din lTes.4:13-18 se desfăşoară pe toată 
perioada aionului (veacului) Bisericii Celor întâi Născuţi din Dumnezeu. Ele nu sunt 
redate într-un mod cronologic, însă putem stabili o cronologie. 

Evenimentele din ITes.4:13-18: 

- Evenimente care se realizează pe toată perioada Bisericii lui Hristos (au caracter 
global, având în vedere tot aionul Bisericii lui Hristos): Moartea şi învierea în 
Hristos , păstrarea calităţii de viu în Hristos, adormirea , venirea iui Hristos pentru 
a-i muta acasă la El pe cei adormiţi 

- Eveniment realizat de Domnul însuşi în timpul Său Mesianic, fiind o lucrare 
încheiată, dar cu efect pe toată perioada Bisericii Lui, realizată astăzi prin Duhul 
Sfânt, prin Evanghelia Domnului Hristos: Coborârea Domnului însuşi cu strigăt, 
glas de Arhanghel\ cu trâmbiţa iui Dumnezeu. 

Este bine să urmărim textul în mai multe traduceri atunci când avem texte cu 
versete controversate, deoarece nu avem o traducere unică, ci doar traduceri. 

Să urmărim analiza acestui text pe teme: 

1. Adormirea (y. 13) 

„Nu voim să fiţi în necunoştinţă despre cei ce au adormit; ca să nu vă întristaţi ca ceilalţi, 

care n-au nădejde” 

Pavel nu se exprimă cu „cei ce au murit", cum o fac vorbirea uzuală şi teologică, ci 
spune: „cei ce au adormit". Dacă nu redăm cu stricteţe limbajul biblic şi folosim cuvântul 
mort în loc de cuvântul adormit, am realizat confuzia antinomică doctrinară. Nu putem 
folosi nici expresia moartea trupului pentru creştinul care adoarme, deoarece creştinul, ca 
om duhovnicesc, are o nouă substanţă, de natură duhovnicească, care nu moare. Cel ce 
primeşte pe Hristos se naşte din Dumnezeu ca om nou cu trup, suflet şi duh, toate de 
natură dumnezeiască (duhovnicească) (Rom.8:9). 

Omul cel nou, duhovnicesc, se naşte din Dumnezeu întreg, cu cele trei 
componente. Din clipa naşterii din Dumnezeu, trupul de carne capătă rolul de cort, sau 
vas de lut, ce poartă omul nou (2Cor.4:7,16). Cel născut din Dumnezeu nu mai moare, ci 
se dezbracă de cort (sau: vasul de lut) atunci când adoarme. 

Expresiile corecte ce trebuie folosite pentru a clarifica sfârşitul alergării, a mutării 
acasă la Domnul, a adormirii credinciosului, sunt: 

„Dezbrăcarea de cortul meu" 

(2Pet.l:14) 

„părăsirea trupului acestuia" 

(2Cor.5:8) 

Pentru unii creştini care trăiesc doar prin simţurile trupului, faptul că sunt 
duhovniceşti, născuţi din Dumnezeu este greu de înţeles. 

După ce sfinţii îşi sfârşesc alergarea, se dezbracă de trupul de ţărână şi adorm. La 
dezbrăcarea de vasul de lut, omul cel nou duhovnicesc nu moare, ci adoarme şi este 
mutat (răpit) acasă la Domnul. Să nu considerăm adormirea ca un act de inconştienţă. 
Adormirea este acel fapt al despărţirii în linişte şi pace de vasul de lut, de zbuciumul 
acestei lumi, şi mutarea acasă la Domnul. 


2. împreună cu Hristos (v. 14) 

„Dumnezeu va aduce înapoi împreună cu Isus pe cei ce au adormit în Ei" 

Toţi cei ce adorm în Hristos sunt aduşi de Dumnezeu împreună cu Hristos. Acest 
fapt se realizează imediat după adormire şi concordă cu ceea ce spune Pavel: 

„...aş dori să mă mut şi să fiu împreună cu Hristos" 

(Filip. 1:23) 

„...şi ne place mult mai mult să părăsim trupul acesta , ca să fim acasă ia Domnul" 

(2Cor.5:8) 

Cele spuse de Pavel sunt în concordanţă şi cu ceea ce a spus Isus Hristos: „mă voi 
întoarce şi vă voi lua cu Mine, ca acolo unde sunt Eu, să fiţi şi voi."{ Ioan.l4:3). Pavel 
spune foarte clar: „mă mut acasă la Domnul când adorm" şi nu la aşa zisa înviere a 
venirii a doua. 

Pe creştinul unit cu Hristos nu-l mai poate despărţi nimic şi nimeni de Hristos. Unit 
prin credinţă cu Hristos, credinciosul rămâne unit şi în cer cu Hristos. în afara lui nu mai 
este nimic care să-l despartă de Hristos, ci doar înlăuntrul lui (Rom.8:35-39; Evr.3:12). 
Acest fapt este o altă temă. 

3. Noi, cei vii (v. 15) 


„Noi, cei vii, care vom rămâne până la venirea Domnului, nu vom lua-o înaintea celor 

adormiţi" 

Pavel întăreşte prin expresia noi, cei vii, spunând că are în vedere calitatea de a fi 
viu numai în Hristos. Calitatea de viu nu ne-o dă existenţa în trupul de carne, ci doar 
trăirea în Hristos. 

La tema Mort în Hristos şi viu în Hristos, am consemnat: calitatea de viu în 
Hristos nu e dată de existenţa în trupul de carne, ci de moartea şi învierea în Hristos din 
punct de vedere duhovnicesc. Nu toţi rămân vii în Hristos, deoarece nu toţi mor în 
Hristos. Pavel se exprimă: „noi, cei vii". Pavel se are în vedere pe sine, pe toţi credincioşii 
contemporani cu el şi pe toţi credincioşii de pe tot parcursul istoriei care, în timp ce mor 
în Hristos, rămân vii în Hristos. A muri în Hristos înseamnă răstignirea firii vechi (omul 
carnal), lepădarea de sine şi pierderea vieţii (Gal.5:24; Mat.l6:24-25). Calitatea de viu în 
Hristos se poate pierde, de aceea apostolul Pavel ne avertizează în acest sens 
(lCor.9:27; lCor.l5:l-2; Gal.3:3-4; lTim.l:19). 

Două expresii cheie pentru înţelegerea v. 15 sunt noi, cei vii şi venirea Domnului. 
Aici nu se vorbeşte despre venirea a doua, caz în care lucrurile s-ar complica, deoarece 
aşa zisa venire a doua nu a avut încă loc, nici după două mii de ani. Ea este plasată în 
teologie într-un viitor nedefinit. în acest caz, înseamnă că Pavel şi toţi creştinii de atunci 
şi până în prezent nu au avut parte de venirea lui Hristos, deoarece aşa zisa venire a 
doua nu a avut încă loc. Potrivit interpretării date de această doctrină, ei s-au înşelat. Dar 
în acest verset (ca peste tot în NT) nu se pomeneşte de Venirea a Doua, ci de Venirea 
Domnului, ce are caracter de permanenţă a Celui ce Vine. De două mii de ani, El este Cel 
ce Vine, pentru toţi cei vii în Hristos, ca să-i aducă împreună cu El. Pavel, primii creştini şi 
toţi creştinii de-a lungul secolelor, care au murit în Hristos (ca om carnal), înviind în 
Hristos ca om duhovnicesc, şi au rămas vii în Hristos, au avut parte de Venirea Domnului. 
Conform v. 14, cei adormiţi „sunt împreună cu Hristos". Astfel, cei vii în Hristos, ce la 
rândul lor urmează să aibă parte de Venirea Domnului, nu o iau înaintea celor adormiţi, 
deoarece cei adormiţi sunt deja acasă la Domnul împreună cu Hristos. 


4. însuşi Domnul (v. 16) 

„însuşi Domnul, cu un strigăt, cu glasul arhanghelului şi cu trâmbiţa lui Dumnezeu..." 

Să analizăm expresia însuşi Domnul. însuşi este un pronume de întărire pe lângă 
un substantiv sau chiar pronume. Mai poate fi chiar, tocmai. însuşi Domnul înseamnă 
Domnul în persoană, în trei ipostaze. 

Să urmărim în continuare toată ideea acestui verset. Mai putem spune „că Domnul 
însuşi, cu strigătul Său, cu glasul Său de arhanghel şi trâmbiţa lui Dumnezeu". Strigătul 
este strigătul Domnului, glasul arhanghelului este glasul Domnului (Cuvântul lui 
Dumnezeu spus prin Fiul), trâmbiţa lui Dumnezeu este trâmbiţa Domnului (Evanghelia 
Domnului Isus Hristos ce cuprinde Noul Testament). Acest fapt s-a realizat în întruparea 
Domnului Isus Hristos. 


5. Strigătul şi Porunca (v. 16) 

„Căci însuşi Domnul cu un strigăt..." 

Unele traduceri folosesc cuvântul poruncă. Amintim că, de multe ori, este foarte 
dificil pentru traducător să aleagă cuvântul cel mai potrivit. Cuvântul kaleo poate să aibă 
înţelesul de poruncă , sau de strigăt. în cazul de faţă, majoritatea traducătorilor au ales 
cuvântul strigăt. Vom constata că strigătul este un cuvânt cheie pentru persoana 
Dumnezeirii. 

a. Strigătul 

Prin strigăt, Dumnezeu defineşte un moment decisiv al lucrării - devenirii Sale. 
Devenirea Sa se referă la faptul că Cel ce este devine Ceea ce este în poema Sa - creaţia 
fiinţă. 


„A strigat iarăşi cu glas tare, şi Şi-a dat duhul." 

(Mat.27:46,50) 

Acest strigăt a fost anticipat de proorocul Isaia ca un strigăt al naşterii. 

„...voi striga ca o femeie în durerile naşterii, voi gâfâi şi voi răsufla, zice Domnul." 

(Is.42.14) 

Pe cruce, Domnul a strigat ca o femeie în durerile naşterii. 

Strigătul Dumnezeirii este Strigătul de pe cruce. 


„...Isus a strigat cu glas tare: „Eli, Eli, Lama Sabactani?" 

(Mc.15:34) 


„Isus a scos un strigăt tare şi Şi-a dat duhul" 
(Mc.15:37) 

„Isus a strigat cu glas tare..." 

(Lc.23:46) 

Evanghelistul Ioan, ca unul ce a participat la evenimentul răstignirii, ne relatează 
ultimele cuvinte ale Domnului Isus Hristos: „Când a luat Isus oţetul, a zis: S-a isprăvit!". 
Pe cruce, Isus Hristos a isprăvit lucrarea Sa mesianică, pentru care venise în lume 
(Ioan. 12:27). Tot planul şi lucrarea Dumnezeirii au fost concentrate în ceasul crucii. în 
cruce este arătată puterea mântuitoare a Dumnezeirii (ICor. 1:18,21,24). 

Strigătul de pe cruce este cel mai semnificativ strigăt pentru Dumnezeire. Aici a 
dat Dumnezeu cea mai mare bătălie în Sine însuşi. Aici S-a dovedit Dumnezeu ca fiind 
Biruitorul absolut. Aici, Cel Desăvârşit S-a desăvârşit prin suferinţă, şi-a confirmat 
desăvârşirea prin suferinţă (Ev.2:10). Pe cruce, Fiul lui Dumnezeu, ca Fiu al Omului prin 
care s-au creat toate, îşi dovedeşte puterea absolută într-o slăbiciune absolută. Până la 
acest strigăt avem de-a face cu o omenire creată de Dumnezeu. De la acest strigăt, 
Dumnezeu a început să nască, din El, oameni creaţi de El. De la acest strigăt, Cel ce Este 
a început să devină Ceea ce Este în cei născuţi din El. Strigătul de pe cruce este începutul 
naşterii Bisericii celor întâi născuţi din Dumnezeu (Ev. 12:23a). 

b. Porunca 

Acum vom lua în considerare şi cuvântul poruncă - celălalt înţeles al cuvântului 
kaleo. Porunca Lui Dumnezeu pentru toţi oamenii este: „Pocăiţi-vă!" ( Fap.2:38; 17:30). 
Isus Hristos Şi-a început propovăduirea cu această poruncă: „ Pocăiţi-vă şi credeţi în 
Evanghelie !" (M c. 1:15). „Dacă nu vă pocăiţi, toţi veţi pieri la fel [nemântuiţi]", spune Isus 
Hristos (Lc. 13:3,5). 


6. Glasul Arhanghelului (v. 16) 

„...cu glasul arhanghelului..." 

Specificăm că traducerea corectă este „glasul arhanghelului", pe care o găsim în 
traducerea Cornilescu, 1931, şi nu „glasul unui arhanghel". Arhanghelul este îngerul cu 
cel mai înalt grad de slujire. Pentru a vedea cine are cel mai înalt grad de slujire între 
îngeri, vom face o incursiune în Vechiul Testament. 

îngerul Domnului (sau: îngerul lui Dumnezeu ) este prezent în VT ca un personaj 
central, începând din Eden şi până în scrierile prorocilor. îl găsim în relaţiile cu patriarhii, 
cu poporul Israel în pustie, cu Iosua, cu Judecătorii. în toate cazurile amintite, Cuvântul 
Domnului a vorbit prin îngerul Domnului şi era chiar Domnul - o teofanie a Fiului lui 
Dumnezeu. De la apariţia prorocilor, Cuvântul Domnului a vorbit prin proroci. în multe 
pasaje, îngerul Domnului este identificat cu Domnul Dumnezeu, vorbeşte în Numele lui 
Dumnezeu, şi vorbeşte cu Dumnezeu, la persoana întâia singular (Gen.16:7; 21:17; 
22:11; 31:13; Ex.3:2; Jud.6:l). 

în Judecători 13:18 îi aflăm şi numele „...El este Minunat." Iar în Isaia 9:6, cu 
numele de Minunat îl găsim pe Fiul lui Dumnezeu. Tot în Isaia îl găsim pe Domnul 

Hristos ca fiind Robul Domnului (cap. 42, 52). în Isaia 42 ne este prezentat Robul 
Domnului în lucrarea Lui mesianică - tot aici găsim şi strigătul de pe cruce, strigătul 
naşterii unei lumi noi. Isaia 52, 53 îl prezintă pe Robul Domnului în starea Lui de groază, 
ispăşind păcatul omenirii, urmată de bucuria mântuirii. 

Arhanghelul cu cel mai înalt grad de slujire este Fiul lui Dumnezeu, Domnul Isus 
Hristos. însuşi Isus Hristos spune despre Sine „că a venit să slujească şi Să-şi dea viaţa" 
(Mat.20:28). Poziţia de Rob ce-şi dă viaţa, din Isaia, afirmată de cele spuse de Domnul în 
Matei, îl confirmă pe Domnul Isus Hristos ca fiind Arhanghelul din lTes.4:16. Glasul 
Arhanghelului Domnului Isus Hristos se găseşte în chemarea: „Veniţi la Mine, toţi cei 
trudiţi şi împovăraţi, şi Eu vă voi da odihnă." (Mat.ll:28). 

Putem spune, aşadar, că cele două sensuri ale cuvântului kaleo (strigătul, porunca), cât 
şi chemarea din Matei 11:28 sunt valabile pentru ITes. 4:16. 

Veniţi la Mine toţi cei fără tihnă, 

Şi veţi primi în dar Viaţă şi Odihnă 
Striga tulburătorul glas al Trâmbiţei ce schimbă, 

Om pământesc în omul de lumină 

Dumnezeu a realizat totul pentru oameni în Isus Hristos, iar oamenilor li se cere 
un singur lucru, pocăinţa. Fără pocăinţă Dumnezeu nu lucrează mântuirea omului. 

7. Trâmbiţa lui Dumnezeu (v. 16) 

„...cu trâmbiţa lui Dumnezeu..." 

Avem două expresii care definesc aceeaşi lucrare - învierea, şi acestea două sunt 
Glasul Domnului Isus Hristos şi Evanghelia Domnului Isus Hristos (Ioan.5:25; 2Tim.l:10). 
Ele sunt identice. 

Trâmbiţa lui Dumnezeu este Glasul lui Hristos - ea sună şi morţii înviază, deoarece 
Hristos este învierea şi Viaţa. Prin Glasul Lui, Ultima Trâmbiţă sau Evanghelie, Domnul 
Isus Hristos ne înviază şi ne aduce la lumină viaţa şi neputrezirea. De fapt „Evanghelia 
este puterea iui Dumnezeu pentru mântuirea fiecăruia care crede în Isus Hristos." 
(Rom.1:16). 

La tema Două Trâmbiţe şi doi Adami, termenul trâmbiţă este explicată în detaliu. 

Tălmăcirea din ITes.4:16. este: Domnul Isus Hristos, cu strigătul Său (de pe 
cruce), porunca Sa (pocăiţi-vă), cu Glasul Său de Arhanghel şi cu Trâmbiţa lui Dumnezeu 
(Evanghelia Domnului Isus Hristos), va coborî din cer. 

8. Va coborî (v. 16) 

„...Se va coborî din cer..." 

Această expresie, aparent la viitor, are aceeaşi conotaţie ca alte expresii ce au în 
vedere lucrări ale împărăţiei lui Dumnezeu, ce se realizează pe principiul deja , dar nu 
încă, sau împlinit , dar nu consumat. 

Katabaino (gr. v.) = a coborî, a se da jos, a se lăsa în jos. 

Cuvântul katabeisetai, întrebuinţat în v. 16, este tradus cu timpul viitor {va 
coborî), dar, de fapt, el descrie o acţiune nedefinită. Acţiunea este discontinuă, cu 
intermitenţă. Acţiunea verbului a avut loc cândva în trecut, are loc în prezent, va avea loc 
în viitor, cu intermitenţă, asemenea zilei Domnului, de câte ori este necesar. Acest cuvânt 
poate fi tradus cel mai bine cu modul perfectului gerunziu al timpului prezent - coborând. 
Evenimentele prezentate în 1 Tes.4:16, au în vedere împărăţia lui Dumnezeu care are 
începutul în lucrarea mesianică a Fiului Omului şi se derulează în timpul veacului 
pământean. Cuvântul katabeisetai desemnează o acţiune ce aparţine prezentului 
continuu a venirii Domnului sau a Celui Ce vine. De aceea are acelaşi caracter de 
permanenţă, prezent continuu pe toată perioada aionului (veacului) Bisericii. 

Coborârea Lui Hristos din cer s-a realizat când S-a întrupat ca Om. Numai atunci 
Hristos S-a dezbrăcat de Sine realizând lucrarea Sa mesianică de Rob al Domnului 
(Arhanghel), cu porunca pocăinţei, cu strigătul de pe cruce, şi cu glasul Evangheliei 
(Trâmbiţa). După ce S-a înălţat la Tatăl, Hristos a fost îmbrăcat din nou cu slava pe care 
a avut-o înainte de a fi lumea (Ioan.l7:5). Pe acest pământ nu mai apare şi nici nu poate 
apărea în condiţia existenţială de glorie în care este acum. Hristos va coborî din nou doar 
când va fi un cer nou şi pământ nou, într-o condiţie de glorie (Ap.21:l-6). 

Potrivit unor doctrine vehiculate, coborârea lui Hristos din lTes.4:16 se va realiza 
la venirea a doua. Atunci, Hristos va coborî cu un strigăt, cu glas de Arhanghel şi cu 
trâmbiţa lui Dumnezeu. Atunci, morţii care au murit în Hristos (decedat) vor învia din 
morminte, sau după unele doctrine, sufletele creştinilor decedaţi vor veni de undeva şi-şi 
vor lua trupurile din ţărână, ce se vor schimba, iar mai apoi vor fi răpiţi. 

Trebuie să înţelegem câteva adevăruri: 

Hristos nu poate coborî în condiţia de glorie pe acest pământ, Să-şi caute pe ai Lui 
(biserica) prin ţărână sau morminte. Hristos a coborât o singură dată cu un strigăt, 
poruncă, chemare când a realizat lucrarea mesianică. După ce S-a înălţat la cer, El este 
omniprezent prin Duhul Sfânt, coborând cu acelaşi strigăt, aceeaşi poruncă, chemare de 
Arhanghel, cu trâmbiţa Evangheliei, la mintea şi inima fiecărei persoane ce îl primeşte. 
Acum, Cel ce vine se coboară în permanenţă prin Duhul, prin Cuvânt, ca să învie pe cei 
care cred în El prin glasul Evangheliei, prin naşterea din Dumnezeu. 

9. Prima înviere (v. 16) 

„...şi întâi vor învia cei morţi în Hristos..." 

Versetul 16 explică relaţia dintre Domnul şi cei ce mor şi învie în Hristos, realizând 
mântuirea celor ce au parte de întâia înviere - adică a celor ce mor şi învie în Hristos. 
Acest verset s-a mai explicat la temele: Strigătul, Glasul Arhanghelului, şi Trâmbiţa lui 
Dumnezeu. Domnul însuşi (în persoană) va coborî din cer cu Strigătul naşterii de pe 
cruce şi porunca pocăinţei, cu glasul Arhanghelului, ce cheamă pe toţi cei trudiţi şi 
împovăraţi la El, şi cu Trâmbiţa Evangheliei - Glasul Său careînviază morţii ce-Laud şi-L 
ascultă. Aceasta este prima înviere. Această înviere a început odată cu lucrarea 
mesianică a Domnului Isus Hristos (Ioan.5:24,25). 

De fapt, Pavel a considerat că este necesar să explice nu numai soarta celor 
adormiţi în Hristos, ci şi toate etapele celor ce cred în Hristos, de la înviere prin naşterea 
din Dumnezeu, până la mutarea acasă la Domnul (răpire). 

„întâi înviază cei morţi în Hristos" (lTes.4:16) pare o idee similară cu Ap.20:6, unde se 
spune: „ Fericiţi şi sfinţi sunt cei ce au parte de întâia înviere! Asupra lor a doua moarte 
n-are nici o putere." întâia înviere este a Bisericii celor întâi născuţi din Dumnezeu 
(Evr.l2:23). 

Aşa cum moartea şi învierea lui Hristos sunt legate indisolubil între ele (având în 
vedere Botezul Domnului Hristos), la fel moartea şi învierea în Hristos a credincioşilor 
sunt legate indisolubil între ele, aşa că Pavel spune: în funcţie de cât murim în Hristos; ca 
om vechi înviem în Hristos; ca om nou (2Tim.2:ll; Rom.6:5,8). 


10. Răpirea ţy. 17) 

„Apoi, noi cei vii, care vom fi rămas, vom fi răpiţi toţi împreună cu ei în nori, ca să 
întâmpinăm pe Domnul în văzduh; şi astfel vom fi totdeauna cu Domnul." 


Aici, Pavel accentuează din nou calitatea de a fi viu în Hristos şi de a rămâne viu în 
Hristos. Numai cei ce rămân vii în Hristos sunt răpiţi în nori. 

Isus Hristos s-a despărţit de ucenici, înălţându-Se la cer, într-un nor (Fap.l:9). 
„Acest Isus, care S-a înălţat ia cer din mijlocul vostru, va veni în acelaşi fel cum L-aţi 
văzut mergând ia cer. "(Fap. 1:11). Isus Hristos a plecat de la ucenici în nor, şi vine după 
ei tot în nor. La sfârşitul alergării, a dezbrăcării de vasul de lut, Domnul vine după ai Săi, 
răpindu-i în nor pentru a-L întâmpina pe El în văzduh. Condiţia venirii Domnului şi a 
răpirii este să fim vii în Hristos. Hristos a plecat de pe pământ ascuns de un nor de ochii 
ucenicilor, şi vine după ai Săi tot ascuns de un nor. 

Problema noastră nu este răpirea. Mutarea acasă (răpirea) este problema 
Domnului. Marea noastră problemă este de-a rămâne vii în Hristos, până vine Domnul să 
ne răpească. 

11. împreună cu ei (v. 17) 

„...vom fi răpiţi toţi împreună cu ei în nori..." 

Ei, cei ce au adormit înaintea noastră, vin în întâmpinarea noastră, împreună cu 
Hristos. Vor veni în întâmpinarea noastră împreună cu Domnul doar unii, poate cei dragi 
în Hristos, cei care au vegheat asupra noastră pentru formarea chipului lui Hristos şi 
ne-au ajutat să rămânem vii în Hristos. 

Adevărul celor spuse în v. 17 este redat în cântarea: 

La cele ţărmurii, dincolo de râu 
Părinţii aşteaptă după copii, acolo-n mărire pân' vin şi ei 
fraţii mei s-au dus înainte, acum din cer semn îmi fac mie. 

O altă cântare care transmite aceeaşi idee spune că „vom pleca de aici, în cete de 
răscumpăraţi."In aceste cazuri, se pare că poeţii au fost mai inspiraţi decât unii teologi, 
care au văzut doar neconcordanţe în legătură cu venirea şi răpirea. 


12. Totdeauna cu Domnul (v. 17) 

„Şi astfel vom fi totdeauna cu Domnul." 

Pavel spune: „aş dori să mă mut să fiu împreună cu Hristos" (Fii.1:23). în 2Cor.5:8 
Pavel spune că îi place mult mai mult să părăsească trupul acesta ca să fie acasă la 
Domnul. Din aceste versete reiese cu claritate că părăsirea trupului de carne, sau 
sfârşitul alergării, înseamnă mutare acasă la Domnul, adică Venirea Domnului după el şi 
creştinii contemporani cu el, şi mutarea prin adormire şi răpire acasă la Domnul. 

Cine a murit şi înviat în Domnul nu va mai muri, ci se mută acasă la Domnul şi 
astfel va fi totdeauna cu Domnul. 

„Mângâiaţi-vă, dar, unii pe alţii cu aceste cuvinte" (v. 18) 

Acesta este îndemnul lui Pavel atât pentru creştinii contemporani cu el, cât şi 
pentru toţi creştinii de pe tot parcursul istoriei. Care este această mângâiere? Pe voi, cei 
ce aţi murit şi înviat în Hristos, şi rămâneţi vii în Hristos, la adormire, vine Domnul şi vă 
mută acasă la El şi astfel veţi fi întotdeauna cu Domnul. Răpirea credincioşilor este un 
prezent continuu - de două mii de ani şi până la sfârşitul vestirii Evangheliei, toţi 
credincioşii sunt răpiţi şi mutaţi acasă la Domnul când îşi sfârşesc alergarea şi lupta 
credinţei. 

Pavel nu are acest îndemn doar pentru creştinii dintr-un viitor îndepărtat şi 
nedefinit, ci pentru creştinii contemporani cu el, care doreau să ştie soarta celor adormiţi, 
pentru a nu-şi pierde nădejdea credinţei în Hristos (lTes.4:13). 

în 2Tim.4:7-8 Pavel asociază sfârşitul luptei şi alergării cu Venirea Domnului. Prima 
înviere şi răpire a început cu primii creştini şi se consumă cu ultimii creştini ai istoriei 
umane. 

Prin această interpretare a venirii şi răpirii am încercat să dăm o posibilă rezolvare 
a antinomiei venirii şi răpirii, ce va fi validată de unii şi respinsă de alţii. Enunţul doctrinei 
răpirii este următorul: la sfârşitul alergării şi luptei credinţei, toţi cei ce ascultă Glasul 
Evangheliei Domnului Isus Hristos, murind şi înviind în Hristos, sunt mutaţi acasă ia 
Domnul. 

Antinomia Venirii a Doua 


0 altă antinomie a învierii trupului are în vedere doctrina celei de-a doua veniri. 
Potrivit acestei doctrine, la venirea a doua va avea loc printre alte evenimente şi învierea 
trupurilor credincioşilor. Vom avea în vedere două păreri: 

1. Se susţine că, la moarte, credinciosul adoarme şi intră într-o stare de inconştienţă, 
de somn aşteptând învierea ce se produce la venirea a doua. Dacă învierea fizică 
şi spirituală are loc cândva, la venirea a doua, se ridică o întrebare: 

Ce rost a mai avut prima înviere, atunci când s-a crezut în Isus Hristos? A fost anulată 

prima înviere în Hristos de moartea trupului? 

2. Alţii susţin că la venirea a doua are loc doar o înviere fizică 

Unde merge sufletul creştinului, între moarte şi venirea a doua? Când a înviat 
duhovniceşte, credinciosul a devenit un om nou într-un vas de lut. Om înseamnă trup, 
suflet şi duh. S-a pierdut omul nou al creştinului la moarte, ca să rămână doar sufletul ce 
aşteaptă venirea a doua pentru a învia şi fizic? 

în lTes.5:23, Pavel arată unitatea creştinului ca om nou cu cele trei componente: 
duh, suflet şi trup ce aşteaptă venirea Domnului. El spune: 

„Dumnezeul păcii să vă sfinţească El însuşi pe deplin; şi duhul vostru, sufletul vostru, şi 
trupul vostru, să fie păzite întregi, fără prihană la venirea Domnului nostru Isus Hristos." 

Citind acest verset, mulţi îşi pun întrebarea: cum să fie păzit întreg trupul, la venirea 
Domnului? Trupul după moarte se descompune - cum poate fi păstrat întreg la venirea 
Domnului? 

Ar trebui să înţelegem, creştinul nu poate exista incomplet, nici pe pământ şi nici 
acasă la Domnul. Când creştinul se naşte din Dumnezeu, el se naşte om nou, cu toate 
cele trei componente: trup, suflet şi duh, toate de natură dumnezeiască - duhovnicească. 
Când Pavel vorbeşte în lTes.5:23 de păstrarea duhului, sufletului şi trupului întregi la 
venirea Domnului, el se referă nu la omul din afară, ci la omul cel nou, născut din 
Dumnezeu, care este încă în cortul trupului, aşteptând venirea Domnului pentru a fi 
mutat acasă la Domnul. Vom trata această idee în detaliu la o altă temă. 

Menţionăm că omul nou nu este îmbrăcat în slavă decât până când ajunge acasă 
la Domnul. Pavel se roagă ca Dumnezeu să-i păstreze sfinţi şi întregi pe credincioşi la 
venirea Domnului pentru mutarea acasă, ca oameni nou născuţi din Dumnezeu. 

Părerile teologilor despre Venirea a doua 


în teologie nu este încă îndeajuns clarificată problema venirii, motiv pentru care 
marea majoritate tratează venirea Domnului ca fiind venirea a doua. 

La prima venire, Hristos Şi-a inaugurat împărăţia, dar El vine din nou pentru 
instaurarea definitivă a acestei împărăţii. Deşi, într-un sens, împărăţia lui Dumnezeu este 
deja prezentă, într-un alt sens ea aparţine viitorului. „Aşteptarea celei de-a doua veniri a 
lui Hristos este cel mai important aspect al escatologiei N.Testament" 19 . Această părere 
este împărtăşită de marea majoritate a teologilor. 

Atitudinea de aşteptare vie a întoarcerii lui Hristos ar trebui să caracterizeze 
Biserica astăzi, spun cei mai mulţi teologi. Una dintre cele mai dramatice exprimări în 
legătură cu lipsa de entuziasm a Bisericii de astăzi pentru Venirea a doua a lui Hristos 
este redată de A.W. Tozer în cartea Scrieri alese, unde spune: „strigătul Maranata - 
Domnul nostru vine -, a murit în piepturile celor care l-au strigat, a primilor creştini." 

Care este cauza lipsei de interes pentru venirea a doua a lui Hristos? 

Unii credincioşii nu mai cred într-o întoarcere literală a lui Hristos. Alţii, care mai 
cred într-o întoarcere literală a lui Hristos, au împins evenimentul într-un viitor atât de 
îndepărtat, încât nu mai trăiesc aşteptându-l. Aceste păreri sunt susţinute de mulţi 
teologi, începând cu sfârşitul sec. al XlX-lea şi până în prezent. 

După cum spun unii cercetători ai NT, care vorbesc de amânarea Parousiei sau a 
celei de-a doua veniri a Lui Hristos: Pavel şi Biserica primară s-au aşteptat ca întoarcerea 
iui Hristos să aibă loc foarte curând. Pavel şi Hristos s-au înşelat, deoarece El nu a venit 
curând; de fapt; El nu a venit nici până acum. De ce a prezis Hristos întoarcerea Sa în 
curând şi de ce nu S-a întors încă? 

Albert Schweitzer a fost cel care a lansat doctrina amânării Parousiei 20 . Potrivit 
punctului său de vedere, „Isus însuşi S-a aşteptat ca Parousia şi împărăţia Escatologică 
să vină înainte ca ucenicii Lui să-şi sfârşească turneul de predicare a Evangheliei prin 
cetăţile lui Israel (Mat. 10:23). Când ucenicii s-au întors şi acest fapt nu a avut loc, Isus 
Şi-a dat seama că a făcut o greşeală şi aceasta a fost prima amânare a Parousiei. Atunci 
Isus a început să creadă că trebuie să aducă împărăţia prin propriile Sale suferinţe şi prin 
moartea Sa. Dar şi-n acest caz Isus S-a înşelat şi, astfel, a murit ca un om decepţionat." 
Astfel, Schweitzer a lansat escatologia constantă, ce a fost împărtăşită şi de Fritz Buri 21 şi 
Martin Werner 22 . Conform acestui curent de gândire, Isus a greşit nu numai cu timpul 


19 Anthony Hoekema, The Bible and the Future (Grand Rapids: Eerdmans, 1994), p. 110 

20 Albert Schweitzer, The Quest of the Historical Jesus (Dover Publications, 2005), p. 358 

21 Fritz Buri, Die Bedeutung der N.T. Eschatologie fur die Neuere Protestantische Theologie (Zurich, 1935) 

22 Martin Werner, The Formation of Christian Dogma (Naperville: Allenson, 1957) 

venirii Lui, ci şi cu privire la cadrul escatologic în care Şi-a plasat împărăţia. Cele ce s-au 
întâmplat în timpul vieţii lui Isus arată că nu va exista nici o Parousia, şi nici o împărăţie 
escatologică în viitor. Potrivit celor spuse de Werner: „vidul creat de amânarea Parousiei 
este umplut acum cu istoria dogmelor creştine." 

Alţi teologi dintr-o perioadă mai recentă continuă să aştepte a doua venire a lui 
Hristos, dar sunt şi ei de acord că Isus a greşit atunci când a prezis că întoarcerea Lui va 
avea loc în curând. Oscar Cullmann aparţine acestui grup. El susţine că speranţa bisericii 
primare cu privire la întoarcerea grabnică a lui Hristos a fost „o eroare de perspectivă". 
Un alt teolog care împărtăşeşte punctul de vedere al lui Cullmann este Werner G. 
Kummel. 

Teologi consecvenţi - ca Schniewind, G. Ladd, M. Erickson şi A. Hoekema - 
încearcă să salveze adevărul spus de Hristos în legătură cu venirea Sa curândă 
(Mat. 10:23). în acest verset, Hristos nu spune că va veni în primul veac, ci include o 
perioadă îndepărtată a vestirii Evangheliei pentru Israel, ce a început în primul secol, dar 
cuprinde toată perioada lui Israel 23 24 .Isus i-a asigurat pe cei ce-L ascultau că, în timpul 
vieţii lor, El va veni în împărăţia Lui (Mat. 16:28) Aceste cuvinte se referă la învierea Lui, 
care va fi un preludiu şi o garanţie a Parousiei Lui 25 . 

Să vedem ce spune Pavel în legătură cu Parousia. Pavel a spus în epistolele lui că 
venirea Domnului se va întâmpla în timpul primei generaţii creştine, sau poate chiar 
înainte ca el să moară. Este evident că Pavel a greşit, remarcă cei mai mulţi teologi. 
Ridderbos spune că nu numai Pavel, ci şi Biserica primară, au crezut că venirea va avea 
loc în timpul lor şi în nici un caz după mai multe secole 26 . Mulţi cercetători ai Bibliei din 
perioada recentă susţin că a existat o schimbare în gândirea lui Pavel în legătură cu 
Parousia ; în primele lui scrieri, el s-a aşteptat ca Parousia să aibă loc în timpul vieţii lui, 
dar în epistolele de mai târziu, el şi-a schimbat părerea susţinând că Parousia va avea loc 
la o dată mult mai îndepărtată. 

Să urmărim câteva puncte de vedere ale unor teologi în legătură cu schimbarea 
intervenită la Pavel cu privire la Parousia. Albert Schweitzer spune că Pavel s-a aşteptat 
ca Parousia să aibă loc în curând, dar când această năzuinţă s-a dovedit o iluzie, Pavel a 
afirmat că credincioşii participă la moartea şi învierea lui Hristos într-un mod mistic şi de 
aceea se poate spune despre ei că sunt în Hristos. Pe aceeaşi poziţie se situează 
Geerhardus Vos şi Oscar Cullmann. Conform celor spuse de C.H. Dodd, Pavel a crezut că 
venirea lui Hristos este atât de aproape încât a afirmat „că noi cei vii (referindu-se la el şi 
tesaloniceni) îl vom întâlni pe Domnul în văzduh." (lTes.4:17) 27 . în Corinteni şi-n 
celelalte epistole, el şi-a schimbat poziţia afirmând că Parousia va avea loc la mult timp 

23 Julius Schniewind, Das Neue Testament Deutsch (Gottingen, Vandenhoeck & Ruprecht: 1935), p. 
130-131 

24 George Eldon Ladd, Theology of the New Testament (Grand Rapids: Eerdmans, 1993), p. 200-201 

25 Anthony Hoekema, The Bible and the Future (Grand Rapids: Eerdmans, 1994), p. 122 

26 Herman N. Ridderbos, Paul (Grand Rapids: Eerdmans, 1997), p. 487 

27 C. H. Dodd, New Testament Studies (Manchester: Manchester University Press, 1953), p. 109 

după moartea lui. De aceea escatologia lui Pavel suferă un fel de transformare în 
misticism 28 . 

Mai mulţi teologi sinceri au încercat să salveze adevărul Biblic în legătură cu 
Parousia, dar neconcordanţa aparentă a celor spuse de Isus Hristos şi Pavel în legătură 
cu Parousia este o antinomie ce trebuie rezolvată. Dacă cea mai mare problemă în 
legătură cu controversatul subiect al Parousiei rămâne nerezolvată, credibilitatea Bibliei 
este pusă la îndoială. Dacă Isus Hristos şi Pavel nu au fost consecvenţi în legătură cu 
adevărul Cuvântului, atunci Biblia nu este adevărată. Primii creştini care au proclamat cu 
toată speranţa „Maranata!", aşteptând Parousia au fost înşelaţi, ceea ce înseamnă că au 
primit un duh de înşelăciune, iar asta pune la îndoială credibilitatea Bibliei. 


Antinomia învierii 


în rezolvarea acestei antinomii îi avem în vedere în primul rând pe credincioşi. Antinomia 
învierii este creată de doctrina învierii în două etape şi de doctrina celei de-a doua veniri. 
Dacă moartea are două etape, spirituală şi fizică, după cum susţin majoritatea teologilor, 
atunci şi învierea trebuie să aibă două etape: întâi spirituală şi, la venirea a doua a lui 
Hristos, fizică. Textul folosit ca argument în cazul acesta este Ioan 5:24, 25, 28, 29. 

1. învierea spirituală 

Se susţine că pasajul din Ioan 5:24,25 are în vedere învierea spirituală a oamenilor 
care sunt morţi spiritual şi cred în Isus Hristos. După ce aceştia mor, sufletul lor se duce 
într-o stare de incertitudine, iar la venirea a doua ei înviază şi fizic din morminte, potrivit 
versetelor 28 şi 29. 

O altă învăţătură susţine că la venirea a doua se produce învierea fizică, iar 
sufletele celor înviaţi spiritual vin din cer, din rai, din odihnă, din sânul lui Avraam, să-şi 
caute trupul prin morminte; după ce l-a găsit se îmbracă din nou cu el, ca să-i fie 
transformat în trup spiritual. 


Domnul Hristos spune în Ioan 5:24: 

„Adevărat, adevărat vă spun, că cine ascultă cuvintele Mele, şi crede în Cel ce M-a trimis, 
are viaţă veşnică, şi nu vine la judecată', ci a trecut din moarte la viaţă." 


28 ibid., p.110-113 

Dacă cei ce cred au trecut din moarte la viaţă, ce mai caută în moarte? Cei ce sunt înviaţi 
spiritual, sunt concomitent şi-n moarte şi-n viaţă după aşa zisa moarte fizică, adică cu 
sufletul în cer şi cu trupul în moarte, în morminte? Asta înseamnă că, potrivit lui Ioan 
5:24, cei ce cred nu au trecut din moarte la viaţă. Ei au trecut din moarte la viaţă numai 
parţial, cu sufletul, iar cu trupul au rămas în moarte. Trupul va învia la venirea a doua, la 
învierea fizică din mormânt. 

Dilema învierii spirituale pare şi mai greu de rezolvat dacă urmărim ce spune Pavel 
despre cel înviat în Hristos. Pavel nu spune că cel înviat în Hristos este un suflet nou, sau 
un spirit nou, ci spune că este un om nou. 

„să vă îmbrăcaţi în omul cel nou” 

(Ef.4:24) 

„ci v-aţi îmbrăcat în omul cel nou" 

(Col.3:10) 

„dacă omul nostru de afară se trece, totuşi omul nostru din lăuntru se înnoieşte din zi în 

zi." 

(2Cor.4:16) 

Din aceste versete putem trage concluzia că cel ce crede în Hristos este înviat de Hristos, 
fiind născut din Dumnezeu un om nou, şi nu doar un suflet nou. Om nou, adică om 
duhovnicesc cu cele trei componente: trup, suflet şi duh; cele trei componente sunt de 
natură Dumnezeiască (duhovnicească). 


2. învierea fizică 

„Nu vă miraţi de lucrul acesta; pentru că vine ceasul când toţi cei din morminte vor auzi 
glasul Lui, şi vor ieşi afară din ele. Cei ce au făcut binele vor învia pentru viaţă; iar cei ce 

au făcut răul vor învia pentru judecată." 

(Ioan.5:28-29) 

în Ioan 5.28, 29, se presupune că este vorba despre învierea fizică a trupurilor 
credincioşilor. 

Să analizăm cu atenţie cele două versete! în versetul 28 nu se spune că „trupurile 
celor din morminte vor învia, ci toţi cei din morminte, vor auzi glasul Lui, şi vor ieşi afară 
din ele." Pronumele cei arată că este vorba de persoane ce sunt în morminte şi nu de 
trupuri. Cum pot trupurile fără suflet şi duh să audă glasul lui Hristos şi să iasă afară din 
morminte? Dacă (cf. lui Pavel), după adormire, cei ce cred se mută acasă la Domnul, ce 
mai caută în acelaşi timp în morminte? 

în Ioan 5:28-29 nu se vorbeşte despre trupuri ce sunt în morminte, ci despre 
persoane ce sunt în morminte; nu este vorba de mormintele trupurilor, ci de mormintele 
oamenilor. Sufletele oamenilor nu intră în morminte de pământ, ci merg în locuinţa 
morţilor, chiar dacă locaşurile sunt numite morminte sau gropi. 

„Dumnezeu îmi va scăpa sufletul din locuinţa morţilor" 

(Ps.49:15; 86:13) 

„te vei coborî împreună cu cei ce se coboară în groapă, mormânt." 

(Ez.28:8; 31:14,16; 32:18,20-25,28-30) 

Iată că în aceste versete găsim locuinţa morţilor, mormintele şi gropile tuturor 
neamurilor, a tuturor oamenilor, cu excepţia celor ce au înviat în Hristos (din Ioan 
5:24,25). Se mai spune că, la înviere, toţi atomii moleculelor ce au aparţinut trupului se 
vor aduna, aşa cum magnetul adună pilitura de fier pe deasupra căreia se mişcă. în 
secolul al 19-lea, când a fost lansată această idee, atomul era considerat indivizibil. Astăzi 
se ştie că atomul se divide şi îmbătrâneşte în timp. Prin urmare, teoria resuscitării 
trupului pe baza regrupării atomilor nu rămâne valabilă. 

Se ştie că în timpul vieţii biologice a trupului, în procesul regenerării, omul elimină 
molecule care, dacă s-ar aduna la aşa-zisa înviere, s-ar putea reconstitui aproximativ opt 
trupuri. Ce s-ar întâmpla dacă s-ar aduna toate moleculele? Câte trupuri s-ar putea 
recompune? Care molecule vor constitui trupul fizic la înviere, moleculele unui trup 
îmbătrânit? 

Ce se întâmplă cu o mulţime de oameni ale căror trupuri au fost incinerate, sau 
pierdute în mări mâncate de peşti, în războaie, altele mâncate de animale (chiar ale unor 
creştini martiri), altele arse pe rug, altele dezintegrate în exploziile atomice de la 
Nagasaki şi Hiroshima? Ce molecule se mai pot reface în aceste cazuri? Chiar în cazul 
ajungerii trupului într-un mormânt, în urma descompunerii rămân nişte rămăşiţe 
minerale. Ori viaţa trupului nu înseamnă nişte minerale, şi acelea aparţinând unui trup 
îmbătrânit. Cine ar dori să mai învie într-un trup îmbătrânit? în consecinţă, doctrina 
învierii fizice a trupurilor din morminte este o mare nerozie. 

Astăzi, creştinismul luptă tot mai mult cu religiile orientale şi concepţiile moderne 
ce câştigă teren, promovând doctrina reîncarnării. în special concepţiile moderne despre 
reîncarnare se sprijină pe interpretarea biblică a învierii fizico-carnale. Reîncarnarea 
distruge responsabilitatea morală a omului în faţa judecăţii. Care eu al omului din etapele 
reîncarnării mai poate fi judecat? 

Teologii despre înviere 


Datorită confuziei create în jurul Venirii a Doua, în urma şi în jurul căreia trebuie să aibă 
loc o serie de evenimente, printre care şi învierea, puţini teologi s-au ocupat în detaliu de 
înviere. O idee comună la care aderă majoritatea este că rezultatul major a celei de-a 
doua veniri a lui Hristos este învierea. 

"Probabil că ar trebui să spunem că acest complex de evenimente este iminent, iar a 
doua venire în sine "pluteşte în aer". 29 Ideea avansată în ultimii ani este a învierii 
instantanee *, sau a unei îmbrăcării instantanee - imediat după moarte, credinciosul 
primeşte trupul de înviere ce i-a fost promis. 

W. Davies dezvoltă următoarea concepţie în acest sens: „în 1 Corinteni 15 Pavel 
gândeşte la o viitoare înviere a trupului; în 2 Corinteni 5 însă avem o perspectivă mai 
avansată de a lui despre acest subiect. Etapele iniţiale ale veacului viitor au apărut deja 
prin învierea lui Isus. Pavel îşi dă seama că, prin faptul că a murit şi înviat împreună cu 
Cristos, a fost deja transformat şi va primi trupul cel nou sau ceresc în momentul morţii 
fizice. Teama de a nu fi dezbrăcat, despre care vorbeşte în versetul 3, a fost înlocuită de 
realizarea faptului că noi vom fi îmbrăcaţi şi dincoace şi dincolo de moarte." 30 

Concepţia iudaismului rabinic a fost că noi vom fi dezbrăcaţi de trup la moarte, 
după care aşteptăm o înviere generală. 

Davies spunea: „în toată teologia lui Pavel nu există o stare intermediară a celor 
morţi; dimpotrivă, sfinţii morţi vor fi întrupaţi, iar pasajele de mai târziu ale lui Pavel nu 
vorbesc de învierea creştinilor, ci de arătarea lor (Rom.8:19, Col.3:4). Nu mai este nevoie 
ca cei ce au murit şi înviat în Hristos, şi au primit trupuri cereşti, să mai fie înviaţi, dar ei 
pot fi revelaţi. După moarte va avea loc trecere imediată în starea finală, o primire 
instantanee a trupului ceresc. Această poziţie a înlocuit poziţia lui Pavel cu privire la 
viitoare înviere în trup, care va avea loc în legătură cu a doua venire a lui Hristos. 
Consumarea finală va fi numai manifestarea a ceea ce este deja existent, dar ascuns în 
ordinea finală." 31 Davies este foarte aproape de adevăr - el exclude starea intermediară. 

Erickson îl atacă pe Davies, susţinând că este influenţat de behaviorism, arătând 
că Pavel, în antropologia lui, arată atât o înviere viitoare cât şi o supravieţuire fără trup. 
Sunt multe pasaje în care Pavel leagă transformarea trupurilor noastre de o înviere 
viitoare care va însoţi a doua venire a lui Hristos. Erickson dă mai multe citate biblice în 


29 Milard J. Erickson, Teologie Creştină voi.3, pag.386-387 

30 W. D. Davies, Paul and Rabbinic Iudaism: Some Rabbinic Elements in Pauline Theology (Londra: S.P.C.K, 
1955), p. 317-318 

31 Ibid., p. 318 

acest sens 32 . Cu tot respectul pentru Erickson, dar în aceste citate el face o analiză 
superficială a învierii; Davies este riguros în analiză. 

Henry Clarence Thiessen susţine că sunt trei învieri 33 : 

1. înviere juridică (Rom.6:4; Ef.2:5; Col.2:12) 

2. înviere spirituală (Ioan.5:25) 

3. înviere fizică (Ioa n. 5:28) 

Putem admite ideea unei învieri juridice. în Ioan 5:25 si 28,29, însă, sunt două categorii 
de oameni cu două destine diferite, problemă pe care o vom trata mai târziu. 

Thiessen vorbeşte despre natura trupului învierii: „trupul ce este semănat, acela 
este înviat." 34 (ICor. 15:42-44) Thiessen face o confuzie datorită interpretării versetelor 
amintite din Ioan 5. în versetele din Corinteni,Pavel arată contrariul: „ Trupul este 
semănat în putrezire şi înviază în neputrezire, este semănat trup firesc şi înviază trup 
duhovnicesc." Din aceste versete reiese foarte clar că trupul semănat este diferit de 
trupul învierii. 

M. Erickson susţine 35 că „ Pavel leagă transformarea trupurilor noastre de o înviere 
viitoare, ia a doua venire a Lui Hristos." Apoi 36 : „nu este nici o problemă în a susţine 
conceptul existenţei fără trup pentru credincios. Spiritul poate exista independent de 
trup, asemenea unui compus chimic, de exemplu apa, ce se poate descompune în: O şi 
H."Dar în acest caz apa nu mai este apă, iar noi dacă ne descompunem asemenea apei, 
nu mai suntem noi. 

Mai sunt şi alţi teologi (ca Paul Helm şi Richard Purtill) care au formulat concepţii 
despre supravieţuire fără trup, pentru a întări existenţa credincioşilor fără trup între 
moarte şi venirea a doua când se va produce învierea. 

în ultimul timp, asistăm la o schimbare de nuanţă. Nu se mai pune accentul pe 
trupul fizic la înviere, sau pe o resuscitare fizică a trupului, ci doar o înviere a trupului, 
fără a vorbi de natura imediată a trupului înviat. Finalitatea trupului este de natură 
spirituală. 


32 M. J. Erickson, Teologie creştină (Oradea: Cartea Creştină, 2004), voi. 3, p. 374 

33 Henry Clarence Thiessen, Prelegeri de Teologie Sistematică (Oradea: Societatea Misionară Română, 
1986), p. 443 

34 Ibid., p. 444 

35 M. J. Erickson, Teologie creştină (Oradea: Cartea Creştină, 2004), voi. 3, p. 374, 375 

36 Ibid., p. 376 

Hristos - învierea şi Viaţa 


Hristos a spus că va învia în ziua de apoi pe cei ce cred în El şi se hrănesc cu 
trupul şi sângele Său (Ioan 6:40,54). Ucenicii şi Marta ştiau ceva despre învierea din ziua 
de apoi şi aşteptau acea zi. Astăzi, creştinii aşteaptă ziua de apoi ca fiind ziua învierii, sau 
venirea a doua. La tema Ziua de apoi am lămurit că ziua de apoi este ziua calendarului 
biblic ce a urmat după ziua mesianică a lui Hristos. în discuţia cu Marta, Domnul Isus dă 
o altă conotaţie învierii, punând accentul nu pe ziua de apoi, ci pe Sine însuşi: „Eu sunt 
învierea şi Viaţa" (Ioan.11:25). Nu venirea unei zile, sau aşa zisa venire a doua 
declanşează învierea, ci însuşi Domnul Isus Hristos în persoană. 

„Eu sunt învierea şi Viaţa; cine crede în Mine, chiar dacă ar fi murit, va trăi. Şi oricine 
trăieşte şi crede în Mine nu va muri niciodată". 

(Ioan.11:25,26) 

Expresia chiar dacă ar fi murit nu are în vedere moartea celui ce crede, deoarece 
Isus s-ar contrazice chiar în aceste versete, ci vrea să spună: chiar dacă ar fi considerat 
mort (chiar de ar fi mort în trupul carnal, cel ce crede, fiind în Hristos - care este învierea 
şi viaţa - trăieşte). 

Puţini oameni (din păcate şi puţini creştini) cunosc taina învierii. Ei se uită după 
aparenţe şi consideră că moartea trupului este moartea celui ce crede în Hristos - nu 
înţeleg că este dezbrăcarea de cortul de lut. 

„Şi oricine trăieşte şi crede în Mine, nu va muri niciodată." 

(Ioan.11:26) 

Tălmăcirea acestei idei este următoarea: oricine crede în Isus Hristos şi mai 
trăieşte încă în cortul trupului de carne (sau mai este în trupul de carne) nu va muri 
niciodată. El este în procesul metamorfozei. în cocon,viermele se transformă în fluture; 
asemenea, în coconul cortului trupului, duhul de viaţă Hristică transformă omul vechi în 
omul nou. Această metamorfoză se produce în toate componentele: trup, suflet şi duh - 
doar astfel poate fi un creştin numit om nou. Dacă una din componentele lui a rămas 
neschimbată, atunci acesta nu poate fi numit om nou , problemă ce va fi lămurită în 
detaliu la temele următoare. 

Ne putem pune o întrebare: Suntem într-adevăr în Hristos, sau într-o formă 
religioasă mai veche sau mai nouă? Numai prezenţa Domnului Isus în cei ce-L primesc, în 
cei ce cred în El, realizează învierea si viaţa (lIoan.5:12). 

Iată etapele învierii: 

- auzirea şi ascultarea Cuvântului lui Hristos 

- primirea lui Hristos prin credinţă 

- naşterea din Dumnezeu 

- procesul morţii ca om carnal şi al învierii ca om duhovnicesc în Hristos 

Primirea lui Hristos şi naşterea din Dumnezeu sunt concomitente. Naşterea din 
Dumnezeu este echivalentă cu naşterea din Apă (Hristos - Cuvântul materializat) şi din 
Duh (Ioan.4:10,14; lPet.l:23; Ef.5:26). Singurul certificat al învierii este rămânerea, 

până la sfârşitul alergării şi luptei credinţei, viu în Hristos (2Tim.4:7). 


Categoriile învierii - Ioan 5:24,25 şi 28,29 


„ Adevărat , adevărat vă spun că cine ascultă cuvintele Mele şi crede în Cel ce M-a trimis 
are viaţa veşnică şi nu vine la judecată, ci a trecut din moarte la viaţă. Adevărat, 
adevărat vă spun că vine ceasul, şi acum a şi venit, când cei morţi vor auzi glasul Fiului 
iui Dumnezeu, şi cei ce-l vor asculta vor învia." 

(Ioan.5:24-25) 

„Nu vă miraţi de lucrul acesta; pentru că vine ceasul când toţi cei din morminte vor auzi 
glasul Lui, şi vor ieşi afară din ele. Cei ce au făcut binele vor învia pentru viaţă; iar cei ce 

au făcut răul vor învia pentru judecată." 

(Ioan.5:28-29) 

Vom trata tema învierii lui Hristos pornind de la analiza textelor din: Ioan.5:24-25, 
28-29; ICor. 15:35-57 şi lTes.4:16. Ne vom ocupa, în mod deosebit, de învierea în 
Hristos a celor ce cred în El. 

începând cu secolul al XlX-lea, interpretarea celor mai mulţi teologi în legătură cu 
Ioan 5.24-25,28-29 este următoarea: în v.24-25 se are în vedere învierea spirituală, iar în 
v.28-29 este vorba de învierea fizică. Cei mai mulţi au considerat moartea ca având atât 
natură spirituală, cât şi fizică; prin urmare, învierea trebuie să fie atât spirituală, cât şi 
fizică. Se consideră că oamenii sunt morţi spiritual, iar la moartea trupului mor fizic. Dacă 
oamenii sunt consideraţi morţi spiritual apoi mor şi fizic, ce mai rămâne de ei? Dacă 
oamenii sunt morţi spiritual, cum mai pot deosebi binele şi răul? Pe ce criteriu se mai 
face judecata lor, potrivit v. 29? în cazul acesta, Dumnezeu este nedrept, deoarece 
judecă oameni ce nu au discernământul conştiinţei. 

Am amintit în capitolele precedente principiul deja, dar nu încă. Moartea, atât 
fizică, cât şi spirituală, este deja prezentă în om de la naştere, dar nu încă, decât la 
moartea trupului; ba chiar mai mult, după judecată, în moartea a doua. 

Textul din Ef.2:l-2, căruia i se atribuie moartea spirituală, este valabil, dar în 
acelaşi timp este prezentă şi moartea fizică, conform textului de la Coloseni 2:13: „Pe voi 

care eraţi morţi în greşelile voastre şi în firea voastră pământească". Din acest verset 
vedem prezenţa concomitentă a morţii spirituale şi fizice deja dar nu încă . 

Biblia nu foloseşte expresia de moarte spirituală şi fizică, ci vorbeşte despre omul 
mort în păcat, în greşeli şi în carnea netăiată împrejur (Col.2:13). Este bine să folosim 
limbajul biblic pentru a nu face erori de interpretare. A interpreta mort în păcat ca 
moarte spirituală înseamnă a considera omul lipsit de activitatea spiritului. Ori aşa ceva 
este imposibil, deşi această expresie este consacrată în limbajul teologic şi în cel religios 
uzual. 


„... trupul fără duh este mort..." 

(Iac.2:26) 

Oricât ar fi un om de păcătos, oricât ar fi de mort în păcat, atâta timp cât mai 
trăieşte în trupul de carne, el nu este lipsit de componenta duh, ci numai de funcţia 
duhului - conştiinţa. Aşa cum un om paralizat este lipsit de unele funcţii ale trupului care 
îi dau mobilitatea, dar nu de trup; sau altul care are o comoţie cerebrală şi este lipsit de 
funcţia creierului, dar nu de creier. 

O altă dovadă a funcţiei duhului, deşi negativă, este contactul cu lumea spiritelor, 
practică des întâlnită astăzi. în acest caz, spiritul funcţionează (Col.2:18; 2Cor.7:l). 

Nu faptul că avem duh, suflet şi trup ne dă calitatea de vii, ci numai Hristos - 
învierea şi Viaţa. Atâta timp cât Hristos nu este într-un om, el trăieşte, dar trăieşte spre 
moarte. Omului fără Hristos îi pot funcţiona toate cele trei componente, dar îi 
funcţionează în păcat, care aduce moartea. 

Să precizăm faptul că mort în păcat nu înseamnă doar mort spiritual, ci o moarte 
deja prezentă în toate cele trei componente ale omului (trup, suflet, duh). Nu funcţia 
duhului îi conferă omului viaţa, ci numai prezenţa lui Hristos Domnul care este învierea şi 
Viaţa. 


Prin urmare, doctrina morţii spirituale şi fizice şi a învierii spirituale şi fizice trebuie 
revizuită. 

în Ioan 5:24-25 nu este vorba despre o înviere spirituală, ci despre învierea în 
Hristos a morţilor morţi în păcat. După cum moartea adamică a pătruns în om pe toate 
planurile, tot aşa Hristos învierea, când vine în om, îl învie pe toate planurile, în cele trei 
componente: duh, suflet şi trup. 


Să analizăm, prin comparaţie, textele din Ioan 5:24-25 şi 28-29: 

în cele două cazuri se vorbeşte despre persoane din categorii şi stări diferite. Cei 
ce susţin că în acest pasaj este vorba de o înviere spirituală şi apoi fizică îl interpretează 

astfel: v.24-25 prezintă învierea spirituală, iar v.28-29 prezintă învierea fizică a aceloraşi 
persoane. în acest caz, v. 28 ar trebui să spună: „vine ceasul când toate trupurile din 
morminte vor auzi glasul Luf. Versetul, însă, nu spune trupuri, ci cei (persoanele) din 
morminte. Termenul cei face referire la persoane. Deducem că în v.28 nu poate fi vorba 
despre o înviere fizică a trupurilor, ci este vorba despre învierea altor categorii de 
persoane, care sunt în morminte. 

în Ioan 5.24-25,28-29 avem două categorii de persoane, cu două destine diferite: 

1. Prima categorie 

„Adevărat, adevărat vă spun, că cine ascultă cuvintele Mele, şi crede în Cel ce M-a trimis, 
are viaţă veşnică şi nu vine la judecată, ci a trecut din moarte ta viaţă, Adevărat, 
adevărat vă spun, că vine ceasul, şi acum a şi venit, când cei morţi vor auzi glasul Fiului 
iui Dumnezeu, şi cei ce-L vor asculta, vor învia." 

(Ioan.5:24-25) 

Un ceas ce vine pentru toţi oamenii, care pentru contemporanii timpului mesianic 
al lui Hristos a venit deja. Ceasul are în vedere timpul bine măsurat pus la dispoziţia 
oamenilor, pentru a asculta Evanghelia (glasul Domnului Hristos). 

Cei ce ascultă glasul (cuvintele) Lui Hristos cred, înviază, au viaţa veşnică şi au 
trecut din moarte la viaţă, nu mai vin la judecată. După lupta credinţei şi a sfârşitului 
alergării sunt mutaţi acasă la Domnul. Creştinul nu mai merge la judecata lumii, deoarece 
pentru el a fost judecat Hristos; creştinul s-a judecat în timpul frângerii pâinii 
(comemorarea morţii Domnului Hristos), condamnând păcatul. Dacă s-a judecat, şi nu a 
participat doar la un ritual sec şi rece al euharistiei, sau cinei Domnului oficiat de clerul 
religios. Creştinul merge la scaunul de judecată al lui Hristos numai pentru a primi 
răsplata, după binele sau răul pe care l-a făcut pe când trăia în trup (2Cor.5:10). Cei ce 
au avut harul să audă şi să asculte glasul Domnului Isus Hristos, să creadă şi să fie înviaţi 
împreună cu Hristos, sunt o categorie specială. Doar aceştia au harul de a deveni 
asemenea lui Hristos, de a se îndumnezei. 

„Preaiubiţilor, acum suntem copii ai Lui Dumnezeu. Şi ce vom fi nu s-a arătat încă. Dar 
ştim că atunci când se va arăta El, vom fi ca El; pentru că îl vom vedea aşa cum este." 

(lIo.3:2) 

Numai morţii ce au harul nemeritat de a auzi, asculta şi a crede în Hristos trec din 
moarte la viaţă, în toată plinătatea Lui, cu har după har (Ioan. 1:16). 

Prima categorie face parte din prima înviere în Hristos. Aceştia sunt Biserica celor 
întâi născuţi din Dumnezeu - Trupul lui Hristos ( Evr. 12:23; ICor. 15:22-23; lTes.4:16; 
Ap.20:6). 

Expresia ,, adevărat; adevărat !" întăreşte hotărârea lui Dumnezeu de a învia pe cei 
ce ascultă glasul Evangheliei, dându-le viaţă veşnică. 


2. A doua categorie 

„Nu vă miraţi de lucrul acesta; pentru că vine ceasul când toţi cei din morminte vor auzi 
glasul Lui, şi vor ieşi afară din ele. Cei ce au făcut binele vor învia spre viaţă; iar cei ce au 

făcut răul, vor învia spre judecată." 

(Ioan.5:28-29) 

Un ceas ce vine pentru toate persoanele din morminte, dar n-a venit încă. 

în acest caz nu este vorba despre trupuri, ci despre persoane ce au ajuns în 
mormintele locuinţei morţilor. Ele aşteaptă ceasul, vor auzi glasul Lui, vor ieşi afară din 
morminte, şi vor participa la judecată. 

„Oamenilor ie este rânduit să moară o singură dată, iar după aceea vine judecata.” 

(Evr.9:27) 

„...Moartea şi locuinţa morţilor au dat înapoi pe morţii care erau în ele. Fiecare a fost 

judecat după faptele iui.” 

(Ap.20:13; Ioan 5:28-29) 

Din aceste exemple se observă cu claritate că este vorba despre două categorii de 
oameni, cu două destine diferite: 

1. Prima categorie este a celor ce au ascultat cuvintele Lui Hristos, au crezut, şi au 
trecut din moarte la viaţă (Ioan.5:24-25). 

2. A doua categorie este a celor ce n-au ascultat cuvintele lui Hristos, sau nu au 
crezut, sau a celor ce n-au avut harul ascultării Evangheliei şi au ajuns în 
mormintele neamurilor (locuinţa morţilor). (Ezec. 32:18-32; Ioan.5:28-29). 
Aceştia, la rândul lor, se împart iarăşi în două categorii: cei ce au făcut binele şi 
învie pentru viaţă, şi cei ce au făcut răul şi învie pentru judecată. 

Cei ce au făcut binele, din categoria a doua a v. 29, pot fi: 

1. Sfinţii din vechime, care aşteptau jertfa lui Hristos, deoarece şi ei tot pe temeiul 
acestei jertfe aveau să fie înviaţi, eliberaţi din locul de odihnă (Sânul lui Avraam al 
locuinţei morţilor) şi înviaţi spre viaţa în Hristos (Mat.27:51-53). Sânul Lui Avraam a fost 
tot în locuinţa morţilor, dar în locul de odihnă. Când Hristos a strigat pe cruce „S-a 
isprăvit!", catapeteasma templului s-a rupt în două, mormintele Sânului lui Avraam s-au 
deschis, iar sfinţii din vechime ce se odihneau aşteptând jertfa răscumpărătoare a lui 
Hristos au înviat în trupuri nemuritoare, având acces în Sfânta Sfintelor - prezenţa 
Dumnezeirii (Mat.27:50-53; Evr. 11:39-40). 

2. Acei oameni dintre neamuri, care fac din fire lucrurile Legii. Dumnezeu a pus Legea Lui 
în fiecare om. Dacă omul cugetă la această lege morală a firii, va face deosebirea dintre 
bine şi rău (Rom.2:14-15; Mat.25:31-40). Din anumite motive, aceştia nu au avut harul 
de a crede, vor ajunge tot în locuinţa morţilor, iar când va veni ceasul şi vor auzi glasul 
Lui, vor ieşi afară din locuinţa morţilor spre învierea vieţii. Dumnezeu este drept, El nu 
poate oferi aceeaşi soartă celor buni şi celor răi. 

Se ridică o întrebare: pot face bine şi cei ce n-au avut harul credinţei şi mântuirii în 
Isus Hristos? Desigur! în unele cazuri pot face mai mult bine decât unii dintre cei ce cred, 
deşi cei dintâi n-au avut harul credinţei în Isus Hristos. 

Nota Bene! Nimeni nu înviază prin binele făcut, deoarece faptele bune ale celui 
mai bun om sunt ca o haină mânjită înaintea lui Dumnezeu (Is.64:6; Rom.3:10). Doar 
Hristos este învierea şi Viaţa. De aceea Dumnezeu le dă o şansă de a ajunge la viaţă 
celor ce au făcut binele şi n-au avut harul credinţei în Hristos. învierea acestei categorii 
este spre viaţă. Ei pot fi cetăţile luate în primire de slujitorii lui Hristos ce şi-au pus în 
negoţ talanţii (Mat.25:14-30). Să nu-i identificăm cu prima categorie - biserica celor întâi 
născuţi din Dumnezeu. 

Toţi oamenii au păcat, dar este o diferenţă mare în ceea ce priveşte atitudinea 
unora faţă de Dumnezeu şi de conştiinţa (cugetul) lor. Cei ce-şi păstrează conştiinţa 
dumnezeirii, au funcţia duhului - conştiinţa, greşesc, dar nu trăiesc în păcat. Şi cei ce au 
făcut binele au parte de judecată, deoarece toţi oamenii păcătuiesc (Rom.3:10). Nimeni 
nu poate ocoli judecata, însă este o judecată a celor ce s-au silit să facă bine, păcătuind 
ca incident, şi nu ca principiu de viaţă. Ceilalţi, ale căror conştiinţe nu mai funcţionează, 
nu mai discern între bine sau rău, îşi înăbuşă mereu glasul conştiinţei, aşa că trăiesc în 
păcat. Şi cei ce au făcut răul, înviază din morminte (locuinţa morţilor), pentru judecată şi 
pedeapsă. 

în concluzie, în Ioan 5:24-25 şi 28-29, nu se vorbeşte despre învierea spirituală şi 
fizică a aceloraşi persoane. în versetele 24 şi 25 se vorbeşte despre morţii ce înviază 
ascultând glasul Domnului Isus Hristos, iar în versetele 28 şi 29 se vorbeşte despre morţii 
din locuinţa morţilor, care se împart, la rândul lor, în două categorii: cei ce au făcut 
binele şi înviază spre viaţă; cei ce au făcut răul şi înviază pentru judecată. 

Să nu confundăm învierea din prima categorie (Ioan.5:24-25) care se consumă 
acum, în timp ce suntem în vasul de lut. în această categorie a învierii se formează fiii lui 
Dumnezeu, născuţi din Dumnezeu, experienţă ce nu se mai repetă pentru învierea celor 
din categoria a doua ce au făcut binele şi învie din morminte (Ioan.5:28-29). 

Hristos, pârga celor adormiţi 


„Dar acum, Hristos a înviat din morţi, pârga celor adormiţi." 

(ICor. 15:20) 

Hristosul înviat din morţi s-a arătat lui „Chifa, celor doisprezece, la peste cinci sute 
de fraţi deodată, dintre care cei mai mulţi sunt încă în viaţă, lui Iacov, apoi tuturor 
apostolilor. După ei toţi, ca unei stârpituri, mi s-a arătat şi mie." 

(lCor.l5:4-8) 

Parcă trăim şi noi entuziasmul lui Pavel. Majoritatea dintre apostolii despre care 
vorbeşte Pavel au depus mărturia învierii lui Hristos prin martiriu. 

Mulţi se întreabă: de ce nu se mai arată Hristos şi astăzi? Hristos nu se poate 
arăta în condiţia existenţială de glorie, deoarece am pieri la arătarea Lui. Natura Lui de 
sfinţenie şi glorie nu este compatibilă cu condiţia de păcat a omenirii. La prima arătare, 
Hristos s-a dezbrăcat de Sine, devenind Fiul omului. El trebuia să se îmbrace în trup 
carnal, pentru a se aduce ca jertfă ispăşitoare. După înălţare, El a fost făcut Domn şi 
Hristos, fiind proslăvit cu slava avută înainte de întemeierea lumii (Ioan.l7:5; Fap.2:36). 
Prorocii VT au căzut în leşin la arătarea unor îngeri de rang înalt (Dan.8:18; 10:8-9). 
Hristos i s-a arătat lui Ioan în insula Patmos doar într-o reprezentare. Când L-a văzut, 
Ioan, deşi a stat rezemat la pieptul Lui când era pe pământ, a căzut ca mort (Ap. 1:17). 

Hristos este îmbrăcat în glorie, nu se mai dezbracă de Sine ca să poată fi văzut de 
oameni, însă va fi văzut în glorie de toate popoarele - dar şi atunci doar în nor, deoarece 
arătarea Lui faţă în faţă nu va fi posibilă decât sfinţilor îmbrăcaţi în glorie. 

„Dar acum Hristos a înviat, pârga celor adormiţi." 

(ICor. 15:20) 

învierea şi arătarea lui Hristos au făcut din Pavel - un fost duşman de moarte al 
Bisericii, cel mai mare propovăduitor al lui Hristos. Pavel a sfârşit alergarea şi lupta 
credinţei prin martiriu pentru Hristos. Apostolii lui Hristos, şi o parte dintre ucenicii ce au 
petrecut cu Hristos ani de zile, alţi ucenici ai lui Hristos contemporani cu apostolii, şi mai 
pe urmă mii de creştini ai primelor trei veacuri, au depus mărturie prin martiriu despre 
Hristos cel înviat. Fiecare dintre ei a avut posibilitatea să se dezică de Hristos, dar n-au 
făcut-o, deoarece Hristos este unica speranţă de viaţă eternă a umanităţii - dovedit prin 
întruparea, viaţa, învăţătura, moartea şi învierea Sa. 

Hristos este, prin autenticitatea Sa, o speranţă vie pentru condiţia umană ce 
reclamă mântuirea. Autenticitatea acestei Speranţe - Hristos - este dată de realitatea 
istorică de necontestat a lui Hristos, mărturia dată prin martiriu a primilor creştini care 
l-au văzut, ascultat şi pipăit, şi a miilor de creştini de două mii de ani. Duhul Sfânt 

depune mărturia puternică a Hristosului mort pentru mântuirea noastră, înviat ca să 
avem viaţă, în duhul nostru; dar trebuie să ne vedem sărăcia în duh - condiţie umană ce 
reclamă mântuirea şi Mântuitor. Din punct de vedere duhovnicesc, orice om poate 
observa cât este de sărac. 


Hristos, primul rod al învierii 


„Şi după cum toţi mor în Adam, tot aşa; toţi vor învia în Hristos; dar fiecare la rândul 
cetei lui. Hristos este cel dintâi rod; apoi, la venirea Lui, cei ce sunt ai lui Hristos. în 

urmă, va veni sfârşitul,..." 

(lCor.l5:22-24) 

Toţi oamenii mor în Adam şi învie în Hristos, dar învierea lor este în funcţie de 
cetele cărora le aparţin. Hristos este primul rod; apoi, cei ce sunt ai Lui. Venirea lui 
Hristos are loc pentru cei ce sunt ai Lui, când El este primit prin credinţă. Atunci, El vine 
în cei ce cred, iar la sfârşitul alergării şi luptei credinţei El vine după ei să-i ducă acasă. 

în acest pasaj este vorba despre învierea cetelor. Cei ce sunt ai lui Hristos sunt 
prima ceată. Aceştia au începutul în Hristos, devin asemenea Lui, iar când Se va arăta El, 
vor fi ca El. (lIo.3:l-2). Cei ce sunt ai lui Hristos au avut sfârşitul în procesul morţii şi 
învierii în Hristos, când, prin mărturia botezului în Hristos, au mărturisit moartea şi 
învierea împreună cu Hristos, iar apoi au trăit-o ca principiu de viaţă până au sfârşit 
alergarea şi lupta credinţei. 

Care, şi unde, sunt celelalte cete? 

Peste cetele ce nu sunt ale lui Hristos vine sfârşitul; ele îşi sfârşesc alergarea în 
locuinţa morţilor, de unde cei ce au făcut binele învie spre viaţă, iar cei ce au făcut răul 
învie pentru judecată (Ioan.5:28-29). 

Cel ce au făcut binele sunt neamurile care au ascultat glasul conştiinţei făcând 
binele moral, dar care n-au avut harul ascultării Evangheliei. Binele absolut, revelat în 
Evanghelia lui Hristos, este mult mai mult decât binele moral. Binele moral nu scuteşte 
pe nimeni de natura păcătoasă aducătoare de moarte, şi nici de păcat. înfierea fiilor lui 
Dumnezeu, însă, se obţine numai acum, la primul rod al învierii în Hristos. Numai trăirea 
în Hristos, în ambalajul cortului de lut, oferă condiţiile morţii şi învierii depline în Hristos. 

Poate sunt unii care se înşeală crezând că vor mai avea o şansă. Cine a avut harul 
salvării în Hristos şi l-a respins, a pierdut totul, a pierdut marea şansă a devenirii ca fiu 
de Dumnezeu. 

Să ne îngrozim la gândul că am putea pierde harul de a învia şi a deveni ca şi 
Hristos. (Gal.4:18; l!o.3:2). 


Cum înviază morţii? Şi cu ce trup se vor întoarce? 

ICor. 15.35-58 


Răsună trâmbiţa-nvierii 
peste a văii morţii umbre, 
şi suflete din unghere sumbre 
ce-ascultă tainica chemare 
ia viaţă şi ia nemurire 
dezbracă omui vechi al firii 
şi-mbracă haina strălucirii. 


„Cum înviază morţii, şi cu ce trup vin e/?"(lCor. 15:35), era o întrebare firească a 
unor credincioşi şi a gnosticilor din timpul lui Pavel. Pentru aceştia, trupul păcătos nu mai 
putea fi înviat. Aşa că, potrivit lui Imeneu şi Filet, învierea a venit ca o nouă etapă, 
pentru toată lumea. Ei au susţinut că toţi oamenii au intrat în această etapă, şi ea are în 
vedere doar o înviere spirituală, dar nu şi a trupului. La această înviere se ajunge prin 
cunoaştere. Temeiul învierii era cunoaşterea, şi nu primirea lui Hristos. Trupul mai poate 
păcătui, deoarece natura învierii este doar spirituală 37 (2Tim.2:17-18.). 

în lumea greacă, gnosticismul era un curent filozofic puternic, care corespundea 
prin logică pretenţiilor cunoaşterii umane din acea vreme. Gnosticii râdeau de Pavel, care 
propovăduia o înviere şi a trupului şi, mai ales, învierea numai în Hristos. Hristos Cel 
răstignit, ca temei al învierii, era o nebunie şi o dovadă de slăbiciune pentru greci 
(lCor.l:23,27-28). 

întrebarea: „ Cum înviază morţii, şi cu ce trup vor veni?" era o întrebare 
dispreţuitoarea a gnosticilor, adresată lui Pavel, ce putea zdruncina credinţa corintenilor, 
care erau încă la stadiul de credincioşi lumeşti, de prunci în credinţă (lCor.3:l). Pavel îşi 
permite să îi numească nebuni pe aceşti gnostici, care se încredeau în propria 
înţelepciune. 

„Nebun ce eşti! Ce semeni tu nu înviază, dacă nu moare mai întâi." 

(ICor. 15:36) 


37 R. M. James, Apocryphal New Testament (Oxford: Oxford University Press, 1924), p. 275 

Dacă gnosticii foloseau argumente împotriva învierii în trup propovăduite de Pavel, 
acesta din urmă aduce un argument simplu: trebuie să mori pentru a învia. El ia ca 
exemplu sămânţa bobului de grâu, sau oricare altă sămânţă. Seminţele, în timp ce mor, 
înviază în alte trupuri (plante), date de Dumnezeu (ICor. 15:38). Desigur, Pavel se 
referea la moartea în Hristos şi nu la moartea biologică, deoarece moartea trupului nu 
oferea nimănui învierea. Numai moartea şi învierea în Hristos fac acest lucru, adică 
moartea concomitent ca om carnal şi învierea ca om duhovnicesc (2Tim.2:ll). Un fapt 
foarte important la care trebuie să luăm seama este că moartea şi învierea bobului de 
grâu se fac în acelaşi timp, el concomitent moare şi învie. învierea bobului de grâu nu 
are loc după un timp îndepărtat de la moarte. Aşa au loc şi moartea şi învierea în Hristos 

- concomitent. în timp ce moare trupul bobului de grâu, din el răsare şi creşte noul trup 

- planta. La fel, în timp ce credinciosul moare în Hristos, el se îmbracă - învie - în noul 
om duhovnicesc (2Cor.4:16; 5:1-3) (vezi temele Născuţi din Dumnezeu şi îmbrăcarea în 
Hristos). 

„Aşa este şi învierea morţilor. Trupul este semănat în putrezire şi înviază în neputrezire, 
este semănat trup firesc şi înviază trup duhovnicesc." 

(ICor. 15:42,44) 

Aici avem de-a face cu morţii care aud glasul lui Hristos - Evanghelia 
(Ioan.5:24-25). Observăm o legătură între trupul ce moare şi învie, între omul ce moare 
şi învie. Nu există o separare între omul carnal şi omul duhovnicesc, pentru cine este în 
Hristos. Acelaşi om, care moare din punct de vedere carnal sau firesc, este acelaşi om, 
care învie din punct de vedere duhovnicesc - moare şi învie, concomitent. Din clipa când 
crede în Hristos, cel ce s-a născut ca om firesc moare şi învie în Hristos. 

Cum înviază morţii? In Hristos, şi numai în Hristos. 

Cu ce trup vor veni? Cu trup duhovnicesc, „cum este Cel cerescaşa sunt cei 
cereşti. Şi după cum am purtat chipul celui pământesc; tot aşa vom purta chipul Celui 
ceresc." (ICor. 15:48-49). 

Potrivit gnosticilor, la înviere omul nu mai are nevoie de trup, deoarece trupul este 
păcătos. Dumnezeu nu mai recuperează trupul, iar cel înviat va exista doar spiritual. 

„Nebun ce eşti! Ce semeni tu nu înviază, dacă nu moare mai întâi" 

(ICor. 15:36) 

Analizând 1 Cor. 15:36-37, observăm că trebuie să moară ceea ce este semănat 
de om. Omul natural se naşte din dorinţa omului natural şi din lucrarea omului natural, 
conceput tot de Dumnezeu în acest sens, dar de la învierea în Hristos el este voinţa şi 
lucrarea Lui Dumnezeu (Ioan.1:12-13). în v.38-40 Pavel spune că nici o plantă, animal 
acvatic sau terestru, pasăre, fiinţă umană sau cerească nu poate exista fără trup. 
Dumnezeu le-a dat tuturor trupuri, dar trupurile lor se deosebesc între ele. Versetele 
40-41 ne vorbesc despre gloria corpurilor pământeşti şi a celor cereşti, şi despre gloria 

astrelor. Oare corpurile pământeşti nu au gloria lor? Pavel pare că ar vrea să spună: 
Nebun ce eşti! Tu nu vezi decât natura păcătoasă, a trupului? Nu vezi minunăţia gloriei 
fiecărui trup, în faţa căreia ştiinţa tuturor vremilor rămâne uimită? Pavel vrea să spună că 
gloria corpurilor cereşti, a sfinţilor, va fi diferită. 

Cum înviază morţii? Versetele 42-44 ne dau răspunsu. în primul rând, ne spun că 
este o legătură intrinsecă între omul natural semănat în putrezire, dezonoare, slăbiciune 
şi acelaşi om ce înviază în Hristos ca om duhovnicesc cu trup duhovnicesc de neputrezire, 
glorie, putere. Este adevărat că vom avea un trup de glorie, dar mai întâi trebuie să se 
producă transformarea celor ce cred, din oameni carnali în oameni duhovniceşti. Şi acest 
fapt este esenţial, deoarece în timpul acestei metanoia (transformări) în Hristos, în noi se 
produce şi îmbrăcarea cu trupul duhovnicesc. NB: nu îmbrăcarea în glorie. îmbrăcarea în 
glorie se produce doar după ce ne mutăm acasă la Domnul. „ Acum suntem copii, dar ce 
vom fi nu s-a arătat încă..." (lIo.3:2). Pavel susţine aceeaşi idee: „ Copilaşii mei, pentru 
care iarăşi simt durerile naşterii, până ce Hristos va lua chip în voi." (Gal.4:19). 

Va îmbrăca Dumnezeu omul carnal în glorie? în cazul acesta, drama omului ar 
deveni eternă. Mai întâi, trebuie să devenim chipul lui Hristos - oameni duhovniceşti; apoi 
urmează gloria. 

Pentru a susţine ideea răscumpărării, a învierii trupului în timpul metanoiei, să 
urmărim ce spune Cuvântul. Pavel vorbeşte despre concomitenţa relaţiei dintre cele două 
trupuri, firesc şi duhovnicesc. El nu vorbeşte nicăieri despre o viitoare reîncarnare a 
trupului. Deoarece transformarea trupului carnal în trup duhovnicesc se realizează acum, 
argumentul îmbrăcării cu trupul duhovnicesc acum (şi nu în viitor) este doctrina cea 
adevărată ce ar trebui acceptată. în cazul seminţelor, legătura dintre sămânţă şi trupul 
(planta) ce se naşte din ea este foarte clară, deoarece nu se are în vedere o relaţie între 
bobul de grâu mort şi un trup al lui în viitor, după un anumit timp, când acesta va învia 
(va creşte). La fel, Pavel merge cu acelaşi argument arătând legătura dintre trupul actual 
firesc al credincioşilor şi trupul actual duhovnicesc. „Aşa este şi învierea morţilor" (v. 42). 
Apostolul vorbeşte mai întâi despre învierea morţilor, şi nu a trupurilor, deoarece nu 
poate exista o înviere a trupurilor fără învierea morţilor; iar învierea morţilor se face 
numai în Hristos. 

Relaţia dintre morţii descendenţi din primul Adam, care cred în Hristos şi Ultimul 
Adam - Hristos, pentru învierea în Hristos se realizează numai în timpul trăirii în trupul 
carnal. Aceştia sunt prima ceată a învierii, deoarece numai în trupul actual - carnal, se 
realizează moartea şi învierea împreună cu Hristos prin credinţă (Gal.2:20; Rom.6:8; 
2Tim.2:ll). 

Dacă nu ar fi fost vorba despre trupul carnal actual, Pavel ar fi spus: Aşa este 
învierea morţilor din morminte sau locuinţa morţilor: ia venirea a doua, morţii vor învia în 
trupurile carnale ce le-au avut când trăiau pe pământ, iar trupurile carnale vor fi 

transformate în trupuri de glorie duhovniceşti." Atât sună de bizar această doctrină, încât 
pare o nebunie. învierea în Hristos se realizează acum. 

Pavel continuă subliniind o similitudine între cei doi Adami, între omul pământesc 
şi cel ceresc, pentru a sfârşi afirmând că sângele şi carnea nu pot moşteni împărăţia lui 
Dumnezeu, dar cei ce cred în Hristos au parte de o schimbare - din oameni muritori în 
nemuritori; acum, şi nu altă dată. 

în v. 45, Pavel surprinde o asemănare între Primul Adam şi omul firesc şi al Doilea Adam 
şi omul duhovnicesc, şi o distincţie: oamenii fireşti sunt născuţi din primul Adam, iar cei 
duhovniceşti din Al Doilea Adam. Concomitenţa legăturii dintre omul firesc şi cel 
duhovnicesc continuă în v. 49: „Şi după cum am purtat chipul celui pământesc; tot aşa 
vom purta şi chipul Celui ceresc." Conform lui Pavel (Gal.2:20; 4:19), vom purta chipul lui 
Hristos acum, nu doar în cer.. Dacă nu-l avem acum, nu-l vom mai avea niciodată. Din 
toate aceste exemple observăm legătura intrinsecă actuală dintre omul nostru firesc şi 
omul nostru duhovnicesc. 

Principiul deja, dar nu încă este valabil şi-n acest caz; noi suntem în fire şi în duh, 
într-o luptă pe viaţă şi pe moarte între omul firesc şi duhovnicesc. „O, nenorocitul de 
mine! Cine mă va izbăvi de acest trup păcătos de moarte?" striga Pavel. Este o singură 
izbăvire: Hristos! Dar acum, nu în viitorul nedefinit (Rom.7.24-25). Mai bine să strigăm 
acum, decât în viitor - în pedeapsă. 


Răscumpărarea trupului 


„şi noi înşine, care avem cele dintâi roade ale Duhului, şi noi înşine suspinăm în sinea 
noastră, aşteptând înfierea, răscumpărarea trupului nostru." 

(Rom.8:23) 

în Rom.8.15 se spune că am primit un duh de înfiere, care ne face să strigăm 
„Ava! adică: Tatăl". Dacă relaţia noastră cu Dumnezeu este relaţia dintre copil şi Tată, se 
poate şti că procesul înfierii a început. înfierea are în vedere şi răscumpărarea trupului. 
Trupul, aşadar, nu este de neglijat şi de nerăscumpărat, din pricina păcatului, cum se 
credea atunci sub influenţa învăţăturii gnosticilor, şi cum se crede şi astăzi de către cei 
mai mulţi. Trupul este răscumpărat în funcţie de cât credinciosul moare şi învie în 
Hristos. Numai în funcţie de cât omorâm mădularele naturii păcătoase, ce fac ca trupul 
nostru să fie în moarte, vom învia în Hristos (2Tim.2:ll; Col.3:5). Prin mădularele firii 
sau cărnii se au în vedere practici păcătoase, ca necurăţia, curvia, patima, pofta rea, 
lăcomia... (Col.3:2). Nu întâmplător, când este vorba de trupul de moarte carnal, Pavel 

scrie acel strigăt din Rom.7:24, deoarece în natura carnală a omului se află potenţa 
păcatului. 

„Dacă Hristos este în voi, trupul vostru este muritor din cauza păcatului, dar duhul este 
viaţă, datorită dreptăţii. Dacă Duhul Celui care a înviat pe Isus dintre morţi locuieşte în 
voi, Cei care a înviat pe Hristos dintre morţi va face vii şi trupurile voastre muritoare" 

(Rom.8:10-11) 

Duhul nu înviază trupurile care au murit, ci trupurile muritoare, adică trupurile 
care sunt într-un proces al îmbătrânirii, al morţii. Şi acest fapt trebuie reţinut deoarece 
este o mare provocare, prin care înţelegem că sfinţirea trebuie să fie şi-n trupurile 
noastre carnale, altfel niciodată nu se va produce răscumpărarea trupurilor (Rom. 12:1). 
Observăm, din nou, legătura intrinsecă dintre trupul acesta carnal (nu altul din viitor) şi 
trupul nostru duhovnicesc. 

Toate făgăduinţele noastre în Hristos sunt un fapt început, dar nu consumat, 
decât după lupta credinţei noastre şi sfârşitul alergării în Hristos. Această răscumpărare a 
trupului se face în procesul morţii şi învierii în Hristos; cu dezbrăcarea de omul carnal şi 
concomitent cu îmbrăcarea cu omul cel nou în Hristos. 

O înviere viitoare a aceluiaşi trup înseamnă reîncarnare. Argumentul reîncarnării 
este folosit atât de creştinii care cred într-o viitoare înviere a trupului carnal, cât şi de 
mişcările transcendentale intelectuale, ce apelează în mod deosebit la doctrina creştină a 
învierii fizice, pentru a-şi sprijini doctrina reîncarnării. 

Cei mai mulţi creştini spun că la învierea venirii a doua, trupul nostru va învia ca trupul 
iui Hristos. Acest fapt nu este susţinut de Biblie. La tema Antinomia Venirii Domnului s-a 
arătat că în Biblie nu se vorbeşte de venirea a doua, ci de Cei ce vine, sau de Venirea, ce 
arată un prezent continuu. 

Faptul esenţial ce trebuie înţeles este că Hristos nu s-a reîncarnat, trupul Lui nu a 
suferit putrezirea. Acest fapt este consemnat în Ps. 16:10: „nu vei îngădui ca preaiubitul 
Tău să vadă putrezirea." Hristos a fost fără păcat, aşa că trupul Lui nu putea să fie lăsat 
în putrezire. El a înviat în acelaşi trup, pe care L-a avut şi înainte de moarte, poate cu 
unele particularităţi diferite. Aceasta-i înviere şi nu reîncarnare. De fapt, învierea noastră 
este conform celor spuse de Pavel, asemănătoare cu a lui Hristos, şi nu identică. „...Vom 
fi una cu El şi printr-o înviere asemănătoare cu a Lui." (Rom.6:5). încă un fapt pe care 
nu-l vom dezbate acum, ci îl vom consemna doar, spre provocare: „...Dumnezeu, 
trimiţând pe propriul Său Fiu, în asemănare cu carnea păcatului." (Rom.8:3). Asta nu 
înseamnă fără trup, ci cu trup de carne, din care a lipsit păcatul şi morbul morţii adamice. 
Adam s-a hrănit cu roada pomului luciferic. 

Putem pune două întrebări în legătură cu răscumpărarea trupului: 

1. când se realizează răscumpărarea trupului? 

Conform celor spuse de Pavel: acum, prin Hristos - învierea şi Viaţa. (Rom.8:11; 
2Cor.5:l-4; Ioan.11:25-26) 

2. Cum se realizează răscumpărarea trupului? 

Sursa şi substanţa învierii trupului este Hristos Viaţa, care lucrează în noi şi în nici 
un caz ţărâna, la aşa zisa înviere a venirii a doua (Ioan.11:25; Rom.5:10). 


Ultima Trâmbiţă (1 Corinteni 15:50-55) 


Ce semnificaţie are cuvântul trâmbiţă? 

Trâmbiţa este un instrument de suflat confecţionat din alamă sau argint care are 
un sunet cu mare putere de penetrare. Ea a fost folosită în activităţile armate, în mod 
deosebit în lupte (Num. 10:2-10; Ios.6:4; lCor.l4:8), în templu (Ezr.3:l), la sărbători 
festive (Neem. 12:35,40,41). Trâmbiţa este simbolul unor mesaje foarte importante 
trimise de Cuvântul Domnului (Is.58:l; Ezec.33:3-7). 

în Numeri 10:1-10, Dumnezeu îi spune lui Moise să facă două trâmbiţe de argint. 
Orice activitate a taberelor lui Israel în pustie s-a făcut la sunetul celor două trâmbiţe. De 
fapt, nici nu se putea face altfel, deoarece era vorba de aproximativ trei milioane de 
suflete, a căror tabără era întinsă pe o suprafaţă mare. Aceste trâmbiţe capătă o 
conotaţie importantă în Evanghelie şi în scrierile lui Pavel (Mat.24:31; ICor. 15:52; 
lTes.4:16). 

Când am dezbătut problema celor două trâmbiţe, am stabilit că numai două 
trâmbiţe sună în lume: Cuvântul lui Dumnezeu, care se află în VT (Legea, Psalmii şi 
Proorocii) şi Cuvântul lui Dumnezeu al NT (Evanghelia Domnului Isus Hristos). Prima 
trâmbiţă este Cuvântul din Lege, psalmi şi prorocii Vechiului Testament. A doua trâmbiţă 
(ultima) este Evanghelia Domnului Isus Hristos - Cuvântul Noului Testament. Am mai 
consemnat că cele două trâmbiţe sună singure, motiv pentru care putem spune că au 
viaţa în ele însele. 

Ne vom ocupa în mod deosebit de ultima trâmbiţă. Specificul acestei trâmbiţe este 
că, la sunetul ei, morţii înviază. Putem defini cine este această trâmbiţă, prin specificul ei: 

„morţii înviază". în Ioan 5:24-25, Isus Hristos spune că morţii care ascultă cuvintele Lui şi 
cred în El, înviază şi au viaţă veşnică. în Ioan 11:24-25 Isus afirmă: „Eu sunt învierea şi 
Viaţa i, şi cine crede în Mine, nu va muri niciodată." 

„ia cea din urmă trâmbiţă. Trâmbiţa va suna, morţii vor învia nesupuşi putrezirii" 

(ICor. 15:52) 

„prin arătarea Mântuitorului nostru Isus Hristos, care a desfiinţat moartea şi a adus la 
lumină viaţa şi neputrezirea, prin Evanghelie." 

(2Tim.l:10) 

Din aceste versete observăm că glasul Domnului Isus Hristos, sunetul ultimei Trâmbiţe 
(a Evangheliei) realizează acelaşi lucrare: învierea, viaţa şi neputrezirea. Morţii care 
ascultă glasul Domnului Isus Hristos (Trâmbiţa Evangheliei) înviază spre viaţă, nemurire 
şi neputrezire. Această trâmbiţă este Glasul Evangheliei Domnului Isus Hristos, ce a 
sunat pe pământ în timpul misiunii mesianice a Domnului Hristos, şi sună pe tot parcursul 
istoriei pentru morţii acestei lumi (veac), ce îi ascultă Glasul. 

Când am crezut în Isus Hristos, L-am primit pe El, am fost înviaţi prin naşterea din 
Dumnezeu, am fost transformaţi într-o clipeală din ochi, şi aduşi la viaţă, nemurire şi 
neputrezire (ICor. 15:51-52). Schimbarea într-o clipeală din ochi se produce imediat ce 
noi am ascultat glasul lui Hristos şi l-am primit pe El, dar nu se consumă decât la sfârşitul 
alergării şi luptei credinţe. Aducerea la viaţă, nemurire şi neputrezire se face pe tot 
parcursul procesului alergării şi luptei credinţei. 

Naşterea din nou, sau din Dumnezeu, se face de Duhul prin sămânţa Cuvântului 
pe care îl auzim şi apoi îl ascultăm. Asemenea fătului ce ia fiinţă în trupul femeii, în vasul 
de lut al celui ce crede ia fiinţă omul cel nou născut din Dumnezeu. Mai putem apela şi la 
alte similitudini pentru a înţelege procesul metamorfozei învierii: omida care în cocon se 
transformă în fluture, bobul de grâu (sau orice sămânţă) care devine plantă. 

„Nu toţi vom adormi>, dar toţi vom fi schimbaţi, într-o clipă, într-o clipeală de ochi, la cea 
din urmă trâmbiţă. Trâmbiţa va suna, şi morţii vor învia nesupuşi putrezirii şi noi vom fi 

schimbaţi." 

(lCor.l5:51,52) 

Momentul decizional al primirii lui Hristos poate fi clipa începutului transformării 
despre care vorbeşte Pavel în v. 52, urmat de botezul în Hristos mărturisit înaintea Lui 
Dumnezeu: „Hristos a murit pentru mine şi eu am murit împreună cu El." (Rom.6:4; 
lPet.3:21). Apa confirmă această realitate. 

Morţii veacului lumii acesteia sunt schimbaţi în mod personal din clipa în care 
ascultă sunând Trâmbiţa Evangheliei Domnului Isus Hristos. Cei adormiţi au ascultat 
Trâmbiţa Evangheliei în timpul când au trăit pe pământ, iar cei neadormiţi, cum era Pavel 
şi credincioşii contemporani lui erau în timpul ascultării Trâmbiţei. 

lCor.l5:52 spune că morţii care ascultă Trâmbiţa Evangheliei înviază nesupuşi 
putrezirii. Aici nu se vorbeşte de morţii din morminte, ci de morţii care trăiesc în păcat, în 
timpul existenţei în trupul carnal (Ef.2:l-2; Col.2-13). Răscumpărarea trupului se face 
acum deoarece este necesară prezenţa Duhului Sfânt; moartea şi învierea noastră se fac 

în mod concomitent în Hristos prin aplicaţia crucii. De asemenea, un trup muritor înviază; 
nu unul care a murit (Rom.8:9-11; 2Tim.2:ll; lCor.l:18,24). 

„înviază nesupuşi putrezirii" (v. 52). Când înviază morţii nesupuşi putrezirii? Acum, 
spune Pavel: „Dar care a fost descoperită acum prin arătarea Mântuitorului nostru 
Hristos Isus, care a nimicit moartea şi a adus ia lumină viaţa şi neputrezirea, prin 
Evanghelie" (2Tim.l:10). Acum suntem aduşi la viaţă, nemurire şi neputrezire. 
Schimbarea începe într-o clipeală de ochi şi se continuă pe tot parcursul luptei credinţei şi 
alergării, până suntem mutaţi acasă la Domnul. Este învederat că schimbarea din om 
firesc carnal în om duhovnicesc se petrece pe tot timpul alergării, în funcţie de cât 
ascultăm sunetul trâmbiţei (glasul lui Hristos - Evanghelia). 

„Căci trebuie ca trupul acesta, supus putrezirii, să se îmbrace în neputrezire, şi 
trupul acesta muritor să se îmbrace în nemurire." (v. 53). Pavel vorbeşte despre trupul 
acesta, de acum, şi nu despre altul de la o reîncarnare din viitor. învierea este numai în 
Hristos, acum, şi-n această înviere în Hristos este cuprinsă şi schimbarea celor ce ascultă 
sunetul Trâmbiţei - Evanghelia lui Hristos. 

Din toate aceste amănunte date de Pavel se înţelege că învierea şi viaţa în Hristos 
se realizează acum, şi cuprind în sine naşterea din Dumnezeu, schimbarea într-o clipeală 
de ochi, dintr-un om firesc în om duhovnicesc ce continuă spre maturizare pe tot 
parcursul luptei credinţei. 

Finalitatea încorporării noastre în viaţa deplină, a îmbrăcării în glorie absolută, se 
face după ce-am ajuns acasă la Domnul, tot în Hristos. "Căci voi aţi murit, şi viaţa 
voastră este ascunsă cu Hristos în Dumnezeu. Când se va arăta Hristos, viaţa voastră, 
atunci vă veţi arăta şi voi împreună cu El în slavă." (Col.3:3,4). încorporarea în glorie se 
va face când ni se va arăta Hristos, pentru a ne glorifica. Nu ştim prin câte etape de 
pregătire vom trece acasă la Domnul, până El ni se va arăta în toată splendoarea. 
Aceasta va fi a doua arătare, de care au parte numai cei mântuiţi, fii ai lui Dumnezeu 
(Evr.9:28). 

„...noi suntem transformaţi în acelaşi chip cu al Lui, din glorie în glorie, prin Duhul 
Domnului." (2Cor.3:18). Când vine să ne aducă acasă la El, Hristos ne întâmpină în nor, 
deoarece nu suntem încorporaţi într-o condiţie de glorie ca să-I suportăm măreţia gloriei, 
iar spaţiul în care suntem întâmpinaţi este în văzduh. 

Viaţa noastră în toată plinătatea lui Hristos şi a Duhului Sfânt o experimentăm aici, acasă 
la Domnul vom fi glorificaţi.( Col.2:10; 2 Tim.4:8; 1 Ioan 3:2) 


învierea sfinţilor din vechime 

Sfinţii din vechime au mers în locuinţa morţilor, în locul de odihnă, în sânul lui 
Avraam. Să aducem câteva argumente în acest sens: „Văd o fiinţă dumnezeiască 
sculându-se din pământ... Samuel a zis iui Saul..." (lSam.28:13,15). Samuel se scoală din 
pământ. Unii susţin că nu este vorba de Samuel, ci de un duh demonic ce se dă drept 
Samuel. Biblia nu face asemenea speculaţii, ci spune foarte clar că este vorba de Samuel. 

Psalmiştii nădăjduiau că sufletul le va fi scăpat din locuinţa morţilor: „ Dumnezeu 
îmi va scăpa sufletul din locuinţa morţilor.” (Ps.49:15; 86:13). Săracul Lazăr din 
(Lc. 16:22-23) ajunge tot în locuinţa morţilor în sânul lui Avraam. Sfinţii din vechime 
aşteptau eliberarea în sânul lui Avraam din locuinţa morţilor. Temeiul eliberării din 
moarte, pentru sfinţii dinaintea lui Hristos, a fost tot jertfa Domnului Isus Hristos. Sfinţii 
dinaintea lui Hristos au trebuit să aştepte jertfa lui Hristos, pentru a fi eliberaţi din 
locuinţa morţilor (Evr.ll:39-40). învierea sfinţilor din trecut a fost diferită de învierea 
sfinţilor de după Hristos. învierea lor a fost din locul de odihnă al locuinţei morţilor, din 
sânul lui Avraam. Ei au ajuns în sânul lui Avraam al locuinţei morţilor deoarece nu era 
realizată jertfa lui Hristos - temeiul eliberării din moarte şi trecerii la viaţă. Când aceasta 
s-a realizat, s-a rupt perdeaua templului care separa Sfânta de Sfânta Sfintelor. Sfinţii din 
vechime au înviat în trup din locuinţa morţilor (sau morminte) şi au fost mutaţi, din 
sânul lui Avram în prezenţa Dumnezeirii, în Ierusalimului Ceresc (Mat.27:51-53; 
Gal.4:26). 

în Evrei 10:20 se spune că: „perdeaua din lăuntru este trupul lui Hristos." Prin 
jertfa lui Hristos (sângele Său), sfinţii dinaintea lui Hristos şi de după jertfa Lui au intrare 
slobodă în Locul prea sfânt (Evr.l0:19). 

Am tratat pe scurt şi învierea sfinţilor dinaintea jertfei lui Hristos, deoarece mulţi 
spun că învierea acestora este identică cu a sfinţilor de după Hristos. 

Avem două posibilităţi de a interpreta sintagma sfânta cetate *, ce se poate referi 
la: 

1. Ierusalimul pământesc, care s-a dezis de Isus Hristos şi L-a dat la moarte 

2. sfânta cetate , din Gal.4:25-26. 

înclinăm să credem că în acest caz se vorbeşte despre Ierusalimul ceresc, 
deoarece în el se adună toţi sfinţii (Apoc.21:3,10). 

în ce priveşte trupurile în care au înviat, putem spune că acestea sunt 
duhovniceşti, deoarece în Ierusalimul ceresc sfinţii nu au trupuri de carne (ICor. 15:40). 

Mica Apocalipsă - Matei 24:1-35 


Semnul venirii Lui si al sfârşitului veacului acestuia 



„Care va fi semnul venirii Taie şi ai sfârşitului veacului acestuia?" (v. 3) 

Răspunsul la această întrebare se găseşte în versetul 14, care are în vedere 
Evanghelia împărăţiei: „Evanghelia aceasta a împărăţiei va fi propovăduită în toată 
lumea, ca să slujească de mărturie tuturor neamurilor. Atunci va veni sfârşitul." 

Semnul venirii Lui în lume este prezenţa împărăţiei Lui (Luc.17:21). împărăţia lui 
Dumnezeu a venit în lume prin persoana Domnului Isus Hristos, care a invadat împărăţia 
lumii acesteia şi a început să îl scoată afară din împărăţia acestei lumi pe stăpânitorul ei. 
(Ioan. 12:31, 16:33; Apoc.3:21; ICor. 15:24-26). împărăţia lui Dumnezeu a venit prin 
propovăduirea Evangheliei Domnului Isus Hristos, Evanghelie numită şi Evanghelia 
împărăţiei lui Dumnezeu. (Mat.4:23; Mar.l:l,14; Fpt.5:42, 11:20) 

Un alt semn al venirii Sale este prezenţa Lui în ucenicii Săi, care vestesc 
Evanghelia împărăţiei (Ioan. 14:19-20). Domnul Isus Hristos şi-a pregătit timp de trei ani 
şi jumătate ucenicii pentru împărăţia Sa şi patruzeci de zile pentru lucrurile privitoare la 
împărăţia lui Dumnezeu (Fpt.l:3; Mat.28:18-20). Cei mai mulţi caută semnul venirii 
Domnului Isus Hristos prin evenimente apocaliptice în timpul aşa zisei veniri a doua. Dar 
Cel Ce Este nu îşi manifestă venirea printr-un timp calendaristic, ci printr-o prezenţă 
continuă. Semnul absolut al venirii Lui în lume şi peste lume este prezenţa Duhului Sfânt, 
care a fost turnat peste toată lumea. Acesta a venit în lume şi a început să îl 
mărturisească pe Isus Hristos prin ucenicii Săi, ce proclamă Evanghelia Domnului Isus 
Hristos, sau a împărăţiei lui Dumnezeu (Ioan. 16:14, Fpt.2:17; Mat.28:19-20). 

Hristos este prezent în lume, întrucât prezenţa Sa umple toată lumea (Ier.23:24). 
Venirea Sa îl arată pe Hristos ca acţiune ce realizează împărăţia lui Dumnezeu. 

Sfârşitul nu este marcat de evenimentele prezentate în Apocalipsa, evenimente 
precum cele şapte peceţi, cele şapte trâmbiţe şi cele şapte potire. Acestea vor fi prezente 
în istoria omenirii, fiind grupe separate de evenimente ce se interferează, se manifestă cu 
intermitenţă, asemenea zilei Domnului, dar într-un mod mai compact spre consumare. De 
aceste probleme ne vom ocupa mai târziu, cu voia Domnului, şi în funcţie de revelaţia 
primită, potrivit Scripturii. 

într-una din zile, înainte de patimile Fiului Omului, după ce au ieşit din templu, 
ucenicii îşi exprimă entuziasmul referitor la clădirile Templului către învăţătorul lor: 
„Piatră pe piatră nu va rămâne din această construcţie măreaţă." le spune învăţătorul. 
Uimiţi, ucenicii îi pun câteva întrebări referitoare la acest fapt: „Spune-ne, când se vor 
întâmpla aceste lucruri? Care va fi semnul venirii Tale şi al sfârşitului veacului acestuia ?" 

Pentru evrei, templul era dovada vizibilă a ceea ce sunt ca popor în relaţie cu 
Dumnezeul istoriei lor, şi a superiorităţii religiei lor în raport cu religiile păgâne ale 
neamurilor; era dovada vizibilă a tăriei Legii ce le dădea conştiinţa de popor a lui 

Dumnezeu ca naţiune. Orice atentat (chiar verbal) la adresa templului era considerat un 
atentat împotriva lui Dumnezeu şi a naţiunii (Mat.26:59-62). 

Adesea, Domnul a corectat întrebările puse de ucenici reformulându-le; alteori, El 
a corectat şi răspunsurile pe care ei le dădeau la întrebările puse de El, dându-le 
adevăratul sens (Mat.22:23-33; Lc.11:27-28; Ioan. 11:24-26; Fap.1.5-8). Şi-n acest caz, 
Domnul nu le răspunde imediat la întrebări, ci le dă mai întâi un avertisment ucenicilor: 
să nu se lase înşelaţi în legătură cu hristoşii mincinoşi ce vor veni în Numele Lui, să nu se 
înspăimânte în legătură cu evenimentele războaielor, cutremurelor, foametelor şi 
ciumelor ce vor bântui omenirea. Acestea nu înseamnă sfârşitul, ci doar începutul 
durerilor. Toate aceste vor caracteriza istoria umană. Veţi fi urâţi, chinuiţi de toate 
neamurile, unii omorâţi; multe stele (sfinţi) vor cădea din cer (starea de har) ca 
smochinele înainte de coacere, se vor vinde (trăda) unii pe alţii, se vor urî unii pe alţii, se 
vor scula proroci mincinoşi ce vor forma multe religii, îndeosebi creştine, ca să nu mai ştii 
în cine şi ce să crezi. Din pricina înmulţirii fărădelegii, dragostea celor mai mulţi se va 
răci, dar cine va răbda până la sfârşit va fi mântuit. Pe fundalul acestor situaţii, voi 
trebuie să propovăduiţi Evanghelia în toată lumea spre mărturie, tuturor oamenilor. Până 
la versetul 14, Domnul dă răspuns doar în legătură cu sfârşitul veacului, urmând să 
trateze distinct răspunsul la întrebarea „ Când se vor întâmpla aceste lucruri? Şi care va fi 
semnul venirii Sale?'. 

1. „Când se vor întâmpla aceste lucruri?" 

Aceste lucruri se referă la nimicirea Templului şi dărâmarea Ierusalimului, fapt 
realizat de către romani. Tot aici trebuie să avem în vedere lepădarea de către 
Dumnezeu a evreilor necredincioşi ca popor al Său, dar păstrarea unei rămăşiţe 
credincioase, pentru a duce la îndeplinire planul Său (Mat.24:15-35; Rom.11:1-5). 

Discuţia dintre ucenici şi învăţător are în vedere Templul ca loc sfânt. La intrarea 
în Ierusalim, Domnul a făcut curăţirea Templului, dar acest lucru a fost privit de preoţii 
cei mai de seamă, bătrânii şi cărturarii poporului evreu, ca un gest de sfidare a autorităţii 
lor, aşa că se hotărăsc să-L omoare (Mat.21:23; 26:3-5). Domnul Isus deplânge starea 
deplorabilă a Ierusalimului, părăseşte templul şi lasă pustie casa templului. De acum 
avea să se instaleze urâciunea pustiirii în Templu, iar Ierusalimul va fi pustiit, cât timp va 
ţine vremea neamurilor (Dan.9:26-27; Lc.21:24). Domnul părăseşte casa lui Israel pentru 
a se muta în Templul viu al Trupului Său - Biserica celor întâi născuţi din Dumnezeu, 
dintre neamuri. Urâciunea pustiirii din Daniel, la care face referinţă Domnul Isus, a fost 
fapt istoric, în timpul lui Antioh al IV-lea, în anul 167 î.Hr., când s-a produs desacralizarea 
templului (Dan.8:8-14; 11:28-45). într-o încercare de a pune capăt religiei evreilor, 
templul a devenit loc de închinare la Zeul din Olimp, jertfindu-se porci pe altarul ridicat 
deasupra altarului arderilor de tot din templu. în plus, alegerea marelui preot devenise o 
problemă politică, nemaiavând în vedere seminţia levitică. 

„Când veţi vedea urâciunea pustiirii despre care a vorbit prorocul Daniel aşezată în 
locul sfânt, şi Ierusalimul înconjurat de oşti, atunci părăsiţi în mare grabă Ierusalimul şi 
împrejurimile iui, deoarece Ierusalimul şi templul vor fi dărâmate, iar poporul din el va fi 
nimicit printr-un necaz - prin situaţii atât de dramatice cum n-au mai fost de la începutul 
lumii şi nici nu vor mai fi" (Mat.24:15-28; Lc.21:20-26). Acest fapt s-a împlinit în 
evenimentele din anii care au precedat anul 70, şi s-au încheiat în anul 70, când cele mai 
de seamă oraşe din Iudeea, Ierusalimul, templul, şi poporul din Ierusalim au fost 
nimicite. 

2. „Care va fi semnul venirii Tale şi al sfârşitului veacului acestuia ?" (Mat. 24:3) 

La tema Antinomia Venirii Domnului, am consemnat caracterul de prezent 
continuu al venirii Lui. El este Cel ce vine, deoarece El nu-i lasă orfani pe ai Săi în această 
lume (Ioan.l4:18). De la Rusalii El este Cel ce vine, în toţi şi pentru toţi ucenicii Lui. De 
evenimentele istorice se ocupă slujitorii Săi îngeri. Hristos are un Trup de care se ocupă 
în mod special. De aceea a avut o grijă deosebită de ucenicii săi din Iudeea şi din 
Ierusalim, astfel că aproape tot capitolul 24 din Matei îi are în vedere pe ei, pentru a fi 
scutiţi de pedeapsa Ierusalimului şi a poporului evreu. „De aceea, când veţi vedea 
urâciunea pustiirii aşezată în locul sfânt (în templu şi în religia iudaică) şi Ierusalimul 
înconjurat de oşti, părăsiţi în grabă Ierusalimul, împrejurimile lui, Iudeea şi fugiţi în 
munţi." (Mat.24:15-18; Mc. 13:14; Lc.21:20-22). Nu ascultaţi prorociile mincinoase ale 
prorocilor mincinoşi, nici hristoşii mincinoşi ai neamului. Numai Cuvântul Meu este 
adevărul, de aceea vi l-am spus înainte de a se întâmpla, să vă scutesc de pedeapsa ce 
va cădea peste Ierusalim şi neamul acesta. (Mat.24:24-25). Venirea Fiului omului pentru 
pedeapsa Ierusalimului a fost asemănătoare cu a fulgerului, care se vede de la răsărit 
până la apus, cuprinzând toată întinderea cerului. în această întindere ce cuprindea cerul 
de la răsărit până la apus, nimicind Ierusalimul şi cetăţile care-i aparţineau, Domnul era 
prezent cu venirea Lui pentru a-i ocroti pe ai Săi. Această venire a avut în vedere în mod 
deosebit ocrotirea celor aleşi datorită necazului aşa de mare care a venit peste Ierusalim 
(Mat.24:21,22,27). Cărturarii, fariseii, saducheii, preoţii şi o parte din popor au ajuns să 
aibă ca tată pe diavolul, aşa că în timpul pedepsei sunt daţi pe mâna diavolului; ei ajung 
un stârv, o mortăciune din care se hrănesc vulturii, demoni ai văzduhului, care lucrau 
prin ostile romane ce aveau pe steagurile lor ca semn vulturul (Ioan.8:44; Mat.24:27-28). 
Domnul Hristos spune că toate aceste evenimente se vor întâmpla în timpul generaţiei 
celor cărora le vorbea (Mat.24:34; Mc. 13:30). 

„îndată după acele zile de necaz, soarele se va întuneca; luna nu-şi va mai da lumina ei" 
(Mat.24:29; Mc.13:24). Orice pedeapsă a lui Dumnezeu pentru poporul evreu în VT este 
redată în chip metaforic ca o întunecare a soarelui şi lunii. Soarele reprezintă providenţa 
lui Dumnezeu pentru poporul evreu (Is.13:10; Ezec.32:7). în timp ce soarele se întunecă 
şi luna nu îşi mai dă lumina ei, poporul evreu ce a respins pe Hristos este coborât în 
locuinţa morţilor prin nimicirea Ierusalimului, dar cei aleşi din poporul evreu la care se 
adaugă neamurile credincioase formează împreună Israelul lui Dumnezeu (Gal.6:16, 

Rom.2:29). Israelul lui Dumnezeu realizează, prin propovăduirea Evangheliei, împărăţia 
lui Dumnezeu. 

„Luaţi seama", ne atenţionează Domnul, referindu-se la evenimentele din Mat.24:4-13, în 
evanghelii, epistole, în Apocalipsa. Toate aceste vremi, soroace, neamuri, împărăţii şi 
evenimente sunt sub stăpânirea Tatălui (Fap. 1:6-7). Mântuitorul ne îndeamnă să nu ne 
lăsăm captivaţi de ele, ci să urmărim scopul venirii Sale: 

„Duceţi-vă şi faceţi ucenici din toate neamurile; botezându-i în Numele Tatălui şi ai Fiului 
şi ai Sfântului Duh. Şi învăţaţi-i să păzească tot ce v-am poruncit. Şi iată că Eu sunt cu 
voi în toate zilele , până la sfârşitul veacului. Amin." 

(Mat.28:18-20) 

„Ci voi veţi primi o putere, când Se va coborî Duhul Sfânt peste voi, şi-Mi veţi fi martori în 
Ierusalim, în toată Iudeea, în Samaria şi până ia marginile pământului." 

(Fap. 1:8) 

Pe fundalul evenimentelor acestui veac, a acestei lumi, cei ce cred în Hristos au 
primit toată puterea şi autoritatea să-L mărturisească pe Hristos şi să facă ucenici din 
toate neamurile, pentru a pregăti sfârşitul acestui veac rău (Mat.28:18-20; Fap.1:7-8; 
Gal.1:4). 


Atunci va veni sfârşitul 

Lumea religioasă caută sfârşitul prin dramatismul evenimentelor care au în vedere 
sfârşitul omenirii. Isus Hristos spune că sfârşitul este dat de propovăduirea Evangheliei 
împărăţiei, deoarece El nu lasă omenirea fără mărturia evangheliei. Majoritatea teologiilor 
creştine spun că Biserica va fi răpită la aşa zisa venire a doua, după care istoria umană îşi 
va continua cursul în mia sau miile de ani. Mandatul vestirii Evangheliei a fost dat Bisericii 
şi numai ei. Ne întrebăm: cine va vesti Evanghelia până ia sfârşit dacă Biserica va fi 
răpită? în sprijinul ideii că Biserica nu îşi va încheia activitatea decât la sfârşitul istoriei 
umane, avem mărturia dată de îngerul învăluit în nor, având curcubeul deasupra capului 
(Ap.10:1). Acest înger seamănă, prin măreţia Sa, cu persoana Domnului Isus Hristos. El îl 
anunţă pe Ioan că sfârşitul tainei (Ef.3:3-10), care este Biserica, va fi la sunetul trâmbiţei 
a şaptea. în Apoc. 11, vedem că istoria îşi urmează cursul prin evenimente care au în 
vedere pe poporul Israel, Ierusalimul, Templul şi activitatea celor doi martori care, din 
cetatea cea mare (în înţeles duhovnicesc: Sodoma ), unde a fost răstignit şi Domnul lor, 
anunţă evenimente dramatice pentru omenire. Apoi are loc un cutremur nimicitor pentru 
cetate în care sunt omorâţi şapte mii de oameni, iar cei rămaşi dau slavă lui Dumnezeu. 
După aceste evenimente, îngerul al şaptelea sună din trâmbiţă şi din cer se aud glasuri 

care proclamă că „împărăţia lumii a trecut în mâinile Domnului nostru şi ale Hristosului 
Său. Şi El va împărăţi în vecii vecilor" (Apoc. 11:15). 

Iată că taina - Biserica - îşi încheie activitatea proclamării Evangheliei împărăţiei 
lui Dumnezeu la sunetul trâmbiţei a şaptea, odată cu sfârşitul împărăţiei lumii. A scoate 
această taină din lucrarea istorică a vestirii Evangheliei împărăţiei (prin doctrina aşa zisei 
veniri a doua, când Biserica va fi înviată şi răpită), înseamnă a opri vestirea Evangheliei 
împărăţiei, care trebuie făcută până la marginile pământului şi sfârşitul acestui veac. 


Semnul Fiului Omului ce se arată în cer 


„Atunci se va arăta în cer semnul Fiului omuluitoate seminţiile pământului se vor boci şi 
vor vedea pe Fiui omului venind pe norii cerului cu putere şi cu o mare slavă." 

(Mat.24:30) 

Semnul Fiului Omului ce se arată în cer este acelaşi cu cel pe care l-a dat Domnul 
pentru neamul necredincios al evreilor: semnul lui Iona, care are în vedere pe Hristosul 
Răstignit. Precum Iona, a stat trei zile şi trei nopţi în pântecele peştelui, Hristos a stat trei 
zile şi trei nopţi în inima pământului ducând vestea Evangheliei celor din închisoarea 
locuinţei morţilor, şi înviind de acolo, arătând că este Domn şi peste moarte, biruitorul 
morţii (Mat.l2:39-40; lPet.3:18-20; 4:6). 

Acest semn, împlinit prin moartea lui Isus, a fost valabil pentru poporul evreu din 
timpul Său şi este valabil de atunci pentru toate neamurile adunate de-a lungul istoriei 
umane în locuinţa morţilor şi, în mod deosebit, pentru cei ce L-au străpuns. 

Aşa cum bogatul a văzut din locul de chin al locuinţei morţilor pe Avraam şi pe săracul 
Lazăr, care se afla în sânul lui Avraam, la fel vor vedea toate neamurile semnul Fiului 
Omului pe cer, ca o şansă pierdută a mântuirii; şi se vor boci. Cei ce au avut harul 
credinţei vor vedea Semnul Fiului Omului ca şansă a mântuirii lor. 

Cerul poate fi o trăire spirituală, o detaşare de cele lumeşti, pământeşti. Pentru a 
ne întâlni cu Hristosul Răstignit, trebuie să ne detaşăm de cele lumeşti, să transcendem 
în duhul, în funcţia duhului: cugetarea (conştientizarea) Dumnezeirii prin Duhul Sfânt 
potrivit Cuvântului lui Dumnezeu. Ideea aceasta este menţionată de apostolul Pavel în 
cartea Efeseni, unde ni se arată prezenţa noastră atât în spaţiul pământesc, cât şi în 
locurile cereşti ca trăire duhovnicească (Ef.2:6). Domnul Isus spune (Ioan. 17:14-15) că 
noi suntem (trăim) în lume, dar nu suntem din lumea aceasta. Prin harul Domnului Isus 
Hristos, am devenit ambasadori ai Lui (2Cor.5:20), trimişi de Isus Hristos cu trâmbiţa 
Evangheliei, şi lucrăm împreună cu slujitorii din nor care veghează asupra noastră pentru 
a aduna pe aleşii Lui din cele patru vânturi (Mat.24:31). îngerii sunt consideraţi locuitori 

ai cerului. Sfinţii de pe pământ pot fi consideraţi îngeri pentru că ei trăiesc deja în locurile 
cereşti, ei sunt în mod deosebit îngerii care adună pe cei aleşi de Dumnezeu în Hristos 
din cele patru vânturi. Domnul Isus Hristos îi mai numeşte şi sfinţi îngeri, deoarece au 
fost sfinţiţi prin jertfa Domnului Isus Hristos. Cele patru vânturi sunt reprezentate de cei 
patru îngeri ale primelor peceţi, ce aleargă lucrând în cele patru spaţii şi timpuri 
pământene (idee pe care nu o dezvoltăm acum). Din aceste spaţii ale pământului, sfinţii 
îngeri adună cu Evanghelia Domnului Isus Hristos pe cei aleşi dintre neamuri, spre a fi 
mântuiţi (lTim.4:10). Până la întruparea lui Hristos, accentul în istoria popoarelor a fost 
pus pe poporul lui Dumnezeu - Israel, care a contribuit la împlinirea vremii mesianice 
(Mar.l:15; Gal.4:4). De la aducerea împărăţiei lui Dumnezeu prin Isus Hristos, accentul 
în istoria popoarelor este pus pe răspândirea Evangheliei lui Dumnezeu. 

Domnul Isus foloseşte exemplul înfrunzirii smochinului pentru a îi ajuta pe ucenici 
să înţeleagă timpul evenimentelor prin care cuvintele Sale se împlinesc, iar împlinirea are 
în vedere cele spuse de Domnul Isus despre Ierusalim şi poporul Lui, evenimente care se 
vor consuma în curând. Cuvintele Domnului Isus conferă o mai mare siguranţă decât 
trăinicia cerului şi a pământului, deoarece ele aparţin planului lui Dumnezeu, în care nu 
există schimbare. Toate aceste lucruri, care au în vedere nimicirea Templului şi 
Ierusalimului, vor avea loc în timpul generaţiei lor. Domnul Isus Hristos i-a avertizat de la 
început pe ucenici, spunându-le: „Băgaţi de seamă, să nu vă înşele nimeni." (Mat.24:4). 
Voi să rămâneţi în cuvintele Mele nepieritoare şi în strânsă relaţie cu Mine, şi Eu vă voi 
ocroti în mijlocul acestor evenimente nimicitoare, şi mai apoi vă voi aduce împreună cu 
Mine (Mat. 24:42; 25:13). Ziua şi ceasul acestor evenimentelor aparţin Tatălui, iar nouă 
ne este adresat îndemnul la veghere şi rugăciune în relaţia cu El. 

Potrivit versetului 29 din Matei 24, stelele ce cad din cer mai au în vedere pe 
Satan şi a treia parte din îngerii ce sunt aruncaţi pe pământ (Apoc. 12:4,7-9). Astfel, 
puterile cerului sunt clătinate ca aceste stele să îşi exercite influenţa doar pe pământ şi 
nu în cer. Prin jertfa lui Hristos, cerul a fost curăţat de orice răzvrătire adusă prin aceste 
stele. Clătinarea cerurilor are în vedere noua ordine stabilită de Dumnezeu în raportul 
dintre puterile cerului şi poziţia avută de Satan şi îngerii lui înainte de jertfa lui Hristos şi 
după jertfa lui Hristos, iar pe pământ se încheie perioada avută de poporul Israel, care a 
pregătit naşterea Fiului lui Dumnezeu ca Fiu al Omului, lucrarea Sa Mesianică, moartea, 
învierea şi înălţarea Lui. După aceste evenimente, toată ordinea din cer şi de pe pământ 
este schimbată pentru ca Hristosul mort şi înviat să devină Domnul Domnilor şi împăratul 
împăraţilor (Apoc. 17:14; Apoc. 19:16). 

Doctrinele prezentate în această lucrare, sunt o posibilă interpretare. Ele pentru 
autor sunt o ceritudine dar pentru cei ce şi-au însuşit doctrinele escatologice tradiţionale, 
pot fi o provocare spre o interpretare riguroasă a principiului Biblia este propriul ei 
interpret. Aceste doctrine nu afectează mântuirea însă ele pot fi o mărturie în procesul 
maturităţii în credinţă. 

